|  |
| --- |
| **Projektas** |
| **Pagėgių savivaldybės taryba**  **sprendimas**  **DĖL PRITARIMO PAGĖGIŲ SAVIVALDYBĖS ADMINISTRACIJOS DIREKTORIAUS 2017 METŲ VEIKLOS ATASKAITAI** |
| 2018 m. vasario 9 d. Nr. T1-26  Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, 29 straipsnio 8 dalies 9 punktu, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2017 m. spalio 2 d. sprendimu Nr. T-144 „Dėl Pagėgių savivaldybės tarybos veiklos reglamento patvirtinimo“, 320.1.1. papunkčiu, Pagėgių savivaldybės taryba nusprendžia:

1. Pritarti Pagėgių savivaldybės administracijos direktoriaus 2017 metų veiklos ataskaitai (pridedama).
2. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyriausiasis specialistas Valdas Vytuvis

Kalbos ir archyvo tvarkytoja Laimutė Mickevičienė

Bendrojo ir juridinio skyriaus vedėja Dalia Šėperienė

Parengė Evelina Mikelienė,

Bendrojo ir juridinio skyriaus vyriausioji specialistė

Pagėgių savivaldybės tarybos

veiklos reglamento

2 priedas

**sprendimo „DĖL PRITARIMO PAGĖGIŲ SAVIVALDYBĖS ADMINISTRACIJOS DIREKTORIAUS 2017 METŲ VEIKLOS ATASKAITAI“**

**AIŠKINAMASIS RAŠTAS**

**2018-02-8**

1. ***Parengto projekto tikslai ir uždaviniai***

Pateikti Pagėgių savivaldybės tarybai ir merui Pagėgių savivaldybės administracijos direktoriaus 2017 metų veiklos ataskaitą.

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, 29 straipsnio 8 dalies 9 punktu, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2017 m. spalio 2 d. sprendimu Nr. T-144 „Dėl Pagėgių savivaldybės tarybos veiklos reglamento patvirtinimo“, 320.1.1 papunkčiu.

1. ***Kokių teigiamų rezultatų laukiama***

Bus patvirtinta Pagėgių savivaldybės administracijos direktoriaus 2017 metų veiklos ataskaita.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Nereikia keisti ir panaikinti galiojančių teisės aktų.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito sprendimo priimtam sprendimui.

1. ***Ar reikalinga atlikti sprendimo projekto antikorupcinį vertinimą***

Šis sprendimas antikorupciniu požiūriu nevertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Nenumatyta derinti su Finansų skyriumi.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

Bendrojo ir juridinio skyriaus vyriausioji specialistė Evelina Mikelienė, tel. 70 409, el. p. e.mikeliene[@pagegiai.lt](mailto:a.truskauskiene@pagegiai.lt) .

1. ***Kiti, rengėjo nuomone, reikalingi pagrindimai ir paaiškinimai.***

Nėra kitų rengėjo pagrindimų ir paaiškinimų.

Bendrojo ir juridinio skyriaus vyriausioji specialistė Evelina Mikelienė

PRITARTA

Pagėgių savivaldybės tarybos

2018 m. vasario 20 d.

sprendimu Nr. T-

**TURINYS**

[ĮŽANGA 5](#_Toc505852315)

[1. VIDAUS ADMINISTRAVIMO VEIKLA 7](#_Toc505852316)

[1.1. Administracijos struktūra 7](#_Toc505852317)

[1.2. Administracijos personalas 8](#_Toc505852318)

[1.3. Dokumentų valdymas ir informavimas 8](#_Toc505852319)

[1.4. Finansiniai ištekliai ir turto valdymas 9](#_Toc505852320)

[*1.4.1.Finansiniai ištekliai* 9](#_Toc505852321)

[*1.4.2.Savivaldybės valdomo nekilnojamojo turto valdymas ir administravimas* 11](#_Toc505852322)

[1.5. Vidaus auditas 12](#_Toc505852323)

[2. PAGĖGIŲ SAVIVALDYBĖS SOCIALINĖ IR EKONOMINĖS SITUACIJA BEI FUNKCIJŲ VYKDYMAS 15](#_Toc505852337)

[2.1. Pagėgių savivaldybės gyventojai 15](#_Toc505852338)

[2.2. Socialinė apsauga ir parama 16](#_Toc505852339)

[2.3. Vaiko teisių apsauga 21](#_Toc505852340)

[2.4. Sveikatos apsauga 28](#_Toc505852341)

[2.5. Švietimas 37](#_Toc505852342)

[2.6. Jaunimo politikos įgyvendinimas 50](#_Toc505852343)

[2.7. Nevyriausybinių organizacijų koordinavimas 51](#_Toc505852344)

[2.8. Kultūra 52](#_Toc505852345)

[2.9. Ekonominė plėtra ir investicijos 55](#_Toc505852346)

[*2.9.1. Architektūra ir teritorijų planavimas* 55](#_Toc505852347)

[*2.9.2. Investicinių projektų įgyvendinimas* 56](#_Toc505852348)

[*2.9.3. Kelių, elektros, šilumos ūkio priežiūra* 60](#_Toc505852349)

[*2.9.4. Viešieji pirkimai* 68](#_Toc505852350)

[*2.9.5. Žemės ūkis* 69](#_Toc505852351)

[2.10. Civilinė sauga ir mobilizacija 85](#_Toc505852394)

[2.11. Kita veikla 86](#_Toc505852395)

[*2.11. 1. Atstovavimas savivaldybės institucijoms teisme* 86](#_Toc505852396)

[*2.11.2. Pirminė teisinė pagalba* 86](#_Toc505852397)

[*2.11.3. Valstybinė kalba ir archyvas* 87](#_Toc505852398)

[3. SENIŪNIJOS 88](#_Toc505852399)

[3.1. Pagėgių seniūnija 88](#_Toc505852400)

[3.2. Lumpėnų seniūnija 91](#_Toc505852401)

[3.3. Natkiškių seniūnija 92](#_Toc505852402)

[3.4. Stoniškių seniūnija 94](#_Toc505852403)

[3.5. Vilkyškių seniūnija 95](#_Toc505852404)

# ĮŽANGA

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, 29 straipsnio 8 dalies 9 punktu, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2017 m. spalio 2 d. sprendimu Nr. T-144 „Dėl Pagėgių savivaldybės tarybos veiklos reglamento patvirtinimo“, 320.1.1. papunkčiu, Savivaldybės administracijos direktorė atsiskaito už savo ir Savivaldybės administracijos 2017 metų veiklą, teikdama veiklos ataskaitą savivaldybės tarybai ir merui.

Savivaldybės administracijos direktorius yra Savivaldybės vykdomoji institucija, turinti viešojo administravimo teises ir pareigas. Administracijos direktorius vadovauja Savivaldybės administracijai ir yra šios įstaigos vadovas. Savivaldybės administracijos direktorius tiesiogiai ir asmeniškai atsako už įstatymų, Vyriausybės nutarimų bei savivaldybės tarybos sprendimų įgyvendinimą savivaldybės teritorijoje jo kompetencijai priskirtais klausimais, organizuoja Savivaldybės administracijos darbą ir vykdo jam priskirtas personalo valdymo funkcijas, organizuoja personalo valdymą, vykdo kokybinę ir kiekybinę personalo sudėties analizę, skiria į pareigas ir iš jų atleidžia Savivaldybės administracijos valstybės tarnautojus ir kitus Savivaldybės administracijos darbuotojus.

2017 m. buvo siekiama įgyvendinti Pagėgių savivaldybės administracijos direktoriaus iškeltus uždavinius. Ataskaitiniais metais buvo užtikrintas Pagėgių savivaldybės administracijos veiklos nuoseklumas, tolygus darbų paskirstymas, pradėtų darbų ir priemonių įgyvendinimo tęstinumas. Savivaldybės administracijos ir Savivaldybės administracijos direktoriaus Vietos savivaldos ir kituose įstatymuose bei kituose teisės aktuose nustatytų funkcijų vykdymas.

Vykdant savivaldybės funkcijas, svarbu yra gyventojų ir verslo subjektų aptarnavimo gerinimas, administracinės naštos mažinimas. Patikimai veikiančios informacinės sistemos bei pažangios technologijos sudaro prielaidas administracinės naštos mažinimui verslui ir gyventojams. Vykdant priemones siekiama kuo mažesnėmis laiko sąnaudomis ir finansinėmis išlaidomis vykdyti teisės aktuose numatytus informacinius įsipareigojimus, maksimaliai supaprastinti administracines procedūras, gerinti elektroninių administracinių paslaugų plėtojimą bei užtikrinti administracinės naštos stebėseną, viešumą ir prevenciją. Savivaldybėje per 2017 m. buvo vykdomos šios administracinės naštos mažinimo priemonės:

* Atlikta Pagėgių savivaldybės tarybos ir Administracijos direktoriaus priimtų teisės aktų, kuriuose numatyti informaciniai įpareigojimai asmeniui analizė, įvertinti pertekliniai.
* Peržiūrėtos sutartys dėl bendradarbiavimo su įvairiais registrais kreipiant dėmesį į tai, kad iš asmens nebūtų reikalaujama pristatyti papildomų dokumentų iš atitinkamų įstaigų.
* Naudojamos parengtos administracinių paslaugų elektroninės prašymų formos ir užtikrintas jų viešas prieinamumas. Informacija skelbiama žiniasklaidos priemonėse, skatinant fizinius ir juridinius asmenis naudotis e-paslaugomis interneto portaluose [www.epaslaugos](http://www.epaslaugos) ir [www.pagegiai.lt](http://www.pagegiai.lt).
* Peržiūrėti teisės aktai, reglamentuojantys informacinių sistemų naudojimą ir atsisakytas jų spaus­dinimas, kai tai nenumatoma teisės aktais.
* Įvertinti administracinės naštos priemonių plano vykdymo rezultatai skelbiami Savivaldybės interneto svetainėje [www.pagegiai.lt](http://www.pagegiai.lt).
* Savivaldybės teisės aktai skelbiami interneto svetainėje bei Teisės aktų registre (TAR).
* Vertinami antikorupciniu požiūriu rizikingi teisės aktų projektai.
* Kartą kas pusmetį pateikiama informacija Pagėgių savivaldybės administracijos Centralizuotam vidaus audito sky­riui apie priemonių vykdymą.

Pagėgių savivaldybės administracijos direktoriaus 2017 metų veiklos ataskaitoje pateikta informacija apie Savivaldybės administracijos direktoriui priskirtų pagrindinių funkcijų vykdymą. Ataskaita parengta remiantis Savivaldybės administracijos skyrių, seniūnijų pateiktomis ataskaitomis.

# 1. VIDAUS ADMINISTRAVIMO VEIKLA

## 1.1. Administracijos struktūra

Pagėgių savivaldybės administracija yra biudžetinė įstaiga, kurią sudaro struktūriniai padaliniai ir į struktūrinius padalinius neįeinantys viešojo administravimo valstybės tarnautojai. Pagėgių savivaldybės administracijos struktūrą sudaro 19 struktūrinių padalinių ir 7 į struktūrinius padalinius neįeinantys viešojo administravimo valstybės tarnautojai.

Per ataskaitinį laikotarpį keitėsi administracijos struktūra. 2017 m. spalio 2 d. tarybos sprendimu Nr. T-143 „Dėl Pagėgių savivaldybės administracijos struktūros patvirtinimo“ struktūra buvo papildyta vyriausiojo specialisto (tarpinstitucinio bendradarbiavimo koordinatoriaus) pareigybe.

**ADMINISTRACIJOS direktoriaus pavaduotojas**

**administracijos direktorius**

**buhalterinės apskaitos skyrius**

**Strateginio planavimo ir investicijų skyrius**

**švietimo skyrius**

**žemės ūkio skyrius**

**ūkio skyrius**

**civilinės metrikacijos skyrius**

**vaikų teisių apsaugos skyrius**

**centralizuotas vidaus audito skyrius**

**architektūros, gamtosaugos ir paminklosaugos skyrius**

**civilinės saugos ir mobilizacijos skyrius**

**turto valdymo skyrius**

**socialinės paramos skyrius**

**finansų skyrius**

**lumpėnų seniūnija**

**natkiškių seniūnija**

**stoniškių seniūnija**

**vilkyškių seniūnija**

**Bendrasis ir juridinis skyrius**

**jaunimo reikalų koordinatorius**

**Vyriausiasis ekonomistas**

**vyriausiasis specialistas mobilizacijai administruoti**

**vYRIAUSIASIS SPECIALISTAS KULTŪRAI**

**Kalbos ir archyvo tvarkytojas**

**vyriausiasis specialistas sveikatai ir SANITARIJAI**

**pagėgių seniūnija**

**vYRIAUSIASIS SPECIALISTAS (tarpinstitucinio BENDRADARBIAVIMO koordinatorius)**

**1 pav. Pagėgių savivaldybės administracijos struktūra**

## 1.2. Administracijos personalas

2017 m. gruodžio 31 d. duomenimis Savivaldybės administracijoje dirbo 138 darbuotojai: 55 karjeros ir politinio pasitikėjimo valstybės tarnautojai ir 83 darbuotojai, dirbantys pagal darbo sutartį. Per 2017 m. buvo atleista 14 darbuotojų. 1 iš jų išėjo į pensiją. Per 2017 m. buvo paskelbta 10 konkursų valstybės tarnybos pareigoms užimti ir septyniuose iš jų buvo paskirti darbuotojai, vienas iš jų pakaitinis valstybės tarnautojas. Trys konkursai neįvyko dėl to, kad nebuvo pretendentų.

Keturi savivaldybės administracijos darbuotojai yra išėję vaiko priežiūros atostogų. 3 darbuotojai 2017 m. grįžo iš vaiko priežiūros atostogų.

Per ataskaitinį laikotarpį buvo sudarytos 32 (2016 m. – 83) darbo sutartys su asmenimis viešiesiems darbams atlikti (seniūnijų teritorijų, aplinkos tvarkymo darbai), pagal Tauragės teritorinės darbo biržos Tauragės skyriaus rekomendacijas įsidarbinti. Iš jų:

* 11 darbuotojų Pagėgių seniūnijoje;
* 3 darbuotojai Natkiškių seniūnijoje;
* 6 darbuotojai Vilkyškių seniūnijoje;
* 6 darbuotojai Stoniškių seniūnijoje;
* 6 darbuotojai Lumpėnų seniūnijoje.

## 1.3. Dokumentų valdymas ir informavimas

***Dokumentų valdymas***

Ataskaitiniais metais parengti 1759 administracijos direktoriaus įsakymai, iš jų: 1137 – veiklos klausimais, 291 – personalo valdymo klausimais, 310 – atostogų klausimais, 21 – komandiruočių klausimais.

Užregistruoti 2730 gauti dokumentai, išsiųsta arba kitais būdais perduota adresatams 2042 siunčiamųjų dokumentų. Visi gautų, siunčiamųjų dokumentų, teisės aktų registrai buvo pildomi DVS „Webpartner“, dokumentai skenuojami, kontroliuojamas dokumentų užduočių vykdymas, organizuota greita dokumentų paieška ir kt.

***Asmenų aptarnavimas ir informavimas***

2017 m., kaip ir ankstesniais metais, Pagėgių savivaldybėje sėkmingai vykdytas asmenų aptarnavimas, priimti ir / ar registruoti gyventojai, besikreipiantys socialinės paramos ir kompensacijų, gyvenamosios vietos deklaravimo bei pirminės teisinės pagalbos klausimais.

2017 m. užregistruoti 440 gyventojų prašymai, iš jų: 217 prašymų dėl atleidimo nuo vietinės rinkliavos mokesčio už komunalines atliekas, 1 prašymas dėl paramos nukentėjus nuo gaisro, 10 prašymų dėl vienkartinės pašalpos skyrimo, 69 prašymai dėl licencijų ir leidimų prekiauti savivaldybės viešosiose vietose išdavimo ir kt.

## 1.4. Finansiniai ištekliai ir turto valdymas

### *1.4.1.Finansiniai ištekliai*

Vadovaujantis Pagėgių savivaldybės 2016−2018 metų strateginiu veiklos planu, buvo parengtas vienų metų trukmės finansinio planavimo dokumentas – 2017 metų Pagėgių savivaldybės biudžetas, kuris buvo patvirtintas Pagėgių savivaldybės tarybos 2017 m. vasario 23 d. sprendimu Nr. T-19.

2017 metų Pagėgių savivaldybės patikslintas biudžeto pajamų planas – 10448,8 tūkst. eurų, finansinių įsipareigojimų prisiėmimo pajamos – 200 tūkst. eurų. Pajamų įvykdymas – 10244,2 tūkst. eurų, finansinių įsipareigojimų prisiėmimo pajamos − 130,9 tūkst. eurų. 2017 metų biudžeto asignavimai patvirtinti su laisvu apyvartinių lėšų likučiu – 85,4 tūkst. eurų, kurie panaudoti asignavimų valdytojų kreditiniams įsiskolinimams dengti – 79,4 tūkst. eurų, 6,0 tūkst. eurų tikslinių lėšų likutis, iš jų: 5,9 tūkst. eurų aplinkos apsaugos programos lėšos, 0,1 tūkst. eurų biudžetinių įstaigų pajamų likutis. 2017 metų biudžeto visų pajamų planas be paskolų įvykdytas 98 proc.

Specialiosios tikslinės dotacijos sudaro gautų pajamų dalį – 32 procentus viso biudžeto: tai lėšos valstybinėms funkcijoms atlikti – 966,9 tūkst. eurų, mokinio krepšelio lėšos – 1765,4 tūkst. eurų, bendrosios dotacijos kompensacija – 118,0 tūkst. eurų, kita tikslinė dotacija − 304,5 tūkst. eurų, iš jų: (perduotoms iš apskričių įstaigoms išlaikyti) – 75,4 tūkst. eurų, kelių priežiūros programos lėšos − 182,8 tūkst. eurų, lėšos darbo užmokesčiui padidinti – 46,4 tūkst. eurų; kitos dotacijos ir lėšos iš kitų valdymo lygių – 80,1 tūkst. eurų, iš jų: švietimo optimizavimo programai – 9,6 tūkst. eurų, švietimo darbuotojams darbo užmokesčiui padidinti – 46,1 tūkst. eurų, neformaliajam vaikų švietimui – 21,2 tūkst. eurų, prevencinei programai nuo kiaulių maro – 3,2 tūkst. eurų. Valstybės investicijų programoje numatytiems projektams finansuoti buvo gauta – 406,8 tūkst. eurų, iš jų: švietimo modernizavimo programai įgyvendinti, Pagėgių savivaldybės Vilkyškių Johaneso Bobrovskio gimnazijai, P. Lukošaičio g. 18, Vilkyškių mstl., Pagėgių sav. – 58, tūkst. eurų, lėšos kelių priežiūros programai finansuoti – 348,8 tūkst. eurų. Kompensacinių lėšų Europos Sąjungos finansinės paramos gauta už praėjusius 2016 metus – 40,2 tūkst. eurų, 2017 metais gauta Europos Sąjungos finansinės paramos lėšų − 806,5 tūkst. eurų, iš jų: neformaliojo vaikų švietimui – 7,2 tūkst. eurų, investiciniams projektams vykdyti – 751,9 tūkst. eurų. Kitos tikslinės dotacijos kapitalui formuoti gauta projektui „Vandens tiekimo ir nuotekų tvarkymo infrastruktūros renovavimas ir plėtra Pagėgių savivaldybėje (Natkiškiuose, Piktupėnuose) – 119,7 tūkst. eurų.

Į valstybės biudžetą 2017 metais buvo grąžinta nepanaudotų lėšų − 4,7 tūkst. eurų specialiosios tikslinės dotacijos, iš jų: LR Socialinės ir darbo ministerijos socialinių paslaugų priežiūros departamentui pagal priemonę „Pervesti lėšas socialinėms išmokoms ir kompensacijoms skaičiuoti ir mokėti“ – 2,6 tūkst. eurų (nepanaudotos paramai mirties atveju lėšos), pagal programą „Pervesti lėšas socialinėms paslaugoms finansuoti“ – 1,9 tūkst. eurų, pagal programą „ Pervesti lėšas socialinei paramai mokiniams“ – 0,2 tūkst. eurų.

2017 metų Pagėgių savivaldybės patikslintas biudžeto išlaidų planas – 10734,2 tūkst. eurų, įvykdytas − 10293,7 tūkst. eurų, tame tarpe ilgalaikių paskolų − 130,9 tūkst. eurų.

Didžiausia išlaidų dalis 32 procentai tenka švietimo įstaigoms, socialinei apsaugai – 17 procentų visų išlaidų, bendrosioms valstybės paslaugoms – 19 procentų.

Piniginių lėšų likutis 2017 m. gruodžio 31 d. su užbaigiamosiomis apyvartomis sudaro 166,8 tūkst. eurų, iš jų kasos apyvartos lėšas sudaro: aplinkos apsaugos programos lėšų likutis – 3,6 tūkst. eurų, materialiojo turto realizavimo pajamų likutis – 15,5 tūkst. eurų, apyvartos lėšos – 147,7 tūkst. eurų. AB Ūkio banke likę užšalusių biudžeto lėšų – 322,1 tūkst. eurų, iš jų iždo sąskaitose likę užšalę lėšų – 275,8 tūkst. eurų, administracijos sąskaitose – 46,3 tūkst. eurų.

Mokėtinų sumų likutis 2017 m. gruodžio 31 d. − 2375,0 tūkst. eurų: tame tarpe 293,6 tūkst. eurų – darbo užmokestis ir socialinio draudimo įmokos, prekių ir paslaugų pirkimui – 58,4 tūkst. eurų. Negrąžintų paskolų likutis – 1988,4 tūkst. eurų. Didesnis kaip 45 dienos praleistas terminas mokėtinų sumų sudaro 3,7 tūkst. eurų, iš jų: UAB „Tauragės regiono atliekų tvarkymo centrui“ įsiskolinimas – 3,6 tūkst. eurų.

***Administracijos direktoriaus rezervas 2017 metais***

2017 m. iš administracijos direktoriaus rezervo buvo suteikta 1,0 tūkst. eurų parama nukentėjusiems nuo gaisro 2 savivaldybės gyventojams, kompensuota 0,9 tūkst. eurų Pagėgių savivaldybės Priešgaisrinei tarnybai už potvynio metu patirtas išlaidas, panaudojus transporto priemonę, vežant mokinius iš Kucų kaimo į Stoniškių pagrindinę mokyklą.

***Nuomos mokestis už valstybinę žemę ir valstybinius vandens telkinius 2017 metais***

2017 metais žemės nuomos mokesčio priskaičiuota − 65,9 tūkst. eurų, surinkta − 65,8 tūkst. eurų.

Fiziniams asmenims priskaičiuota − 51,0 tūkst. eurų, juridiniams asmenims − 14,9 tūkst. eurų.

Žemės nuomos mokesčių lengvatų už 2017 metus suteikta lengvata neapmokestinamam žemės sklypo dydžiui (žemei kaimo teritorijoje – 1 ha, miesto teritorijoje – 0,05 ha) I ir II grupės invalidams, senatvės pensininkams ir nepilnamečiams vaikams, kai minėtose šeimose apmokestinamojo laikotarpio pradžioje nėra darbingų asmenų, pritaikyta mokėtojams už 4,05 tūkst. eurų.

Bendra nepriemoka už valstybinės žemės nuomą 2017 m. sausio 1 dienai su delspinigiais: fizinių asmenų − 27,8 tūkst. eurų ir juridinių asmenų − 26,0 tūkst. eurų.

### *1.4.2.Savivaldybės valdomo nekilnojamojo turto valdymas ir administravimas*

Per ataskaitinius metus nuolat buvo administruojamas savivaldybės ir valstybės turtas, perduotas valdyti patikėjimo teise: organizuotas turto perdavimas savivaldybės biudžetinėms įstaigoms.

2017 metais paruošti 63 administracijos direktoriaus įsakymai: dėl patalpų perdavimo valdyti pagal panaudos sutartį Pagėgių savivaldybės viešajai bibliotekai, Pagėgių savivaldybės viešosios bibliotekos Vėlaičių filialui, Pagėgių savivaldybės Pagėgių pirminės sveikatos priežiūros centrui (Rukų ir Lumpėnų filialams), Pagėgių savivaldybės Kultūros centrui, Klaipėdos apskrities valstybinei mokesčių inspekcijai, Nacionalinei žemės tarnybai prie Žemės ūkio ministerijos Tauragės ir Pagėgių skyriui, valstybinės įstaigos Registrų centro Tauragės filialui, VšĮ Sporto ir turizmo centrui, Pagėgių savivaldybės Pagėgių priešgaisrinei tarnybai (šios tarnybos Stoniškių skyriui). Taip pat leista naudotis patalpomis Pagėgių savivaldybės administracijos skyriams: Civilinės metrikacijos, Žemės ūkio, Socialinės paramos, Vaikų teisių apsaugos, Civilinės saugos ir mobilizacijos, Kontrolės ir audito tarnybai, Pagėgių seniūnijai. Valdyti pagal naudos sutartį Martyno Jankaus muziejui perduota klėtis.

Įgyvendinant Lietuvos Respublikos paramos būstui įsigyti ar išsinuomoti įstatymą 2017 m. 13 Pagėgių savivaldybės asmenų (šeimų), įrašytų į sąrašus socialiniam būstui gauti, nepateikė įstatyme nurodytų dokumentų ir buvo išbraukti iš sąrašų. 2017 m. gruodžio 31 d. sąrašuose iš viso buvo – 45, iš jų: 9 − jaunų šeimų sąraše, 2 – našlaičių ir likusių be tėvų globos asmenų sąraše, 4 – šeimų auginančių 3 ir daugiau vaikų (įvaikių) sąraše, 14 – neįgaliųjų asmenų (šeimų) sąraše, 16 – bendrame sąraše ir 1 – socialinio būsto nuomininkų, turinčių teisę į būsto sąlygų pagerinimą, sąraše.

2017 m. sudarytos 2 socialinio būsto nuomos sutartys su naujais nuomininkais: 1 sutartis su asmeniu (šeima), auginančiu 3 ir daugiau vaikų, sąrašo ir 1 sutartis su asmeniu (šeima) iš jaunų šeimų sąrašo.

2017 m. lėšų socialinio būsto pirkimui iš Lietuvos Respublikos socialinės apsaugos ir darbo ministerijos nebuvo gauta. Socialinių būstų nupirkta nebuvo. Pagėgių savivaldybė, vadovaudamasi Pagėgių savivaldybės tarybos sprendimu, už 23 000 eurų nupirko 1 tarnybinį butą, esantį Jaunimo g. 8 a-6, Pagėgių mieste.

2017 m. užsakyta bei atlikta valstybinės įmonės Registrų centro Tauragės filiale Savivaldybės nekilnojamojo turto objektų kadastrinių ir registrinių darbų už 1776,84 Eur. Savivaldybės nekilnojamojo turto objektų turto vertinimo ataskaitų atlikta už 2000,00 Eur. Už notaro paslaugas sumokėta 387,71 Eur. Patvirtintas Pagėgių savivaldybės nekilnojamojo turto ir kitų nekilnojamųjų daiktų pardavimo viešo aukciono būdu tvarkos aprašas.

Patvirtintos Pagėgių savivaldybės nekilnojamojo turto ir kitų nekilnojamųjų daiktų viešo aukciono sąlygos: garažo (bendras plotas – 20,07 kv. m) ir garažo (bendras plotas − 29,52 kv. m), esančių Johaneso Bobrovskio g. 23, Vilkyškių mstl., Vilkyškių sen., Pagėgių sav., buto (bendras plotas − 18,00 kv. m), esančio Javų g. 15-4, Lumpėnų k., Lumpėnų sen., Pagėgių sav., 52/100 pastato − gyvenamojo namo(bendras plotas – 178,38 kv. m) ir ½ pastato – ūkinio pastato (užstatytas plotas – 44,00 kv. m), esančių Kulmenų k. 3A, Pagėgių sen., Pagėgių sav., negyvenamosios patalpos – prekybos patalpos(bendras plotas – 43,51 kv. m), esančios Birutės g. 3, Pagėgių mieste, negyvenamosios patalpos − parduotuvė(bendras plotas – 103,18 kv. m), esančios Vilniaus g. 7-2, Pagėgių mieste, buto(bendras plotas – 47,61 kv. m) ir 22/100 tvarto (užstatytas plotas – 83,20 kv. m), esančių Z. Petraitienės g. 23-2, Natkiškių k., Natkiškių sen., Pagėgių sav.

2017 m. buvo vykdomas pripažinto nereikalingu arba netinkamu (negalimu) naudoti savivaldybės turto nurašymas, išardymas ir likvidavimas. Nurašytas turtas likviduotas išvežant į metalo supirktuvę, perduotas atliekų tvarkymo centrui ar (nukenksminus) sunaikintas.

Netinkamu (negalimu) naudoti pripažinti: mokyklinis M2 klasės autobusas „Mercedes Bendz Sprinter – 311 CDI“, pagaminimo metai 2005, mokyklinis M2 klasės autobusas „Mercedes Benz Sprinter – 308 C“, pagaminimo metai 2001, automobilis Renault Megane Scenic, pagaminimo metai 2001. Už parduotus mokyklinius autobusus gauta 2 410 Eur. Automobilis Renault Megane Scenic neparduotas.

Pagrindiniai sunkumai, su kuriais teko susidurti 2017 m., tai asmenų (šeimų), įrašytų į sąrašus socialiniam būstui gauti, nenoras pristatyti dokumentus, įrodančius jų teisę į socialinį būstą ar būsto nuomos ar išperkamosios būsto nuomos kompensaciją.

## 1.5. Vidaus auditas

2017 metais Pagėgių savivaldybės administracijos Vidaus audito skyrius atliko tris veiklos, vieną veiklos ir valdymo tobulinimo bei finansų valdymo ir vieną veiklos ir valdymo tobulinimo vertinimo vidaus auditus. Tai:

* Veiklos vidaus auditas „Pagėgių savivaldybės 2016-2018 metų administracinės naštos mažinimo priemonių plano vykdymo vidaus auditas“. Audituotas laikotarpis − 2016 metų II pusmetis.

Vadovaujantis Lietuvos Respublikos administracinės naštos mažinimo 2012 m. lapkričio 8 d. įstatymu Nr. XI-2386 ir Pagėgių savivaldybės tarybos 2016 m. vasario 18 d. sprendimu Nr. T-41 patvirtintos Pagėgių savivaldybės 2016−2018 metų strateginio veiklos plano valdymo tobulinimo programos Nr. 01, uždavinio 04 „Užtikrinti darnų administracinės naštos mažinimo procesą, orientuotą į piliečių, verslo subjektų ir valstybės interesus, kuo mažesnėmis sąnaudomis pasiekti teisės aktuose numatytų tikslų“ nuostatomis, atliktas Pagėgių savivaldybės 2016–2018 metų administracinės naštos mažinimo priemonių plano vykdymo vertinimas.

Išanalizavus gautą informaciją iš administracinės naštos mažinimo priemonių plano vykdytojų, ją apibendrinus, nustatyta, kad Pagėgių savivaldybės 2016 metų II pusmetyje administracinės naštos mažinimo priemonės buvo vykdomos.

Tikslas – užtikrinti darnų administracinės naštos mažinimo procesą, orientuotą į piliečių, verslo subjektų ir valstybės interesus, kuo mažesnėmis sąnaudomis pasiekti teisės aktuose numatytus tikslus – įgyvendinamas.

Vidaus kontrolė vykdant Pagėgių savivaldybės 2016−2018 metų administracinės naštos mažinimo priemonių planą įvertinta gerai.

* Veiklos vidaus auditas „Administracinės paslaugos „statybą leidžiančių dokumentų išdavimas Pagėgių savivaldybės administracijoje“ vykdymo vidaus auditas. Vidaus audito metu nustatyta, kad Architektūros, gamtosaugos ir paminklosaugos skyriaus nuostatų II skyriaus 10 punktas reglamentuoja uždavinius ir funkcijas statybos srityje:

10.1. priima iš statytojų (užsakovų) prašymus statybą leidžiantiems dokumentams gauti statomiems ar griaunamiems statiniams ir pastatams;

10.2. išduoda statytojui (užsakovui) statybą leidžiančius dokumentus statomiems ar griaunamiems statiniams ir pastatams;

10.3. priima iš statytojo (užsakovo) paraiškas specialiesiems architektūros reikalavimams nustatyti, parengia savivaldybės kompetencijai priklausančius reikalavimus, teikia paraiškas technines ir specialiąsias projektavimo sąlygas nustatančioms institucijoms, įvertina jų parengtas technines ir specialiąsias sąlygas;

10.4. išduoda statytojui (užsakovui) specialiuosius architektūros reikalavimus;

10.5. vykdo Lietuvos respublikos aplinkos ministro statybiniuose techniniuose reglamentuose nurodytas funkcijas per įdiegtą informacinę sistemą „Infostatyba“.

Patikrinus kaip laikomasi norminiais teisės aktais nustatytų administracinės paslaugos „Statybą leidžiančių dokumentų išdavimas Pagėgių savivaldybės administracijoje“ terminų, nustatyta, kad per audituojamąjį laikotarpį Pagėgių savivaldybės administracijos Architektūros, gamtosaugos ir paminklosaugos skyrius išdavė 55 (penkiasdešimt penkis) statybą leidžiančius dokumentus.

48 (keturiasdešimt aštuoni) arba 87,3 proc. statybą leidžiantys dokumentai išduoti laiku.

7 (septyni) arba 12,7 proc. statybą leidžiantys dokumentai išduoti pavėluotai.

Dalis statybą leidžiančių dokumentų išduoti pavėluotai dėl tuo metu nepakankamai sklandžiai veikusios naujai paleistos modernizuotos Lietuvos Respublikos statybos leidimų ir statybos valstybinės priežiūros informacinės sistemos „Infostatyba“.

Vidaus kontrolės sistema administracinės paslaugos „Statybą leidžiančių dokumentų išdavimas Pagėgių savivaldybės administracijoje“ teikimo srityje įvertinama patenkinamai.

* Veiklos ir valdymo tobulinimo bei finansų valdymo vertinimo vidaus auditas „Pagėgių savivaldybės viešosios bibliotekos vidaus auditas“.

Šio vidaus audito metu nustatyta − Pagėgių savivaldybės viešoji biblioteka yra įstatymų nustatyta tvarka įsteigtas juridinis asmuo, veikiantis informacijos tvarkybos, sklaidos, kultūros, mokslo ir švietimo srityse ir vykdantis bibliotekų veiklą. Pagėgių savivaldybės viešoji biblioteka – pagrindinis savivaldybės visuomenės informavimo centras, teikiantis laisvą, nemokamą ir nevaržomą prieigą prie interneto, kitų bibliotekos informacijos išteklių: duomenų bazių, knygų fondų, katalogų, kartotekų. Viešosios bibliotekos veiklą reglamentuoja Lietuvos Respublikos Konstitucija, Lietuvos Respublikos Bibliotekų įstatymas, Lietuvos Respublikos įstatymai, Lietuvos Respublikos Vyriausybės nutarimai, steigėjo – Pagėgių savivaldybės Tarybos sprendimai, Pagėgių savivaldybės viešosios bibliotekos veiklos nuostatai, savivaldybės mero potvarkiai, administracijos direktoriaus įsakymai. Pagėgių savivaldybės viešoji biblioteka finansuojama savivaldybės Tarybos skirtomis lėšomis, Kultūros ministerijos, įvairių fondų, projektų ir programų, kuriose dalyvauja biblioteka, lėšomis.

Atlikus Pagėgių savivaldybės viešosios bibliotekos vidaus auditą nustatyta, kad visa rizika yra nustatyta ir valdoma, bet yra keletas nesvarbių vidaus kontrolės trūkumų, neturinčių neigiamos įtakos viešosios bibliotekos veiklos rezultatams. Vidaus kontrolė įvertinta gerai.

* Veiklos vidaus auditas „Pagėgių savivaldybės 2016-2018 metų administracinės naštos mažinimo priemonių plano vykdymo vidaus auditas“. Audituotas laikotarpis 2017 metų I pusmetis.

Vadovaujantis Lietuvos Respublikos administracinės naštos mažinimo 2012 m. lapkričio 8 d. įstatymo Nr. XI-2386 ir Pagėgių savivaldybės tarybos 2016 m. vasario 18 d. sprendimu Nr. T-41 patvirtintos Pagėgių savivaldybės 2016−2018 metų strateginio veiklos plano valdymo tobulinimo programos Nr. 01, uždavinio 04 „Užtikrinti darnų administracinės naštos mažinimo procesą, orientuotą į piliečių, verslo subjektų ir valstybės interesus, kuo mažesnėmis sąnaudomis pasiekti teisės aktuose numatytų tikslų“ nuostatomis, atliktas Pagėgių savivaldybės 2016–2018 metų administracinės naštos mažinimo priemonių plano vykdymo vertinimas.

Išanalizavus gautą informaciją iš administracinės naštos mažinimo priemonių plano vykdytojų, ją apibendrinus, nustatyta, kad Pagėgių savivaldybės 2017 metų I pusmetyje administracinės naštos mažinimo priemonės buvo vykdomos.

Tikslas – užtikrinti darnų administracinės naštos mažinimo procesą, orientuotą į piliečių, verslo subjektų ir valstybės interesus, kuo mažesnėmis sąnaudomis pasiekti teisės aktuose numatytus tikslus, įgyvendinamas.

Vidaus kontrolė vykdant Pagėgių savivaldybės 2016−2018 metų administracinės naštos mažinimo priemonių planą įvertinta gerai.

* Veiklos ir valdymo tobulinimo vidaus auditas „Darbuotojų, dirbančių pagal darbo sutartis Pagėgių savivaldybės biudžetinėse įstaigose, išskyrus administraciją ir švietimo įstaigas, darbo apmokėjimų sąlygų ir dydžių bei darbuotojų pareigybių lygių ir grupių nustatymo vertinimo vidaus auditas. Šis vidaus auditas sąlygotas 2017 metais įvykusių teisės aktų pokyčių darbo apmokėjimo srityje. Audituotos biudžetinės įstaigos – Pagėgių vaikų globos namai; Pagėgių palaikomojo gydymo, slaugos ir senelių globos namai; Pagėgių socialinių paslaugų centras; Pagėgių kultūros centras ir Pagėgių M. Jankaus muziejus. Vidaus auditas baigtas 2017 m. gruodžio 29 d., tačiau galutinės vidaus audito procedūros (ataskaitos aptarimas, ataskaitos išrašų audituojamiesiems subjektams pateikimas bei rekomendacijų įgyvendinimas) perkeltos į 2018 metus.

Atlikus biudžetinių įstaigų vidaus auditą nustatyta, kad visa rizika yra nustatyta ir valdoma, bet yra keletas nesvarbių vidaus kontrolės trūkumų, neturinčių neigiamos įtakos biudžetinių įstaigų veiklos rezultatams. Vidaus kontrolė darbo apmokėjimų sąlygų ir dydžių bei darbuotojų pareigybių lygių ir grupių nustatymo srityje įvertinta gerai.

Už vidaus audito pažangos stebėjimo atlikimą Pagėgių savivaldybės administracijoje yra atsakinga Centralizuoto vidaus audito skyriaus vedėja Palmira Kinderienė. Atlikdama rekomendacijų įgyvendinimo kontrolę, skyriaus vedėja surašo pažangos stebėjimo ataskaitą arba pažymą apie vidaus audito ataskaitoje pateiktų rekomendacijų įgyvendinimą. 2017 metais vidaus audito rekomendacijų įgyvendinimo kontrolė buvo atliekama surašant pažymą apie vidaus audito ataskaitoje pateiktų rekomendacijų įgyvendinimą.

Iš viso 2017 metais Vidaus audito skyrius pateikė 58 rekomendacijas kaip pagerinti viešojo juridinio asmens veiklą, vidaus kontrolės funkcionavimą bei rizikos valdymą.

Vidaus audito atlikimui apribojimai nebuvo taikomi.Vidaus auditų atlikimą sąlygojo turimi žmogiškieji ištekliai, kurie nėra pakankami. Vidaus auditų metu buvo geranoriškai reaguojama į pareikštas pastabas ir pasiūlymus dėl vidaus kontrolės gerinimo. Vidaus audito skyriaus veikloje nebuvo atvejų, kai audituoto subjekto vadovas neatsižvelgė į vidaus auditorių rekomendacijas ar trūkumų netaisė. Pažeidimų, nagrinėtinų teisėsaugos institucijose, 2017 metais nustatyta nebuvo.

# 2. PAGĖGIŲ SAVIVALDYBĖS SOCIALINĖ IR EKONOMINĖS SITUACIJA BEI FUNKCIJŲ VYKDYMAS

## 2.1. Pagėgių savivaldybės gyventojai

2017 metais Pagėgių savivaldybėje įregistruota 100 (126 – 2016 metais) naujagimių, iš jų: 57 (65 – 2016 metais) mergaitės, 43 (61 – 2016 metais) berniukai. 33 (40 – 2016 metais) vaikai gimė užsienio valstybėse ir buvo įtraukti į apskaitą. 34 (36 – 2016 metais) vaikams pripažintos tėvystės, 4 (4 – 2016 metais) vaikučiai neturi tėvo.

Populiariausi vardai, suteikti naujagimiams 2017 metais: berniukams – Jokūbas (4), Matas (4), Benas (4), Dominykas (3) , Mantas (3), Gabrielius (3), Jonas, Domantas; mergaitėms – Austėja (5), Gustė (4), Augustė, Andrėja, Milena, Fausta, Emilija, Viltė.

Retesni vardai: Lara, Medaina, Benediktė, Aronas, Laisvydas.

2017 metais įregistruotos 93 (148 – 2016 metais) mirtys. Iš 93 mirusių Pagėgių savivaldybės gyventojų buvo 50 moterų, 42 vyrai, 1 vaikas.

Pagrindinės priežastys, lėmusios jų mirtį, buvo širdies ir kraujagyslių ligos – 59 (79 − 2016 metais) atvejai, onkologinės ligos – 19 (37 – 2016 metais), plaučių ligos – 5 (10 – 2016 metais), kepenų susirgimai – 2 (8 – 2016 metais), 1 celiulitas, 6 – nenurodyta, 1 – cukrinis diabetas.

Į apskaitą įtrauktos (7) mirtys.

Susituokė 58 (73 – 2016 metais) poros, iš jų: 15 (22 – 2016 metais) gyventojų susituokė su užsienio valstybių piliečiais ir 15 (8 – 2016 metais) santuokų sudaryta bažnyčioje.

94 gyventojai tuokėsi pirmą kartą, 17 gyventojų tuokėsi antrą kartą, 4 – trečią kartą, 1 – ketvirtą kartą.

42 poros tuokėsi pirmą kartą, 2 – antrą kartą, 1 – trečią kartą.

2017 metais įregistruota 18 (19 – 2016 metais) ištuokos. 2 (3 – 2016 metais) ištuokos apskaitytos.

Sudaryta 19 (57 – 2016 metais) civilinės būklės aktų įrašų pakeitimo, papildymo įrašai ir išduoti atitinkami įrašus liudijantys išrašai.

Sudarytos 2 (3 – 2016 metais) vardo, pavardės, tautybės pakeitimo bylos ir 10 (18 – 2016 metais) CBAĮ įrašų ištaisymo, pakeitimo, papildymo bylų.

8 (6 – 2016 metais) pagėgiškiams išduotos pažymos santuokai su kitos šalies piliečiais.

## 2.2. Socialinė apsauga ir parama

Svarbiausi Socialinės paramos skyriaus uždaviniai – formuoti savivaldybės strategiją, tikslus ir uždavinius socialinio darbo, socialinės paramos bei socialinių paslaugų srityje, sudaryti teisines, administracines, finansines sąlygas, veiksmingiau planuoti, organizuoti, vykdyti socialiai remtinų gyventojų, asmenų turinčių įvairią negalią, pensininkų, daugiavaikių šeimų, asmenų grįžusių iš įkalinimo ir reabilitacijos įstaigų, kitų socialinio statuso asmenų, socialinės apsaugos ir materialinės paramos bei šalpos funkcijas, teikti jiems lengvatas ir kompensacijas, tvarkyti socialinės paramos gavėjų apskaitą.

Socialinės paramos skyrius administruoja socialinių išmokų mokėjimą ir socialinių paslaugų teikimą.

2017 metais socialinės išmokos savivaldybės gyventojams buvo išmokėtos be įsiskolinimo. Taip pat patenkintas ir socialinių paslaugų teikimo poreikis.

Nuo 2015 m. mažėjo socialinių pašalpų bei kompensacijų gavėjų skaičius, ko pasėkoje sumažėjo lėšos socialinėms pašalpoms ir kompensacijoms. Šiek tiek sumažėjo šalpos pensijos gavėjų skaičius. Tačiau 2018 m. sausio 1 d. pasikeitus Valstybės remiamų pajamų dydžiui nuo 102 Eur iki 122 Eur lėšos socialinėms išmokoms 2018 m. padidės.

Socialinės išmokos

**1 lentelė**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Išmokos pavadinimas** | **2013 m. (Lt)** | **Asmenų skaičius** | **2014 m. (Eur)** | **Asmenų skaičius** | **2015 m. (Eur)** | **Asmenų**  **skaičius** | **2016 m.**  **(Eur)** | **Asmenų skaičius** | **2017 m. (Eur)** | **Asmenų**  **skaičius** |
| Socialinė pašalpa | 2 655323 | 1270 | 558 140,0 | 1296 | 488 786,0 | 1044 | 458 451,0 | 1033 | 384300 | 919 |
| Laidojimo pašalpa | 145 600 | 140 | 39 457,8 | 131 | 37 696,0 | 124 | 49 248,0 | 162 | 39824,00 | 131 |
| Kompensacija už šildymą ir vandenį | 179 999 | 364 | 40 104,8 | 280 | 34 359,0 | 257 | 32 028,0 | 256 | 39 249 | 271 |
| Socialinė parama mokiniams | 506 937 | 640 | 132 586,6 | 482 | 119 554,0 | 435 | 121 800,0 | 452 | 82 600 | 372 |
| Išmoka vaikams | 1005 161 | 727 | 275 702,0 | 779 | 272 150,0 | 631 | 212 523,0 | 571 | 337788 | 536 |
| Valstybinės šalpos pensijos | 3 768145 | 778 | 1 176146,0 | 878 | 1 25627,0 | 846 | 1 43721,0 | 842 | 1279000 | 768 |

Gyventojų, gaunančių tikslinę kompensaciją, skaičius

**2 lentelė**

|  |  |  |  |  |  |
| --- | --- | --- | --- | --- | --- |
| **Rodikliai** | **2013 m. gavėjų skaičius** | **2014 m. gavėjų skaičius** | **2015 m. gavėjų skaičius** | **2016m.**  **gavėjų skaičius** | **2017 m. gavėjų skaičius** |
| Nustatyta nuolatinės slaugos tikslinė kompensacija | 171 | 183 | 196 | 182 | 206 |
| Nustatyta nuolatinės priežiūros tikslinė kompensacija | 230 | 217 | 234 | 230 | 257 |

2014 m. dėl globėjo ar rūpintojo statuso į teismą kreipėsi 7 asmenys, 2015 m. − 5 asmenys, 2016 m. – 6 asmenys, 2017 m. tik 4 asmenys.

2017 m. pirmą kartą įvyko Pagėgių savivaldybės neveiksnių asmenų būklės peržiūrėjimo komisijos posėdis.

Savivaldybė atsako už socialinių paslaugų teikimo savo teritorijos gyventojams užtikrinimą, planuodama ir organizuodama socialines paslaugas, kontroliuodama bendrųjų socialinių paslaugų ir socialinės priežiūros kokybę.

Pagėgių savivaldybės teritorijoje yra teikiamos bendrosios ir specialiosios socialinės paslaugos.

Bendrosios paslaugos (informavimas, konsultavimas, tarpininkavimas ir atstovavimas, maitinimo organizavimas, transporto organizavimas, sociokultūrinės, asmens higienos ir priežiūros organizavimo ir kt. paslaugos).

Specialiosios paslaugos socialinė globa (ilgalaikė/trumpalaikė globa), pagalba į namus, socialinių įgūdžių ugdymas ir palaikymas, krizių namų pagalba, psichologinė pagalba, apgyvendinimas nakvynės namuose ir krizių centruose, dienos socialinė globa institucijoje, dienos socialinė globa asmens namuose ir kitos.

Socialines paslaugas teikia Pagėgių palaikomojo gydymo, slaugos ir senelių globos namai, Vaikų globos namai, Socialinių paslaugų centras, seniūnijų socialiniai darbuotojai darbui su socialinės rizikos šeimomis, socialinio darbo organizatoriai ir NVO.

Socialinių paslaugų gavėjai yra įvairaus amžiaus ir socialinio statuso asmenys: vieniši, neįgalūs, pensinio amžiaus asmenys, vaikai netekę tėvų globos, socialinės rizikos šeimos bei jų vaikai, suaugę socialinės rizikos asmenys, grįžę iš įkalinimo įstaigos ir kt.

Socialinių paslaugų teikime dalyvauja ir nevyriausybinės organizacijos – Pagėgių savivaldybės Neįgaliųjų draugija ir VšĮ „Sudoku“. Neįgaliųjų draugijoje yra teikiamos ir asmens higienos-dušo paslaugos. 2015 m. dušo paslaugai (socialiai remtiniems, neįgaliesiems ir senyvo amžiaus asmenims) kompensuoti iš savivaldybės buvo skirta tik 113,00 Eur 130 gavėjų. 2016 m. dušo paslaugomis pasinaudojo 257 asmenys, kompensuoti iš savivaldybės buvo skirta – 224,00 Eur. 2017 m. dušo paslaugomis pasinaudojo 274 asmenys, kompensuoti iš savivaldybės buvo skirta – 239,00 Eur. VšĮ „Sudoku“ nuo 2017 metų birželio mėnesio teikia dienos socialinės globos paslaugas suaugusiems asmenims su negalia ar senyvo amžiaus asmenims namuose (projektas − integrali pagalba į namus Pagėgių savivaldybėje) 14 asmenų. 2017 m. birželio 15 d. pasirašyta dienos socialinės globos asmens namuose finansavimo sutartis su Pagėgių savivaldybės administracija Nr. A3-237. Nuo 2017 metų kartu su Pagėgių savivaldybės administracija bei Pagėgių savivaldybės socialinių paslaugų centru vykdo ES projektą „Bendruomeninės kompleksinės paslaugos Pagėgių savivaldybėje“. VšĮ „Sudoku“ teikiamos paslaugos: šeimų klubų veikla, pozityvios tėvystės mokymai, mediacijos paslaugos, individualios psichologo paslaugos. Paslaugomis pasinaudojo 2017 metais apie 130 savivaldybės gyventojų.

2017 m. Pagėgių savivaldybėje buvo pritaikyti 3 būstai neįgaliesiems: 8291,00 iš valstybės biudžeto lėšų ir 2 997,00 iš savivaldybės lėšų, 2016 m. Pagėgių savivaldybėje buvo pritaikytas 1 būstas neįgaliajam. Taip pat, kitam neįgaliajam, buvo atliktas lifto remontas. 2015 m. − 2 947 Eur, iš savivaldybės biudžeto 709 Eur. 2016 m. iš valstybės biudžeto buvo skirta ir išnaudota – 3 218,17 Eur, iš savivaldybės – 1 379,22 Eur. 2014 m būsto pritaikymui buvo skirta iš valstybės 4 044 Eur, iš savivaldybės biudžeto − 972 Eur.

Nuo 2007 m. savivaldybėje teikiama pagalba maisto produktais nepasiturintiems asmenims. 2014 metais iš Europos pagalbos labiausiai skurstantiems asmenims fondo programos 2468 asmenys gavo įvairaus asortimento maisto produktų, 2015 m. − 2125 asmenys, 2016 m. – 1724 asmenys, 2017 m. − 1448 asmenys.

Šeimos, išvykstančios į užsienį, išmokas už vaikus turi teisę gauti Europos Sąjungos šalyse. Skyrius 2014 m. gavo 41 prašymą, 2015 m. − 31 prašymą, 2016 m. – 32 prašymus ir 2017 m. 48 prašymus dėl E ir SED formų užpildymo ir išsiuntimo į ES kompetentingas įstaigas.

Pagal patvirtintą Pagėgių savivaldybės tarybos sprendimo „Dėl vienkartinių pašalpų skyrimo Pagėgių savivaldybės gyventojams“ tvarką, vienkartinės pašalpos skiriamos esant blogai materialinei padėčiai. Komisijos siūlymu, Savivaldybės administracijos direktoriaus įsakymu vienkartinių pašalpų buvo paskirta ir išmokėta: 2014 m. 76 asmenims − 3243 Eur, 2015 m. 89 gavėjams − 4 171 Eur, 2016 m. 65 asmenims − 3 073,00 Eur,2017 m. 57 asmenims − 3 140 Eur.Vienkartinių pašalpų mokėjimas iš savivaldybės biudžeto ne vienam savivaldybės gyventojui padėjo minimaliai patenkinti būtiniausius poreikius, įsigyti reikiamus vaistus, asmens dokumentus ar tiesiog sumažinti mokesčių naštą.

***Specialiųjų poreikių lygio nustatymas pensinio amžiaus asmenims***

Per 2017 m. Pagėgių savivaldybės gyventojų specialiųjų poreikių nustatymo ir jų tenkinimo komisija posėdžiavo 11 kartų, kurių metu apsvarstė 48 gyventojų prašymus. Per 2016 m. Pagėgių savivaldybės gyventojų specialiųjų poreikių nustatymo ir jų tenkinimo komisija posėdžiavo 8 kartus, kurių metu apsvarstė 42 gyventojų prašymus.

Specialiųjų poreikių nustatymas

**3 lentelė**

|  |  |  |  |  |  |
| --- | --- | --- | --- | --- | --- |
| **Nustatyti specialieji poreikiai** | **2013 m.** | **2014 m.** | **2015 m.** | **2016 m.** | **2017 m.** |
| Iš viso nustatyti specialieji poreikiai | 178 | 122 | 145 | 109 | 96 |
| Dideli specialieji poreikiai | 128 | 77 | 115 | 67 | 75 |
| Vidutiniai specialieji poreikiai | 50 | 45 | 30 | 42 | 17 |

Per 2017 metus parengtos 96 administracijos direktoriaus pažymos dėl specialiųjų poreikių lygio nustatymo ir tenkinimo, išrašyti ir išduoti 96 neįgaliojo pažymėjimai bei 8 šalpos pensijos gavėjo pažymėjimai.

***Ilgalaikė/trumpalaikė socialinė globa***

2017 m. įvyko Pagėgių savivaldybės gyventojams socialinių paslaugų ir socialinės paramos teikimo komisijos 13 posėdžių, kurių metu buvo apsvarstytas 131 klausimas, susijęs su socialinėmis paslaugomis ir išmokomis. Dėl socialinių paslaugų svarstytas 101 prašymas ir 30 prašymų socialinės paramos skyrimo klausimais. 2016 m. įvyko Pagėgių savivaldybės gyventojams socialinių paslaugų ir socialinės paramos teikimo komisijos 11 posėdžių, kurių metu buvo apsvarstyti 90 gyventojų prašymai.

2017 m. įvairiais socialiniais klausimais ir socialinių paslaugų skyrimo, sustabdymo, nutraukimo ar tikslinės kompensacijos skyrimo ir mokėjimo klausimais parengti 284 Pagėgių savivaldybės administracijos direktoriaus įsakymai, 99 – SP-9 sprendimai (skiriant ar nutraukiant paslaugas) ir 11 Pagėgių savivaldybės tarybos sprendimų projektai.

Per 2017 m. ilgalaikei/trumpalaikei socialinei globai buvo gauta 15 gyventojų prašymų. Šios paslaugos buvo suteiktos 12 gyventojų. Paruošti dokumentai, parengti sprendimai dėl ilgalaikės/trumpalaikės socialinės globos paslaugų gavimo, parengtos asmenų bylos ir sutartys dėl lėšų kompensavimo ilgalaikės/trumpalaikės socialinės globos įstaigose.

3 gyventojai laukia eilėje trumpalaikei socialinei globai gauti. 2 gyventojams laukiantiems trumpalaikių socialinės globos paslaugų, komisijos teikimu administracijos direktoriaus sprendimu skirtos dienos socialinės globos paslaugos.

2017 metais 10 asmenų nutrauktos ilgalaikės/trumpalaikės socialinės globos paslaugos.

2017-12-31 d. Pagėgių palaikomojo gydymo, slaugos ir senelių globos namuose gyvena 40 asmenų.

Pagėgių palaikomojo gydymo, slaugos ir senelių globos namuose 9 asmenys, turintys proto ir psichikos sutrikimus, gauna dienos socialinės globos paslaugas.

2017 m. slaugos lovos paslauga, finansuojama iš Savivaldybės biudžeto lėšų, nebuvo skiriama nei vienam savivaldybės gyventojui.

Socialinė priežiūra(pagalba į namus) skirta 10 asmenų, pakeista paslauga − 5 asmenims, 7 asmenims – nutrauktos paslaugos. Metų pabaigoje šias paslaugas gavo 17 savivaldybės gyventojų.

Dienos socialinės globos paslaugomis (asmens namuose) per 2017 m. pasinaudojo 45 asmenys, naujai paslauga paskirta 30 asmenų. Dienos socialinės globos paslaugos nutrauktos 14 asmenų. Metų pabaigoje šias paslaugas gavo 31 savivaldybės gyventojas.

Krizių namai **–** laikino apgyvendinimo paslaugos buvo skirtos 5 mamoms su 11 vaikų, viena besilaukianti kūdikio moteris gyveno iki gimdymo, palikusi vaiką įvaikinimui, į Krizių namus negrįžo.

Pagėgių vaikų globos namuose2017 m. gruodžio 31 d. gyveno 31 vaikas (27 vaikai mokosi, 4 vaikai ikimokyklinio amžiaus). Per metus atvyko 11 globotinių, išvyko 8 globotiniai.

Socialinės globos namai „Užuovėja“, tai įstaiga skirta nepilnametėms mamoms su kūdikiais. Savivaldybė vienai nepilnametei mamai ir jos kūdikiui skyrė lėšas už teikiamas paslaugas.

Į Klaipėdos kūdikių namus per 2017 metus buvo išvežti du kūdikiai. Vienas kūdikis buvo tik vieną naktį, o kitas kūdikis buvo nuo 2017 m. kovo 15 d. iki 2017 m. lapkričio 27 d., o po to vaikas buvo perduotas laikinajai globai šeimoje. Šiuo metu gyvena dar vienas vaikas.

Valstybiniuose socialinės globos namuose per 2017 m. apgyvendinti du suaugę asmenys ir vienas vaikas su visiška negalia iš Klaipėdos sutrikusio vystymosi kūdikių namų perkeltas į Ventos socialinės globos namus.

Valstybiniuose socialinės globos namuose 2017 m. gruodžio 31 d. gyveno 10 savivaldybės gyventojų, iš jų 2 vaikai Ventos socialinės globos namuose.

Pagėgių savivaldybėje 2017 m socialinės rizikos sąrašuose buvo 66 šeimos, kuriose augo 141 vaikas.

2017 m. Pagėgių savivaldybės administracijai buvo pateikta tik viena paraiška dėl socialinės reabilitacijos paslaugų neįgaliesiems bendruomenėje teikimo. Paraiškos teikėjas − Pagėgių savivaldybės Neįgaliųjų draugija.

Pagėgių savivaldybės administracija 2017 m. administravo socialinės reabilitacijos paslaugų neįgaliesiems bendruomenėje projekto vykdymą. Per metus įvairiomis paslaugomis pasinaudojo 117 neįgaliųjų, senyvo amžiaus asmenų ir jų šeimos narių. Paslaugoms buvo skirta 14 599 Eur, iš jų: 12 166 Eur valstybės biudžeto ir 2 433 Eur iš savivaldybės biudžeto.

2017 m. − 1285 gaunamų dokumentų ir 396 siunčiamų dokumentų. 2016 m. užregistruota 1668 dokumentai ir išsiųsta 475 įvairių pažymų ir raštų. 2015 m. Socialinės paramos skyriuje užregistruoti 1799 dokumentai, išsiųsta 600 įvairių pažymų ir raštų.

**2.3. Vaiko teisių apsauga**

***Socialinės rizikos šeimų, auginančių vaikus, apskaita***

2017 m. pabaigoje Pagėgių savivaldybės socialinės rizikos šeimų, auginančių vaikus apskaitoje buvo 66 socialinės rizikos šeimos. Jose augo 141 vaikas.



**2 pav. Duomenys apie socialinės rizikos šeimas**

Lyginant 2014, 2015, 2016 ir 2017 m. duomenis matyti, kad socialinės rizikos šeimų skaičius savivaldybėje lyginamaisiais metais panašus. Įvertinant socialinių paslaugų socialinės rizikos šeimai poveikį, darytina išvada, kad teikiant nuolatines socialinio darbuotojo organizuojamas paslaugas yra stiprinami šeimos savitvarkos ir tikslingo lėšų panaudojimo įgūdžiai, labiau aktyvesni tampa šeimos narių tarpusavio ryšiai, nes visi šeimos nariai įpareigojami pasirūpinti šeimos reikalais (pvz.: užsiregistruoti darbo biržoje, lankyti mokyklą ir kt.). Daugelyje apskaitoje registruotų šeimų yra pastebimos ilgalaikio alkoholio vartojimo gilesnės pasekmės – tėvų psichikos sveikatos sutrikimai, neprognozuojama agresija aplinkos atžvilgiu, visiškas nusišalinimas nuo tėvų pareigų vykdymo, nenoras bendradarbiauti su socialiniais darbuotojais.

2017 metais buvo parengti raštu skyriaus 61 teikimas administracijos direktoriui dėl šeimų įrašymo/išbraukimo į/iš socialinės rizikos šeimų, auginančių vaikus apskaitos, laikinosios globos nustatymo/panaikinimo klausimais ir kt. Taip pat parengti 61 administracijos direktoriaus įsakymo projektas dėl socialinės rizikos šeimų įrašymo/išbraukimo į/iš apskaitą (-os), laikinosios globos nustatymo/panaikinimo ir kt. Per 2017 metus į socialinės rizikos šeimų, auginančių vaikus, apskaitą iš viso buvo įrašyta 10 šeimų, išbraukta – 11 šeimų. Pagrindinės įrašymo į apskaitą priežastys: socialinių įgūdžių stoka ir negebėjimas tinkamai rūpintis vaikais; girtavimas, psichotropinių medžiagų vartojimas bei, kai vaikui nustatyta laikina globa. Iš 10 šeimų, įrašytų į apskaitą, 4 buvo įrašytos dėl socialinių įgūdžių stokos, 3 − dėl girtavimo, psichotropinių medžiagų vartojimo, 1 – dėl psichologinės, fizinės ar seksualinės prievartos prieš vaikus, 1 − dėl to, kad vaikui nustatyta laikinoji globa, ir 1 – dėl kitų priežasčių. 2017 m. socialinės rizikos šeimų, auginančių vaikus, išbraukta iš apskaitos dėl to, kad išnyko priežastys, dėl kurių šeima buvo įrašyta į apskaitą (1 šeima), šeima išvyko gyventi į kitą savivaldybę (3 šeimos), neliko šeimoje nepilnamečių vaikų (3 šeimos), ir dėl to, kad tėvams neterminuotai apribota tėvų valdžia ir vaikams nustatyta nuolatinė globa (3 šeimos).

***Veikla, susijusi su ikiteisminiu ir teisminiu procesu***

Dalyvauta 28 teismo posėdžiuose. Per 2017 metus skyrius pateikė Tauragės rajono apylinkės teismui 6 ieškinius dėl neterminuoto tėvų valdžios apribojimo 10 vaikų atžvilgiu. 5 ieškiniai (9 vaikų atžvilgiu) patenkinti visiškai, 1 ieškinys (1 vaiko atžvilgiu) per 2017 m. neišnagrinėtas, nagrinėjimas perkeltas į 2018 m. Parengti ir pateikti teismui 2 pareiškimai: vienas dėl nuolatinės globos nustatymo penkiems vaikams; antras dėl nuolatinio globėjo pakeitimo. Teismui parengta ir pateikta išvadų:

1. Dėl vaiko gyvenamosios vietos nustatymo – 15.
2. Dėl išlaikymo dydžio vaikui pakeitimo – 1.
3. Dėl sutikimo įvaikinti patvirtinimo – 1.
4. Tėvystės nuginčijimo – 1.
5. Tėvystės nustatymo – 2.
6. Tėvų valdžios apribojimo panaikinimo – 1.
7. Įvaikinimo – 1.

Išduotos 26 pažymos teismui dėl teismo leidimų išdavimo. Pateiktos 8 medžiagos (bylos) apie vaikų gyvenimo ir auklėjimo sąlygas (baudžiamosiose bylose). Dalyvauta 16 apklausų baudžiamajame procese. Pateikti 2 prašymai pradėti ikiteisminį tyrimą. Atstovavimas administracinėse bylose:

1. Surašyta administracinių nusižengimų protokolų – 7.
2. Nutarimų administracinio nusižengimo byloje – 5.
3. Nutarimų administracinio nusižengimo byloje, kai protokolas nesurašomas – 5.

***Vaikų globa (rūpyba), jos organizavimas, priežiūra***

2017 metais dėl įvairių priežasčių (tėvai laikinai negali pasirūpinti savo vaikais; tėvai nesirūpina, nesidomi vaikų gerbūviu ir kt.) 19 vaikų nustatyta laikinoji globa (rūpyba). Iš jų 6 vaikams nustatyta laikinoji globa (rūpyba) šeimoje ir 13 vaikų institucijoje. Lyginant su 2016 metų duomenimis, šis skaičius yra nežymiai sumažėjęs.

**Globos (rūpybos) vaikams nustatymo atvejų skaičius 2012-2017 m.**

**4 lentelė**

|  |  |
| --- | --- |
| **Metai** | **Vaikų skaičius, kuriems nustatyta globa (rūpyba)** |
| 2012 | 10 |
| 2013 | 19 |
| 2014 | 26 |
| 2015 | 9 |
| 2016 | 21 |
| 2017 | 19 |

Iki 2017 m. gruodžio 31 d. savivaldybėje buvo globojami (rūpinami) 69 vaikai. Iš jų: 34 vaikai globojami (rūpinami) socialinės globos įstaigose, 35 vaikai globojami (rūpinami) šeimose.

Lyginant 2016 ir 2017 metų vaikų, globojamų (rūpinamų) globos institucijose duomenis, matome, kad vaikų skaičius 2017 m. nežymiai padidėjo.



**3 pav. Vaikų globa rūpyba socialinės globos įstaigose**

Iš 34 globos institucijoje globojamų (rūpinamų) vaikų, 3 vaikai globojami kitų savivaldybių globos institucijose – 2 vaikai auga Ventos socialinės globos namuose, 1 vaikas – Klaipėdos sutrikusio vystymosi kūdikių namuose. Pagėgių vaikų globos namuose 2017 metų pabaigoje augo 31 vaikas.

Lyginant 2016 m. ir 2017 m. matosi, kad vaikų skaičius globos įstaigose yra panašus (skirtumas vienas vaikas). Savivaldybėje jau turime paruoštą vieną socialinę globėją, pas kurią bet kuriuo paros metu yra galima pristatyti laikinai tėvų globos netekusį vaiką.

Lyginant 2012, 2013, 2014, 2015, 2016 ir 2017 metų vaikų, globojamų (rūpinamų) šeimose duomenis, galima teigti, kad 2017 m. vaikų skaičius, globojamų šeimose, pakito.



**4 pav. Vaikų globa (rūpyba) šeimose**

4 paveiksle matyti, jog 2017 metais šeimose buvo globojama 1 vaiku daugiau negu 2016 m.

Skyrius 2017 metais sistemingai vykdė vaikų laikinosios ir nuolatinės globos priežiūrą. Per 2017 m. atliktos 71 laikinosios ir nuolatinės globos (rūpybos) peržiūros, po kurių 9 vaikai gražinti į šeimą. Pagėgių savivaldybės teritorijoje yra 10 kitų rajonų vaikų, kurie yra globojami (rūpinami) mūsų globėjų (rūpintojų šeimose). 2017 metais 11 vaikų, kurių tėvai išvyko į užsienį, buvo nustatyta laikinoji globa (rūpyba). Tėvai išvyksta į užsienį, palikdami savo vaikus prižiūrėti artimiesiems giminaičiams, pažįstamiems ar kitiems asmenims. 2017 m. gruodžio 31 dienai savivaldybėje buvo 28 vaikai globojami (rūpinami) šeimose, tėvams išvykus į užsienio valstybę.



**5 pav. Vaiko globos (rūpybos) nustatymas jų tėvams išvykus į užsienio valstybę**

Lyginant 2016 ir 2017 m. matosi, šis skaičius nežymiai pakitęs.

2017 m. savivaldybėje buvo paliktas l vaikas (naujagimis) Tauragės ligoninės akušerijos skyriuje.

***Įvaikinimas***

Pagėgių savivaldybėje per 2017 metus įvaikintas 1 vaikas.



**6 pav. Įvaikinimas**

Skyrius, vykdydamas jam priskirtas funkcijas, registravo ir vedė galimų įvaikinti vaikų apskaitą, rinko medžiagą ir teikė informaciją Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos apie galimus įvaikinti vaikus ir asmenis, norinčius įvaikinti. 2017 metais į galimų įvaikinti vaikų sąrašą buvo įrašyti 5 vaikai. Skyrius siuntė 10 Lietuvos piliečių šeimas į Socialinių paslaugų centre vykdomus GIMK mokymus. Šeimos lankė mokymus, kuriuos baigė 7 šeimos ir gavo teigiamas vertinimo išvadas (išvados gautos 8, nes viena šeima buvo vertinama kaip globėja močiutė ir kaip socialinė globėja). 2 šeimos mokymų nebaigė ir 1 šeima nukreipta net nepradėjo mokytis (pasikeitė situacija).

***Smurtas prieš vaikus***

2017 metais Vaikų teisių apsaugos skyriaus duomenimis vaikų ir atvejų, kai vaikai galimai patyrė smurtą, užfiksuota 56.

**Smurtą patyrusių atvejų ir vaikų skaičius savivaldybėje 2017 m.**

**5 lentelė**

|  |  |  |  |  |  |
| --- | --- | --- | --- | --- | --- |
| Rodikliai | Iš viso | Seksualinė prievarta | Fizinė prievarta | Psichologinė prievarta | Nepriežiūra |
| Vaikai | 56 | 0 | 2 | 29 | 25 |
| Berniukai | 27 | 0 | 2 | 14 | 11 |
| Mergaitės | 29 | 0 | 0 | 15 | 14 |

Smurtą patyrusiam vaikui ir jo šeimai organizuota įvairi pagalba: medicininė, buvo teiktos konsultacijos, pedagogų, kompleksinė specialistų pagalba (psichologo, psichiatro, socialinio pedagogo), tarpininkavimas įvairiose institucijose ir pan.

Skyrius pateikė 11 išvadų savivaldybės Vaiko gerovės komisijai (vaiko nuomonę, gyvenimo ir auklėjimo sąlygas ir pan.).

***Darbas su dokumentais, raštais***

2017 m. skyriuje užregistruoti 168 gyventojų prašymai, sutikimai, paaiškinimai, pasiūlymai, 60 pranešimų, pravesta 41 konsultacija, gautas 501, išsiųsti 524 raštai. Per 2017 metus surašyti 324 šeimos lankymo aktai.

***Projektinė veikla***

2017 m. skyrius, kaip partneriai, dalyvavo socialiniame projekte „Vaiko svajonė“. Internetiniame puslapyje www.vaikosvajone.lt buvo patalpinta 180 skurdžiai gyvenančių ir socialinės rizikos šeimų vaikų (2-14 metų) svajonių iš Pagėgių savivaldybės teritorijoje gyvenančių šeimų. Skyriaus darbuotojos aktyviai dalyvavo projekto rėmėjų paieškose. Buvo išpildytos visos 180 vaikų svajonės.

## 2.4. Sveikatos apsauga

***Pirminė asmens sveikatos priežiūra***

Pagėgių savivaldybėje 2017 metais pirmines ambulatorines asmens sveikatos priežiūros paslaugas teikė 1 viešoji įstaiga ir 1 privati asmens sveikatos priežiūros įstaigos. Pirmines ambulatorines psichikos sveikatos priežiūros paslaugas teikė UAB ,,EGO PS“ specialistai.

Greitosios medicinos pagalbos paslaugas Pagėgių savivaldybės gyventojams teikia VšĮ Tauragės rajono pirminės sveikatos priežiūros centro Pagėgių greitosios medicinos pagalbos skyrius.

Stacionarinės pirminio lygio asmens sveikatos priežiūros palaikomojo gydymo ir slaugos paslaugos buvo teikiamos Pagėgių palaikomojo gydymo slaugos ir senelių globos namuose. Slaugos lovų skaičius – 16.

Pagėgių savivaldybės pirminės asmens sveikatos priežiūros įstaigose vykdytos prevencinės programos: atrankinės mamografinės patikros dėl krūties vėžio finansavimo programa, širdies ir kraujagyslių ligų ir cukrinio diabeto rizikos grupių asmenų sveikatos stiprinimo programa, gimdos kaklelio piktybinių navikų prevencinių priemonių finansavimo programa, priešinės liaukos (prostatos) vėžio ankstyvosios diagnostikos finansavimo programa, storosios žarnos vėžio ankstyvosios diagnostikos, atrankos ir prevencijos priemonių finansavimo programa, vaikų krūminių dantų dengimo silantinėmis medžiagomis programa.

VšĮ Pagėgių pirminiame sveikatos priežiūros centre 2017 metais vykdytos prevencinės programos, finansuojamos iš Privalomojo sveikatos draudimo fondo biudžeto.

**2017 – 2016 m. prevencinių programų vykdymas**

**6 lentelė**

|  |  |  |  |  |
| --- | --- | --- | --- | --- |
| **Programos pavadinimas** | | **Paslaugų skaičius  2016-2017 m.** | **Pastabos** | |
| **1. Gimdos kaklelio piktybinių navikų prevencinių priemonių programos vykdymas:** | | | | |
| Pacienčių, kurioms buvo suteikta paslauga, skaičius | | 2017 m. –149  2016 m. - 149 | Paslauga atliekama vieną kartą per 3 metus | |
| **2. Atrankinės mamografinės patikros dėl krūties vėžio finansavimo programos vykdymas:** | | | | |
| Pacienčių, kurioms buvo suteikta paslauga, skaičius | | 2017 m. –153  2016 m. -141 | Paslauga atliekama vieną kartą per 2 metus. | |
| **3. Priešinės liaukos vėžio ankstyvosios diagnostikos programos vykdymas:** | | | | |
| Pacientų, kuriems buvo suteikta paslauga, skaičius | | 2017 m. –101  2016 m. –138 | Paslauga atliekama vieną kartą per 2 metus. | |
| **4. Širdies ir kraujagyslių ligų ir cukrinio diabeto rizikos grupių asmenų sveikatos stiprinimo programos vykdymas** | | | | |
| Pacientų, kuriems buvo suteikta paslauga, skaičius | | 2017 m. –383  2016 m. - 355 | Paslauga atliekama vieną kartą per metus. | |
| **5. Storosios žarnos vėžio ankstyvosios diagnostikos programos vykdymas** | | | | |
| Pacientų, kuriems buvo suteikta paslauga, skaičius | | 2017 m. –378  2016 m. - 394 | Paslauga atliekama vieną kartą per 2 metus | |
| **6. Vaikų krūminių dantų dengimo silantinėmis medžiagomis finansavimo programos vykdymas:** | | | | |
| Vaikų, kuriems buvo suteikta paslauga, skaičius | 2017 m. –15  2016 m. - 64 | | | Paslauga atliekama 6 – 13 m. amžiaus vaikams, kartą į 1 metus. |

Prie Pagėgių savivaldybė savivaldybės asmens sveikatos priežiūros įstaigų 2017 m. gruodžio 31 d. prisirašiusių pacientų skaičius buvo – 7011, o socialiai draustų – 6332.

Vykdant Lietuvos Respublikos Vyriausybės 2015 m. gruodžio 9 d. nutarimą Nr. 1290 „Dėl Ketvirtojo sveikatos sistemos plėtros ir ligoninių tinklo konsolidavimo etapo plano patvirtinimo“ pagal Tauragės apskrities Ketvirtojo sveikatos sistemos plėtros ir ligoninių tinklo konsolidavimo etapo patvirtintą planą (toliau - Planas), Viešoji įstaiga ,,Pagėgių pirminės sveikatos priežiūros centras“, Pagėgių palaikomojo gydymo, slaugos ir senelių globos namai ir Pagėgių savivaldybės administracija vykdė Plane numatytas priemones ir teikė Sveikatos apsaugos ministerijos nustatytas ataskaitas apie Plane numatytų priemonių vykdymą 2017 metais.

***Visuomenės sveikatos priežiūra***

Visuomenės sveikatos priežiūros funkcijų veiklą Pagėgių savivaldybėje savivaldybių bendradarbiavimo sutarties pagrindu vykdo Šilutės rajono savivaldybės Visuomenės sveikatos biuras (toliau – Biuras).

Nuo 2014 m. sausio 1 d. Visuomenės sveikatos biuras vykdo valstybines (valstybės perduotas savivaldybėms) visuomenės sveikatos priežiūros funkcijas: visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą, visuomenės sveikatos stebėseną bei savarankiškąsias visuomenės sveikatos priežiūros funkcijas: rengia ir įgyvendina tikslines Savivaldybės sveikatos programas, atsižvelgiant į vyraujančias visuomenės sveikatos problemas, dalyvauja įgyvendinant valstybines visuomenės sveikatos programas, įtraukia į visuomenės sveikatos stiprinimo veiklą socialinius partnerius, vykdo kitas įstatymų nustatytas visuomenės sveikatos priežiūros funkcijas.

Biuras vykdė šias pagrindines veiklas Pagėgių savivaldybėje: visuomenės sveikatos stebėseną, visuomenės sveikatos stiprinimą bendruomenėje, vaikų ir jaunimo visuomenės sveikatos priežiūrą, alkoholio, tabako ir psichoaktyvių medžiagų vartojimo profilaktiką, lėtinių neinfekcinių ligų, nelaimingų atsitikimų ir traumų profilaktiką, užkrečiamųjų ligų profilaktiką, psichikos sveikatos stiprinimą ir susirgimų profilaktiką.

Pagėgių savivaldybei 2017 m. buvo skirta specialioji tikslinė dotacija Sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti – trisdešimt trys tūkstančiai septyni šimtai eurų (33 730,00 eurų), iš kurių:

* 19,770,00 eurų skirta mokinių sveikatos priežiūrai;
* 13 960,00 eurų - visuomenės sveikatos stiprinimui ir stebėsenai.

2017 m. iš Pagėgių savivaldybės visuomenės sveikatos rėmimo specialiosios programos finansuota 13 sveikatinimo priemonių, kurioms buvo skirta 3 500,00 Eur.

***Sveikatos priežiūra mokyklose***

Mokinių sveikatos priežiūra vykdoma 8 Pagėgių savivaldybės mokyklose ir 1 ikimokyklinio ugdymo įstaigoje. Mokinių skaičius 2017/2018 mokslo metų pradžioje – 1 066.

Mokinių sveikatos priežiūrą vykdo 2 Šilutės rajono savivaldybės biuro visuomenės sveikatos priežiūros specialistai. Visuomenės sveikatos priežiūros specialistų veiklą koordinuoja Biuras.

Pagal 2009-2014 metų Norvegijos finansinio mechanizmo programą Nr. LT11 ,,Visuomenės sveikatai skirtos iniciatyvos“ 2017 metais buvo vykdomas projektas ,,Sveikatos priežiūros paslaugų teikimo Tauragės, Pagėgių ir Plungės rajonų mokyklose ir ikimokyklinio ugdymo įstaigose gerinimas“. Paramos ir bendrojo finansavimo lėšos sudaro 100 procentų visų tinkamų finansuoti projekto išlaidų.

2017 metais Pagėgių savivaldybėje vykdytos šios Pagėgių savivaldybės tarybos patvirtintos programos: Visuomenės sveikatos priežiūros veiklos Pagėgių savivaldybėje 2017 metų programa, Pagėgių savivaldybės 2017 metų visuomenės sveikatos rėmimo specialioji programa.

Pagal Higienos instituto įgyvendinamą projektą ,,Vaikų sveikatos stebėsenos informacinės sistemos, skirtos sistemingam vaikų sveikatos būklės stebėjimui ir kryptingam sveikatos politikos formavimui, sukūrimas ir gyvendinimas“, Biuras pasirašė su Higienos institutu panaudos sutartį, pagal kurią Pagėgių savivaldybės ugdymo įstaigoms buvo perduota kompiuterinė ir programinė įranga. Šios kompiuterinės ir programinės įrangos pagalba mokyklose dirbantiems visuomenės sveikatos priežiūros specialistams yra palengvinamas jų darbas, kuris padeda sistemingai suvesti duomenis, pateikti  statistinę informaciją ir ją taikyti, neapribojant galimybių naudotis išsamia duomenų baze, siekiant įvardinti aktualias problemas ir rasti pagrįstus sprendimus, kurie skirti sistemingam vaikų sveikatos būklės stebėjimui. Duomenys apie vaikų sveikatos būklę yra įvedami šios sistemos pagalba, apdorojami ir tokiu būdu gaunama išsami apibendrinta informacija.

***Biuro vykdomos sveiktos ugdymo ir mokymo veiklos Pagėgių savivaldybėje***

**Svei­ka­tos ugdymo ir mokymo renginiai ir leidiniai**

**7 lentelė**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Renginiai ir leidiniai  Temos | Eil.  Nr. | Pranešimai, paskaitos,  pamokos | | Diskusijos, debatai ir kiti aktyvaus mokymo būdai | | Konkursai, viktorinos,  varžybos ir kiti  vieši renginiai | | TV ir radijo laidos,  video- ir audiosiužetai | Straipsniai, pranešimai,  publikacijos periodiniuose  leidiniuose ir internete | Stendai, plakatai | Brošiūros,  knygos | | | Atmintinės,  lankstinukai  ir kiti leidiniai | | |
| renginių sk. | dalyvių sk. | renginių sk. | dalyvių sk. | renginių sk. | dalyvių sk. | pavadinimų sk. | tiražas | elektroninių leidinių sk. | pavadinimų sk. | tiražas | elektroninių  leidinių sk. |
| A | B | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Iš vi­so iš jų: | **1** | **241** | **7651** | **18** | **587** | **59** | **1649** | **-** | **168** | **248** | **-** | **-** | **-** | **65** | **3757** | **-** |
| Sveikatos sauga ir stiprinimas, bendrieji sveikos gyvensenos ir ligų prevencijos klausimai | 1.1 | 28 | 969 | 6 | 193 | 19 | 226 | - | 24 | 27 | - | - | - | 5 | 282 | - |
| Svei­ka mi­ty­ba ir nutukimo prevencija | 1.2 | 28 | 717 | - | - | 5 | 127 | - | 7 | 8 | - | - | - | 4 | 400 | - |
| Fi­zi­nis ak­ty­vu­mas | 1.3 | 13 | 330 | - | - | 20 | 798 | - | 13 | 12 | - | - | - | 5 | 425 | - |
| Psi­chikos svei­ka­ta (smurto, savižudybių prevencija, stre­so kontrolė ir kt.) | 1.4 | 14 | 843 | 2 | 98 | 1 | 88 | - | 14 | 13 | - | - | - | 2 | 100 | - |
| Aplinkos sveikata | 1.5 | 24 | 882 | 1 | 9 | 4 | 203 | - | 11 | 24 | - | - | - | 7 | 400 | - |
| Rūkymo, alkoholio ir narkotikų vartojimo prevencija | 1.6 | 18 | 855 | 5 | 192 | - | - | - | 10 | 10 | - | - | - | 2 | 200 | - |
| Lytiškumo ugdymas, AIDS ir lytiškai plintančių ligų prevencija | 1.7 | 26 | 588 | 1 | 14 | 5 | 120 | - | 14 | 16 | - | - | - | 6 | 263 | - |
| Tuberkuliozės profilaktika | 1.8 | 6 | 304 | - | - | - | - | - | 3 | 12 | - | - | - | 2 | 65 | - |
| Užkrečiamųjų ligų profilaktika, asmens higiena | 1.9 | 43 | 1222 | - | - | 2 | 34 | - | 39 | 70 | - | - | - | 13 | 620 | - |
| Ėduonies profilaktika ir burnos higiena | 1.10 | 14 | 288 | - | - | 2 | 28 | - | 6 | 16 | - | - | - | 2 | 70 | - |
| Kraujotakos sistemos ligų profilaktika | 1.11 | 4 | 84 | 3 | 81 | 1 | 25 | - | 5 | 9 | - | - | - | 3 | 200 | - |
| Traumų ir nelaimingų atsitikimų prevencija | 1.12 | 21 | 508 | - | - | - | - | - | 9 | 18 | - | - | - | 6 | 262 | - |
| Onkologinių ligų profilaktika | 1.13 | 1 | 30 | - | - | - | - | - | 5 | 5 | - | - | - | 2 | 200 | - |
| Ki­tos | 1.14 | 1 | 31 |  |  |  |  | - | 8 | 8 | - | - | - | 6 | 270 |  |

**Tikslinių grupių sveikatos ugdymas ir mokymas**

**8 lentelė**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Temos | Eil.Nr. | Asmenų tikslinėse grupėse skaičius | | | | | | | | | | |
| Ikimokyklinio amžiaus vaikai | Mokyklinio amžiaus vaikai | Rizikos grupės vaikai | Vyresniojo amžiaus žmonės (nuo 60 m.) | Kaimo gyventojai | Pedagogai | Socialiniai darbuotojai | Valstybės ir savivaldybių įstaigų darbuotojai | Nevyriausybinių organizacijų nariai | Pacientai | Kitų profesinių ir socialinių grupių atstovai, nenurodyti 1–10 skiltyse |
| A | B | 1 | 2 | 3 | 4 | 5 | 6 | 7 | 8 | 9 | 10 | 11 |
| Iš vi­so iš jų: | **1** | **1792** | **7130** | **137** | **151** | **68** | **226** | **43** | **141** | **26** | **-** | **173** |
| Sveikatos sauga ir stiprinimas, bendrieji sveikos gyvensenos ir ligų prevencijos klausimai | 1.1 | 488 | 813 | - | 40 | 4 | 35 | 2 | 2 | - | - | 4 |
| Svei­ka mi­ty­ba ir nutukimo prevencija | 1.2 | 186 | 557 | 22 | 36 | 7 | 1 | - | - | 22 | - | 13 |
| Fi­zi­nis ak­ty­vu­mas | 1.3 | 311 | 706 | 12 | 25 | 10 | 39 | 5 | 4 | - | - | 16 |
| Psi­chikos svei­ka­ta (smurto, savižudybių prevencija, stre­so kontrolė ir kt.) | 1.4 | 100 | 818 | 6 | - | - | 35 | 6 | 64 | - | - | - |
| Aplinkos sveikata | 1.5 | 79 | 917 | 7 | 25 | - | 22 | 3 | 26 | - | - | 15 |
| Rūkymo, alkoholio ir narkotikų vartojimo prevencija | 1.6 | - | 953 | 40 | - | - | 7 | 4 | 36 | 4 | - | 3 |
| Lytiškumo ugdymas, AIDS ir lytiškai plintančių ligų prevencija | 1.7 | - | 691 | 16 | - | - | 11 | 4 | - | - | - | - |
| Tuberkuliozės profilaktika | 1.8 | - | 258 | - | - | - | 4 | 4 | 2 | - | - | 36 |
| Užkrečiamųjų ligų profilaktika, asmens higiena | 1.9 | 357 | 814 | 27 | 6 | - | 15 | 4 | - | - | - | 33 |
| Ėduonies profilaktika ir burnos higiena | 1.10 | 142 | 164 | 4 | - | - | 5 | - | - | - | - | 1 |
| Kraujotakos sistemos ligų profilaktika | 1.11 | - | 89 | - | 13 | 39 | 31 | 5 | 1 | - | - | 12 |
| Traumų ir nelaimingų atsitikimų prevencija | 1.12 | 129 | 332 | - | - | - | 12 | 5 | 6 | - | - | 24 |
| Onkologinių ligų profilaktika | 1.13 | - | - | - | 6 | 8 | 1 | - | - | - | - | 15 |
| Ki­tos | 1.14 | - | 18 | 3 | - | - | 8 | 1 | - | - | - | 1 |

***Sanitarija***

Sanitarijos kontrolė Pagėgių savivaldybėje organizuojama vadovaujantis Lietuvos Respublikos Vyriausybės 1995 m. lapkričio 27 d. nutarimu Nr. 1492 patvirtintais pavyzdiniais Savivaldybių sanitarinės kontrolės nuostatais ir Pagėgių savivaldybės sanitarinės kontrolės taisyklėmis, patvirtintomis Savivaldybės tarybos 2011 m. liepos 28 d. sprendimu Nr. T-94.

Kadangi 2016 metais triukšmo matavimai buvo atlikti tyliosiose viešosiose zonose ir atitiko normas, kurios reglamentuotos teisės aktuose, atvirų vandens telkinių 2016 m. vandens kokybės tyrimų rezultatai savivaldybės rekreacinėse vietose, kurias yra pamėgę savivaldybės gyventojai ir renkasi jose maudytis, taip pat visą maudymosi sezoną atitiko higienos normos reikalavimus, todėl 2017 metais dėl nepakankamų finansinių galimybių šios priemonės nebuvo atliktos. Šias priemones numatyta vykdyti 2018 metais.

Vykdant sanitarinę kontrolę savivaldybėje bendradarbiauta su Klaipėdos regiono aplinkos apsaugos departamento Pagėgių agentūra, Nacionalinio visuomenės sveikatos centro prie sveikatos apsaugos ministerijos Tauragės departamentu, Tauragės apskrities vyriausiojo policijos komisariato Pagėgių policijos komisariatu, Valstybinės maisto ir veterinarijos tarnybos pasienio maisto ir kontrolės skyriaus Pagėgių pasienio maisto ir veterinarijos postu, seniūnijomis, Savivaldybės administracijos specialistais.

Vykdant užkrečiamųjų ligų prevenciją, 2017 metais koordinuotas Pagėgių savivaldybės administracijos direktoriaus 2015 m. gruodžio 30 d įsakymu A1-1079 patvirtintas 2016-2017 metų gripo ir ūminių viršutinių kvėpavimo takų infekcijos profilaktikos ir epidemijos kompleksinių priemonių planas, vykdytos jame numatytos priemonės, teikta informacija kontroliuojančioms institucijoms nustatytais terminais. Bendradarbiauta ir nuolat teikta informacija dėl užkrečiamųjų ligų prevencijos raštu savivaldybės asmens sveikatos priežiūros įstaigoms (toliau – ASPĮ), kurią Pagėgių savivaldybės administracijai pateikdavo atsakingos įvairios institucijos, kurių veikla susijusi su užkrečiamųjų ligų prevencija, (SAM, Užkrečiamųjų ligų ir AIDC centras, Higienos institutas ir kt.), teiktos ataskaitos ir kita informacija užkrečiamųjų ligų klausimais.

2017 m. I ketv. administracijos direktoriui parengta ir pateikta ataskaita apie užkrečiamųjų ligų situaciją Pagėgių savivaldybėje, pateikti pasiūlymai, rekomendacijos.

Vykdant užkrečiamųjų ligų prevenciją bendradarbiauta su savivaldybės ASPĮ, Nacionalinio visuomenės sveikatos centro prie Sveikatos apsaugos ministerijos Tauragės departamentu, Savivaldybės administracijos specialistais, Pagėgių savivaldybės administracijos Švietimo skyriumi.

Pagėgių savivaldybėje 2017 m. gripo epidemija nebuvo skelbta, pagal pateiktus Nacionalinio visuomenės sveikatos centro prie sveikatos apsaugos ministerijos Tauragės departamento duomenis, savivaldybės internetinėje svetainėje gyventojams nuolat teikta informacija ir duomenys apie per kiekvieną savaitę registruotus gripo ir ūminių viršutinių kvėpavimo takų infekcijų atvejus, kad būtų galima analizuoti situaciją dėl sergamumo gripu ir ūmiomis viršutinių kvėpavimo takų infekcijomis ir stebėti sergamumo rodiklius, jų tendenciją, pagal kuriuos, viršijus nustatytą sergamumo lygį, savivaldybėje turėtų būti skelbiama gripo epidemija.

Vykdant užkrečiamųjų ligų prevenciją, nuo 2016 m. spalio 1 d. Pagėgių savivaldybėje įsteigtas savivaldybės DOTS kabinetas. Vyko nuolatinis bendradarbiavimas su Klaipėdos apskrities ligoninės Tuberkuliozės filialu, ASPĮ teikta informacija dėl DOTS paslaugų teikimo organizavimo, koordinuotas savivaldybės DOTS kabineto veiklos organizavimas. Vyriausioji specialistė sveikatai ir sanitarijai yra deleguota į Tauragės apskrities antimikrobinio atsparumo valdymo grupę, dalyvavo visuose organizuojamuose posėdžiuose, kuriuose buvo aptariami klausimai, susiję su užkrečiamųjų ligų prevencija. Pagal Tauragės apskrities antimikrobinio atsparumo valdymo grupės 2017 metų veiklos planą teikti pasiūlymai, rekomendacijos, savivaldybėje, bendradarbiaujant su Biuru, vykdytos Tauragės apskrities antimikrobinio atsparumo valdymo grupės plane numatytos veiklos, vykdyta gyventojų apklausa apie antibiotikų vartojimą Pagėgių savivaldybėje.

2017 metais parengta dvylika Savivaldybės tarybos sprendimo projektų.

***Užkrečiamųjų ligų epidemiologinė situacijos Pagėgių savivaldybėje 2017 metais apžvalga***

Pagal pateiktus Nacionalinio visuomenės sveikatos centro prie Sveikatos apsaugos ministerijos Tauragės departamento (toliau – Departamentas), Pagėgių savivaldybėje 2017 metais užregistruota 493 infekciniai susirgimai, tai 6,7 proc. daugiau susirgimų nei 2016 metais (460 atvejų). 94,7 proc. visų infekcinių susirgimų 2017 metais sudarė gripas ir ūmios viršutinių kvėpavimo takų infekcijos (toliau – ŪVKTI). 2017 metais Pagėgių savivaldybė už valstybės lėšas įsigijo 500 nemokamos gripo vakcinos dozių 2017-2018 metų gripo sezonui, visa vakcina jau įskiepyta rizikos grupės asmenims. Gripo sezono metu sergamumas gripu ir ŪVKTI registruojamas ir analizuojamas kiekvieną savaitę. Kiekvieną pirmadienį asmens sveikatos priežiūros įstaigų (toliau – ASPĮ) atsiųsti gripo statistiniai duomenys analizuojami ir siunčiami į Užkrečiamųjų ligų ir AIDS Centrą. Savivaldybėje yra dvi ASPĮ, kurios vykdo rizikos grupių skiepijimą sezonine gripo vakcina.

Pagėgių savivaldybėje imunologinį darbą planuoja ir vykdo dvi ASPĮ. Nacionalinė imunoprofilaktikos programa buvo vykdoma pagal patvirtintą skiepų kalendorių. Programos vykdymo efektyvumas vertinamas pagal skiepų apimtis (9 lentelė).

**Pagėgių savivaldybės vaikų iki 1 metų ir vienerių metų, imunizacijos apimtys 2013- 2017 m. (proc.)**

**9 lentelė**

|  |  |  |  |  |
| --- | --- | --- | --- | --- |
| **Metai** | **BCG**  **(iki 1 metų) proc.** | **Hepatitas B1**  **(iki 1 metų) proc.** | **Difterija, stabligė, kokliušas, B tipo Haemophilus influenzae infekcija (pentaxim) (1 m.)** | **Tymai, raudonukė, epideminis parotitas 2 m.** |
| 2013 | 100 | 100 | 97,1 | 92,3 |
| 2014 | 100 | 100 | 100 | 95,4 |
| 2015 | 100 | 100 | 100 | 92,2 |
| 2016 | 100 | 100 | 100 | 100 |
| 2017 | 97,50 | 100 | 100 | 96,08 |

Lyginant su praėjusiais metais, skiepijimų apimtys BCG vakcina bei MMR 1 (2 metai) sumažėjo iki 96,08 proc. Kitoje, 7 metų amžiaus, grupėje skiepijimas šia vakcina geresnis ir siekia 98,28 proc., nors skiepijimų apimtys visose pozicijose atitinka PSO keliamus reikalavimus vis tik rekomenduojame stiprinti savivaldybės bendradarbiavimą su ASPĮ.

Pagėgių savivaldybėje 2017 m. užregistruoti tik 8 vėjaraupių atvejai, tai dvigubai mažiau atvejų nei 2016 m. Sergamumo vėjaraupiais sumažėjimas 2017 m. stebimas ir visoje Tauragės apskrityje. Sergančių plaučių tuberkulioze atvejų skaičius stipriai nekito, 2017 m. užregistruoti 3 atvejai, 2016 m. (4 atvejai). Sergantieji buvo įvairių socialinių sluoksnių. Atlikus tuberkuliozės židinių epidemiologinę diagnostiką nustatyti ir ištirti kontaktiniai asmenys.

Efektyvi tuberkuliozės profilaktika yra naujagimių imunizavimas BCG vakcina, tuberkulino mėginių atlikimas vaikams ir suaugusiųjų tikrinimas atliekant plaučių rentgenogramą. 2017 metais 84,3 proc. septynmečių vaikų atliktas tuberkulino mėginys ir tik 24 proc. rizikos grupėms priklausantiems vaikams.

2017 metais užregistruoti 5 per maistą ir vandenį plintantys susirgimai, 4 iš jų bakterinės kilmės, vienas virusinės kilmės. Epidemiologinio tyrimo duomenimis patikslintas tik vienas susirgimas salmonelioze. Pagėgių savivaldybėje taip pat ir kituose apskrities rajonuose vis kyla problema dėl pirminių sveikatos priežiūros centrų informacijos perdavimo NVSC Tauragės departamentui, apie asmenis besikreipiančius su žarnyno infekcijos simptomais, jų ištyrimo. Nesavalaikis informacijos teikimas apie įtariamas žarnyno infekcijas, trukdo laiku organizuoti priešepidemines priemones šių ligų židiniuose. Kadangi ligoniai nėra tiriami mikrobiologiškai ligos sukėlėjui nustatyti (sunkesniais atvejais siunčiami į antrinio ar tretinio lygio ligonines), tad pirminės ligos diagnozės lieka netikslintos arba nepagrįstai pakeičiamos į somatinius susirgimus.

2017 m. Pagėgių savivaldybėje užregistruoti 3 skarlatinos atvejai vaikams 0-17 metų amžiaus, po vieną atvejį niežų ir pedikuliozės, bei 2 dermatofitijų atvejai bei 1 laimo liga užsikrėtęs asmuo.

Praėjusiais metais balandžio ir spalio mėnesiais VšĮ Pagėgių vaikų globos namuose buvo paimti perianalinių nuograndų mėginiai 37 globos namų auklėtiniams. Parazitologiniai tyrimai buvo atlikti Nacionalinėje visuomenės sveikatos priežiūros laboratorijos Klaipėdos skyriuje. Teigiami atsakymai (Enterobius vermicularis ova), gauti 5 globos namų auklėtiniams, tai sudaro 13,5 proc. nuo visų ištirtųjų. Buvo išsiųstos rekomendacijos nukreipti vaikus pas šeimos gydytojus dėl gydymo, išdalinta stendinė medžiaga bei rekomenduota daugiau dėmesio kreipti į asmens higienos įgūdžių ugdymą.

Per 2017 metus medicinos pagalbos kreipėsi 10 Pagėgių savivaldybės gyventojų, nukentėjusių nuo pasiutusių ar tariamai pasiutusių įvairių laukinių ir naminių gyvūnų. 2017 m. imunoprofilaktika nukentėjusiems nuo pasiutusių ar tariamai pasiutusių įvairių laukinių ir naminių gyvūnų buvo skirta 6 asmenims, iš jų skirta su imunoglobulinu nebuvo.

Atsižvelgiant į Departamento informaciją, situacija dėl ASPĮ duomenų teikimo minėtam Departamentui, išlieka mažai pasikeitusi. Pagėgių savivaldybės administracija ne kartą per metus kreipėsi į ASPĮ ir raštu ragino didesnį dėmesį skirti užkrečiamųjų ligų statistinių duomenų ir informacijos teikimui Departamentui.


Pagal gautus duomenis, galima daryti prielaidą, kad užkrečiamųjų ligų statistiniai duomenys nėra informatyvūs ir neatitinka faktinių duomenų. Ši situacija gali būti susijusi su netiksliu užkrečiamųjų ligų diagnozavimu ir duomenų registravimu ir perdavimu, nes Departamentas nurodo, kad nesavalaikis informacijos teikimas apie įtariamas žarnyno infekcijas, trukdo laiku organizuoti priešepidemines priemones šių ligų židiniuose. Kadangi ligoniai nėra tiriami mikrobiologiškai, ligos sukėlėjui nustatyti (sunkesniais atvejais siunčiami į antrinio ar tretinio lygio ligonines), tad pirminės ligos diagnozės lieka netikslintos arba nepagrįstai pakeičiamos į somatinius susirgimus.

Atsižvelgiant į užkrečiamųjų ligų Pagėgių savivaldybėje statistinius duomenis, vykdant užkrečiamųjų ligų profilaktiką, rekomenduojamas glaudesnis bendradarbiavimas su savivaldybės ASPĮ, o pačios įstaigos turi aktyvinti duomenų registravimą ir perdavimą Departamentui. ASPĮ toliau bus informuojamos, skatinant jas skirti didesnį dėmesį užkrečiamųjų ligų diagnozavimui ir registravimui ir informacijos teikimui Departamentui, taip pat, siekiant užtikrinti efektyvią tuberkuliozės profilaktiką ir kontrolę bei gerinant sveikatos statistinių duomenų apskaitą, vykdyti Lietuvos Respublikos sveikatos apsaugos ministro 2013 m. gruodžio 27 d. Nr. V-1249 įsakymo ,,Dėl tuberkulino mėginių atlikimo ir statistinės ataskaitos formos Nr. 9 „Tuberkulino mėginių atlikimo statistinė ataskaita“ patvirtinimo vykdymą. ASPĮ siūloma aktyvinti tuberkulino mėginių atlikimą, kad pagal minėto įsakymo nuostatas, kiekvienais metais tuberkulino mėginius ASPĮ atliktų 7 metų amžiaus ir įsakyme nustatytų rizikos grupių vaikams, taip pat skatintų suaugusius profilaktiškai atlikti plaučių rentgenogramą. Bendradarbiaujant su Šilutės rajono savivaldybės visuomenės sveikatos biuru ir ugdymo įstaigų visuomenės sveikatos priežiūros specialistais, didesnį dėmesį skirti informacijos sklaidai, švietėjiškai veiklai, rekomenduojant daugiau dėmesio skirti asmens higienos įgūdžių ugdymui.

## 2.5. Švietimas


***Ikimokyklinis ir priešmokyklinis ugdymas***

2017 metais Pagėgių savivaldybės ikimokyklinio ir priešmokyklinio ugdymo grupėse buvo ugdomi 55 priešmokyklinio ir 173 ikimokyklinio amžiaus vaikai. Ikimokyklinis ir priešmokyklinis ugdymas buvo vykdomas penkiose bendrojo ugdymo mokyklose, viename vaikų lopšelyje-darželyje.



**7 pav. Ikimokyklinio ir priešmokyklinio amžiaus vaikų ugdymo pokytis Pagėgių savivaldybėje**

2017 m. rugsėjo 1 d. duomenimis 6-iose savivaldybės bendrojo ugdymo mokyklose ir jų skyriuose − Šilgalių mokykloje-daugiafunkciame centre ir Lumpėnų Enzio Jagomasto skyriuje mokėsi 838 mokiniai. Lyginant su praėjusiais metais mokinių skaičius sumažėjo 80 mokinių.



**8 pav. Mokinių (1 – 12 kl.) skaičiaus kaita 2012 – 2017 metais**

Analizuojant mokinių pokytį nuo 2012 metų, pastebimas mokinių mažėjimas – kasmet vidutiniškai mažėja po 80 mokinių (8 proc.).

**2017 metų mokinių ugdymo išlaidų analizė**

**10 lentelė**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Įstaigos pavadinimas** | **2017 m. kasinės ugdymo išlaidos (MK)** | | **2017 m. kasinės aplinkai išlaidos** | | **Iš viso 2017 m. kasinės išlaidos** | |
| **Iš viso išlaidų** | **Išlaidos 1 mokiniui** | **Iš viso išlaidų** | **Išlaidos 1 mokiniui** | **Iš viso išlaidų** | **Išlaidos 1 mokiniui** |
|
| 1. | Pagėgių Algimanto Mackaus gimnazija | 275178 | 834 | 474252 | 1437 | 749430 | 2271 |
| 2. | Stoniškių pagrindinė mokykla | 213890 | 2139 | 102319 | 1023 | 316209 | 3162 |
| 3. | Vilkyškių Johaneso Bobrovskio gimnazija | 356550 | 1651 | 195742 | 906 | 552292 | 2557 |
| 4. | Lumpėnų Enzio Jagomasto pagrindinio ugdymo skyrius | 110461 | 2762 | 80379 | 2009 | 190840 | 4771 |
| 5. | Natkiškių Zosės Petraitienės pagrindinė mokykla | 128578 | 1692 | 105741 | 1391 | 234319 | 3083 |
| 6. | Piktupėnų pagrindinė mokykla | 175041 | 2188 | 78633 | 983 | 253674 | 3171 |
| 7. | Šilgalių daugiafunkcis centras | 23458 | 1173 | 72748 | 3637 | 96206 | 4810 |
| 8. | Pagėgių pradinė mokykla | 149586 | 1278 | 67124 | 574 | 216710 | 1852 |
|  | **Iš viso:** | **1432742** | **1463** | **1176938** | **1202** | **2609680** | **2665** |

Ugdymo išlaidų analizė atliekama analizuojant išlaidas, tenkančias 1 moksleiviui ugdymui (mokytojų atlyginimai, jų soc. draudimo įnašai, vadovėlių ir ugdymo priemonių įsigijimui, kvalifikacijos kėlimui). Išlaidos, tenkančios 1 moksleiviui, aplinkai finansuoti (technikinių darbuotojų atlyginimai, jų soc. draudimo įnašai, kitos išlaidos, ilgalaikio turto įsigijimas).

**Lėšos skiriamos 1 mokiniui 2015 - 2017 metais**

**11 lentelė**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Mokyklos pavadinimas** | **2015 m.** | | **2016 m.** | | **2017 m.** | |
| **Iš viso**  **(tūkst. Lt)** | **1 mokiniui (Lt)** | **Iš viso**  **(tūkst. Lt)** | **1 mokiniui**  **(tūkst. Lt.)** | **Iš viso**  **(tūkst. Eur)** | **1 mokiniui (Eur)** |
| 1. | Pagėgių Algimanto Mackaus gimnazija | 718,1 | 1832 | 709,6 | 1961 | 749430 | 2271 |
| 2. | Stoniškių pagrindinė mokykla | 279,1 | 2448 | 285,0 | 2544 | 316209 | 3162 |
| 3. | Vilkyškių Johaneso Bobrovskio gimnazija | 492,1 | 2321 | 477,9 | 2286 | 552292 | 2557 |
| 4. | Lumpėnų Enzio Jagomasto skyrius | 228,3 | 2927 | 200,8 | 3086 | 190840 | 4771 |
| 5. | Natkiškių Zosės Petraitienės pagrindinė mokykla | 248,2 | 2955 | 224,4 | 2805 | 234319 | 3083 |
| 6. | Piktupėnų pagrindinė mokykla | 229,6 | 2417 | 220,8 | 2538 | 253674 | 3171 |
| 7. | Šilgalių mokykla-daugiafunkcis centras | 154,9 | 3874 | 80,8 | 4490 | 96206 | 4810 |
| 8. | Pagėgių pradinė mokykla | 200,4 | 1578 | 192,5 | 1565 | 216710 | 1852 |
|  | **Iš viso:** | **2550,9** | **2234** | **2391,8** | **2269** | **2609680** | **2665** |

**Mokinių vežimas į mokyklą 2017-2018 m.**

**12 lentelė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Klasės** | **Toliau kaip 3 km gyvenantys mokiniai** | **Maršrutiniu transportu** | **Privačiu transportu** | **Geltonaisiais autobusais** | **Kitais vežiojimo būdais** | **Iš viso** | **Iš jų ne į artimiausią mokyklą** | **Nepavežama** |
| Priešmokyklinio ugdymo grupės | 22 | 2 | 0 | 22 | 3 | 26 | 9 | 0 |
| 1-4 klasės | 115 | 4 | 20 | 77 | 20 | 121 | 38 | 0 |
| 5-8 klasės | 138 | 28 | 1 | 115 | 1 | 145 | 48 | 0 |
| 9-10 kl. (I, II g. kl.) | 83 | 19 | 1 | 69 | 1 | 90 | 30 | 0 |
| 11-12 kl. (III, IV g. kl.) | 85 | 35 | 0 | 52 | 0 | 87 | 18 | 0 |
| **Iš viso:** | **443** | **87** | **22** | **335** | **25** | **469** | **143** | **0** |
| Iš jų specialiųjų poreikių mokinių | 51 | 1 | 2 | 53 | 0 | 56 | 10 | 0 |

Nuo 2012 m. yra užtikrintas visų mokinių pavėžėjimas, kurie gyvena toliau kaip 3 kilometrai nuo mokyklos.

***Mokyklų vadovų ir jų pavaduotojų ugdymui atestacija***

Savivaldybės mokyklose 2017 m. dirbo 8 mokyklų direktoriai ir 9 direktoriaus pavaduotojai ugdymui, 2 skyrių vedėjai. 2017 m. buvo atestuojami: Vilkyškių Johaneso Bobrovskio gimnazijos direktorė ir pavaduotoja ugdymui, Lumpėnų Enzio Jagomasto pagrindinio ugdymo skyriaus vedėja ir Pagėgių pradinės mokyklos direktorė ir pavaduotoja ugdymui. Vilkyškių Johaneso Bobrovskio gimnazijos direktorei ir pavaduotojai ugdymui buvo suteikta II vadybos kvalifikacinė kategorija, Lumpėnų Enzio Jagomasto pagrindinio ugdymo skyriaus vedėjai trečia vadybos kvalifikacinė kategorija, Pagėgių pradinės mokyklos direktorei ir pavaduotojai ugdymui – trečioji vadybos kategorija. I–ąją vadybinę kategoriją turi 1 direktorius ir 2 direktoriaus pavaduotojai ugdymui, kiti yra įgiję III–iąją vadybinę kategoriją, 1 mokyklų direktorė ir 2 mokyklų direktorių pavaduotojai nėra atestuoti, nes neturi reikiamo darbo stažo.

***Mokytojų kvalifikacijos tobulinimas, metodinė veikla***

2017 m. Pagėgių savivaldybės 8 ugdymo įstaigose iš viso dirbo 170 pedagogų, iš jų: 3 mokytojai ekspertai, 39 mokytojai metodininkai, 91 vyresnysis mokytojas (tame skaičiuje 8 mokyklų vadovai). 14 pedagogų neturi jokios kvalifikacinės kategorijos (1 direktorius, 2 direktoriaus pavaduotojai ugdymui, 4 socialiniai pedagogai, 3 būrelio vadovai, 4 dalyko mokytojai). Aukštesnę kvalifikacinę kategoriją 2017 m. įgijo 6 pedagogai (5 mokytojai, 1 auklėtojas): 1 mokytojo ir 1 auklėtojo kategoriją, 2 mokytojo metodininko kvalifikacinę kategoriją, 2 vyresniojo mokytojo kvalifikacinę kategoriją. Mokytojai aktyviai dalyvauja metodinėje veikloje: veda atviras pamokas, diskutuoja aktualiais klausimais, dalijasi gerąja patirtimi ir įspūdžiais, sugrįžę iš seminarų, konferencijų, nagrinėja naujausią metodinę literatūrą. 140 mokytojų tobulino dalykinius profesinius įgūdžius kursuose, seminaruose, dalyvavo nemokamose virtualiose seminaruose, vaizdo konferencijose–konsultacijose. Vidutiniškai kiekvienas mokytojas kvalifikacijos tobulinimui skyrė 4 dienas arba 24 valandas per metus.

Savivaldybėje veikia Mokyklų metodinė taryba ir 17 metodinių būrelių. Iš 17 metodinių būrelių 2 yra jungtiniai: užsienio kalbų (anglų k., vokiečių k.) ir gamtamokslių dalykų (fizikos, chemijos, biologijos). Metodinė taryba per 2016-2017 m. m. suorganizavo 4 susirinkimus, du iš jų – išplėstinius. Išplėstiniame susirinkime dalyvavo metodinių būrelių pirmininkai. Metodinės tarybos veiklos prioritetai buvo mokinių skaitymo ir rašymo gebėjimų stiprinimas. Pirmojo išplėstinio susirinkimo metu buvo aptarta metodinės dienos, kuri vyko Vilniuje, medžiaga. Pasidalinta informacija apie skaitymo ir rašymo gebėjimų ugdymo būdus įvairių dalykų pamokose. Buvo sudarytas skaitymo ir rašymo gebėjimų ugdymo pamokose planas. 2017 m. vasario mėnesį Vilkyškių Johaneso Bobrovskio gimnazijoje vyko metodinė diena, kurioje dalyvavo metodinės tarybos. Mokslo metai buvo užbaigti mini konferencija Martyno Jankaus muziejuje. Šios konferencijos metu metodinių būrelių pirmininkai pristatė kaip mokytojams sekėsi ugdyti skaitymo ir rašymo gebėjimus pamokose, dalinosi gerąja patirtimi.

***Mokyklų bibliotekų veikla***

2017 metais savivaldybės mokyklose veikė 6 bibliotekos. Nuo 2017 m. spalio 1 d. likviduota Vilkyškių Johaneso Bobrovskio gimnazijos Lumpėnų Enzio Jagomasto pagrindinio ugdymo skyriaus biblioteka. Bibliotekų fondas yra 47 774 knygos ir 39 077 vadovėliai. Mokyklos bibliotekos fondus atnaujina dalyvaudamos projektuose, akcijose, pritraukdamos rėmėjų lėšas, knygų gauna iš labdaros ir paramos fondų. 2017 m. mokyklų bibliotekos dalyvavo Kalėdų knygų akcijoje ir papildė savo fondus naujomis knygomis. Knygas mokykloms dovanoja akcijų metu mokytojai, mokiniai. Vadovėliai yra perkami iš mokinio krepšelio lėšų. 2017 metais vadovėlių nupirkta už 9 409 eurus, o mokymo priemonių – už 10 179 eurus. Mokyklų bibliotekų skaityklose yra 30 kompiuterizuotų darbo vietų (iš jų darbuotojams – 6, vartotojams – 24). Iš viso mokyklų bibliotekose dirbo 7 darbuotojai, nuo spalio 1 d. dirba 6 mokyklų bibliotekų darbuotojai.

***Stebėsena, konsultavimas ir priežiūra ugdymo įstaigose***

Vadovaujantis Pagėgių savivaldybės 2017 metų švietimo veiklos programa, patvirtinta Pagėgių savivaldybės administracijos direktoriaus 2017 m. balandžio 3 d. įsakymu Nr. A1-342 bei vadovaujantis Pagėgių savivaldybės administracijos Švietimo skyriaus nuostatais, buvo vykdoma švietimo stebėsena, ugdymo įstaigų veiklos priežiūra šiomis temomis:

2017 metais buvo įvykdytos 3 planuotos švietimo įstaigų patikros:

1. elektroninio dienyno, mokinių (ugdytinių) asmens aplankų patikra;
2. išsilavinimo pažymėjimų išdavimas ir apskaita;
3. NVŠ lankančių būrelius mokinių sąrašai Mokinių registre.

Taip pat stebėta, kaip vykdomas:

1. Pagrindinio ugdymo pasiekimų patikrinimas iš matematikos ir lietuvių k. (Stoniškių pagrindinėje mokykloje ir Pagėgių Algimanto Mackaus gimnazijoje);
2. Nacionalinis mokinių pasiekimų patikrinimas iš matematikos dalyko 6 kl. (Pagėgių Algimanto Mackaus gimnazijoje);
3. Technologijų mokyklinis brandos egzaminas (Pagėgių Algimanto Mackaus ir Vilkyškių Johaneso Bobrovskio gimnazijose);
4. Menų (dailės ir muzikos) mokykliniai brandos egzaminai (Pagėgių Algimanto Mackaus gimnazijoje);
5. Lietuvių k. ir literatūros įskaita (Vilkyškių Johaneso Bobrovskio gimnazijoje);
6. Tikrinta kaip pasiruošta užsienio kalbos (anglų k.) kalbėjimo dalies valstybiniam brandos egzaminui;
7. Švietimo įstaigų bibliotekų statistinių ataskaitų analizė ir duomenų suvedimas į automatizuotą LIBIS sistemą;
8. Brandos egzaminų, pagrindinio ugdymo pasiekimų patikrinimo ir įskaitų duomenų perdavimo sistemoje KELTAS tvarkymas;
9. Mokytojų atestacijos komisijų veikla;
10. Ugdymo įstaigų vadovų, pedagogų praktinės veiklos vertinimas Švietimo įstatymo ir atestacijos nuostatų nustatyta tvarka;
11. Visų savivaldybės turų olimpiadų organizavimas bei registracija į respublikines bei zonines olimpiadas.

Pateiktos išvados, rekomendacijos, dėl veiklos veiksmingumo ir tobulinimo, padaryti įrašai Mokyklų tikrinimo žurnaluose, kai kuriais klausimais medžiaga pristatyta ir aptarta susitikimuose su įstaigų vadovais.

***Mokyklų išorinis vertinimas***

2017 m. Nacionalinė mokyklų vertinimo agentūra vykdė Pagėgių sav. Vilkyškių Johaneso Bobrovskio gimnazijos veiklos kokybės išorinį vertinimą. Jo metu stebėta ir vertinta gimnazijos veikla, nurodytos 10 mokyklos stipriųjų ir 5 tobulintinos sritys.

***Savivaldybės bendrojo ugdymo mokyklų mokinių pasiekimai olimpiadose, konkursuose, projektuose***

2016-2017 m. m. Pagėgių Algimanto Mackaus gimnazijoje vyko 12 olimpiadų ir 4 konkursai (savivaldybės etapas). Respublikiniame etape dalyvavo 7 mokiniai, laimėję savivaldybės etape pirmąsias vietas iš technologijų, anglų k., lietuvių kalbos ir literatūros, rusų k., istorijos olimpiadų ir anglų kalbos konkurso. 1 mokinys dalyvavo Lietuvos mokinių regioniniame meninio skaitymo konkurse, 9-12 klasių grupėje laimėta II vieta.

***Pasiekimai***

Visus 2017 metus Pagėgių meno ir sporto mokyklos vokalinis merginų ansamblis ir solistas Rokas Kondrotas dalyvavo Klaipėdos S. Šimkaus konservatorijos rengtame projekte – vaikų ir jaunimo festivalyje ,,Muzika kviečia kiekvieną“. Atlikėjai įveikė visas atrankas, dalyvavo vasaros kūrybinėje stovykloje ir dainavo baigiamajame projekto koncerte Klaipėdos koncertų salėje.

2017 m. Lietuvos mokinių neformaliojo švietimo centras organizavo respublikinį konkursą ,,Eksponatai laikmečio liudininkai“. Dalyvavo dvi Pagėgių Algimanto Mackaus gimnazijos mokinės, kurios laimėjo trečią vietą respublikoje. Gimnazija dalyvavo mokinių vieno kūrinio konkurso *LABAS* baigiamojoje šventėje. Buvo nusiųsti 2 mokinių kūriniai. Abi mokinės 5-8 klasių grupėje už prozos kūrinius laimėjo II–ąsias vietas.

2017 m. kovo 22 dieną Šilalės koordinaciniame centre „Gilė“ įvyko baigiamasis konkurso „Čipolinas“ renginys. Renginyje buvo pristatytas Norvegų patirties pritaikymas kovai su smurtu prieš vaikus ir suaugusiuosius Tauragės apskrityje bei apdovanotos mokyklos, dalyvavusios konkurse „Čipolinas“. Šiame konkurse dalyvavo ir Pagėgių Algimanto Mackaus gimnazijos II bg klasės mokinių kolektyvas. Mokiniai sukūrė socialinį video smurto, patyčių ir savižudybių tema ir laimėjo pirmą vietą.

2017 m. balandžio 26 d. Pagėgių Algimanto Mackaus gimnazijoje vyko metodinė – praktinė konferencija „Ugdymo turinio integravimas skatinant mokinių kūrybiškumą ir mokymosi motyvaciją“. Konferencijoje dalyvavo Kretingos rajono Darbėnų gimnazijos, Šilutės rajono Švėkšnos „Saulės“ gimnazijos, Rusnės specialiosios mokyklos, Pagėgių savivaldybės Vilkyškių Johaneso Bobrovskio gimnazijos, Stoniškių pagrindinės mokyklos ir mūsų gimnazijos mokytojai. Konferencijos tikslas – su kolegomis pasidalyti gerąja patirtimi, kaip ugdymo turinio integravimas skatina mokinių kūrybiškumą ir kelia mokymosi motyvaciją, siekiant ugdymosi kokybės. Pagėgių Algimanto Mackaus gimnazijos mokytojai vedė šešias atviras – integruotas pamokas, o mokytojai iš kitų mokyklų jas stebėjo ir aptarė. Po to vyko darbas metodinėse grupėse, kuriose pedagogai skaitė pranešimus, dalijosi gerąja pedagogine patirtimi, pristatė, kokias integruotas pamokas jie veda savo mokyklose, kokius renginius, projektus, akcijas, išvykas organizuoja, siekdami kelti mokinių motyvaciją ir skatinti jų kūrybiškumą.

Pagėgių pradinė mokykla 2017 m. ir dabar dar dalyvauja Šviečiamojoje gyvulininkystės programoje, kurią įgyvendina Žemės ūkio ministerija ir programos „Leader“ bei žemdirbių mokymo metodikos centras. Mokyklos mokiniai savarankiškai vykdo šviečiamąją veiklą savo įstaigoje, lankėsi „Lumpėnų Rambynas“ ŽŪK. Ūkyje mokiniai supažindinti su ūkio gyvuliais: karvėmis, veršiukais, buliais, telyčiomis. Taip pat mokiniams buvo pateikta skaitmeninė mokomoji medžiaga ir priemonės apie karves, mėsinius, avis, ožkas, arklius. Užduočių knygelėse atliko įvairias užduotis, buvo surengta piešinių paroda. Mokiniai taip pat dalyvavo PLŽMMC organizuojamoje pažintinėje išvykoje – lankėsi Smalininkų žirgyne. 2017 m. gruodžio mėnesį I a ir II a klasėse vyko netradicinės – integruotos pamokos „Pažinkime iš arčiau naminius gyvūnus ir paukščius“. Mokiniai plėtė žinias apie naminius gyvūnus ir paukščius, atliko klausymo užduotis žodžiu, išmoko pavadinti naminių gyvūnų jauniklius, diskutavo apie savo namuose turimus naminius gyvūnus, sporto salėje ir lauke žaidė judriuosius žaidimus.

Natkiškių Zosės Petraitienės pagrindinė mokykla 2017 m. dalyvavo respublikiniame projekte „Pažink valstybę“ – susitikimuose su Pagėgių sav. administracija, kredito unijos, Natkiškių seniūnijos darbuotojais, Lietuvos banko, finansų ministerijos darbuotojais.

Savivaldybės mokyklos 2017 m. dalyvavo matematikos konkurse „Kengūra“, žinias tikrino Nacionaliniame mokinių pasiekimų patikrinime, dalyvavo nacionaliniame matematikos ir gamtamokslinio raštingumo konkurse, įvairiuose nacionaliniuose, respublikiniuose piešinių, lietuvių k., kūrybos konkursuose.

2016 m. spalio 24 d. pasirašyta Jungtinės veiklos sutartis (tarp savivaldybės ir Švietimo aprūpinimo centro) įgyvendinant 2014-2020 metų Europos sąjungos fondų investicijų projektą „Mokyklų aprūpinimas gamtos ir technologinių mokslų priemonėmis“. Projekte dalyvauja abi savivaldybės gimnazijos, 2 pagrindinės mokyklos ir pradinė mokykla. 2017 m. mokyklos pradėtos aprūpinti gamtos ir technologijų pamokoms reikalingomis ugdymo priemonėmis.

***Gabių vaikų skatinimas***

Kaip ir kiekvienais metais, taip ir praėjusiais, Pagėgių savivaldybės mero padėkomis paskatinti bei atminimo dovanomis apdovanoti gabiausi mokiniai, užėmę prizines vietas respublikiniuose konkursuose ir varžybose, padėkota mokytojams, padėjusiems ruoštis mokiniams respublikinėms olimpiadoms.

Pagėgių savivaldybės mero 2017 m. gegužės 29 d. potvarkiu Nr. M1-39 „Dėl savivaldybės gabių mokinių apdovanojimo“ Mero padėkos raštu ir pinigine premija 30 Eur apdovanoti 4 mokiniai, padėkos raštu ir dovana – 45 mokiniai, padėkos raštu ir stipendija – 7 mokiniai.

Pagėgių savivaldybės mero 2017 m. liepos 14 d. potvarkiu Nr. M1-28 „Dėl savivaldybės gabių mokinių apdovanojimo“ Mero padėkos raštu ir dovana apdovanoti 2 savivaldybės abiturientai, geriausiai baigę vidurinio ugdymo programą ir geriausiai išlaikę brandos egzaminus.

***Neformalusis vaikų švietimas ir vasaros poilsis***

Pagėgių savivaldybėje švietimo įstaigų mokiniai savo bendrąsias kompetencijas ir specialiuosius gebėjimus ugdo bei tobulina neformaliojo švietimo užsiėmimuose. 2017 m. spalio 1 d. duomenimis Pagėgių savivaldybės meno ir sporto mokyklą lankė 261 mokinys arba 31 proc. savivaldybės bendrojo ugdymo mokyklose besimokančių mokinių skaičiaus. Neformaliojo vaikų švietimo programas bendrojo ugdymo mokyklose lankė 559 mokiniai (66,70 proc. mokinių). Mokyklose veikė 81 įvairių veiklos krypčių būreliai.

2017 metais buvo tęsiamas Neformaliojo vaikų švietimo (NVŠ) programų vykdymas. NVŠ programos finansuotos sausio-gegužės, spalio-gruodžio mėnesiais. Šiuo laikotarpiu 8 NVŠ teikėjai įgyvendino 10 NVŠ programų. Užsiėmimus lankė 235 mokiniai. Programų įgyvendinimui panaudota 21178 Eur – tikslinė valstybės dotacija. Sausio-gegužės mėnesiais vieno mokinio ugdymui neformaliojo švietimo programose buvo skirta 11 Eur, nuo spalio mėnesio - 16 Eur.

2017 m. Pagėgių savivaldybės švietimo įstaigos dalyvavo „Vaikų socializacijos projektų rėmimo“ konkurse. Praėjusiais metais įgyvendinti 4 vaikų vasaros užimtumo ir poilsio programos projektai, kuriems skirta 4750 Eur. Projektų metu užimta 130 vaikų, iš jų 43 vaikai socialinės rizikos šeimų, vaikus ugdė 20 pedagogų. Įgyvendintas 1 vaikų socializacijos programos projektas, jam skirta 250 Eur, užimtas 21 mokinys, dirbo 2 pedagogai.

***Specialiųjų ugdymosi poreikių turintys mokiniai***

Savivaldybės bendrojo ugdymo mokyklose 2017 m.mokėsi 119 įvairių specialiųjų ugdymosi poreikių turinčių mokinių, tai sudarė 14,20 proc. nuo bendro savivaldybės mokyklose besimokančių mokinių skaičiaus. Didelis specialiųjų ugdymosi poreikių turinčių mokinių skaičius turi įtakos mokinių mokymosi pasiekimams.

**13 lentelė**

|  |  |  |  |  |  |
| --- | --- | --- | --- | --- | --- |
| Iš viso mokoma spec. poreikių turinčių mokinių | **Specialiųjų ugdymosi poreikių lygiai** | | | | Iš bendro mokinių skaičiaus mokosi pagal individualizuotą programą |
| I - nedideli | II - vidutiniai | III - dideli | IV – labai dideli |
| **119** | **66** | **38** | **14** | **1** | **11** |

Įgyvendinant Švietimo ir mokslo ministerijos teisės aktus dėl specialiosios pedagoginės, socialinės pedagoginės ir psichologinės pagalbos teikimo, Pagėgių savivaldybės taryba 2017 m. spalio 26 d. sprendimu Nr. T-149 patvirtino Specialiosios pedagoginės, socialinės pedagoginės ir psichologinės pagalbos teikimo Pagėgių savivaldybės mokyklose tvarkos aprašą.

***Savivaldybės vaiko gerovės komisijos veikla***

Pagėgių savivaldybės administracijos direktoriaus 2017 m. lapkričio 13 d. įsakymu Nr. A1-974 buvo sudaryta naujos sudėties Pagėgių savivaldybės administracijos Vaiko gerovės komisija. Ją sudaro Tarpinstitucinio bendradarbiavimo koordinatorius, Švietimo skyriaus, Vaikų teisių apsaugos skyriaus, Socialinės paramos skyriaus, Socialinių paslaugų centro atstovai, vyriausioji specialistė sveikatai ir sanitarijai, Pagėgių policijos komisariato pareigūnas, Tauragės rajono apylinkės prokuratūros prokurorė, Klaipėdos apygardos probacijos atstovas.

2017 m. buvo organizuoti 6 Savivaldybės administracijos vaiko gerovės komisijos posėdžiai.Dėl minimalios ar vidutinės priežiūros priemonių nepilnamečiams skyrimo buvo gauti 9 prašymai: Švietimo įstaigos kreipėsi 2 kartus, teisėsaugos institucijos – 7. Vaiko gerovės komisija svarstė kiekvieną gautą prašymą ir rekomendavo administracijos direktoriui 5 nepilnamečiams skirti minimalios priežiūros priemonę. Bendradarbiaujant su socialiniais partneriais, vaikams buvo skirta visapusiška, tikslinga pagalba, kuri padėjo formuoti tinkamą vaikų elgesį, gerino jų santykius su aplinkiniais.

Įgyvendinant Vaiko minimalios ir vidutinės priežiūros įstatymą, bei įsteigus Tarpinstitucinio bendradarbiavimo koordinatoriaus pareigybę buvo organizuotas pasitarimas su mokyklų vaiko gerovės komisijų primininkais, švietimo pagalbos specialistais. Pasitarimo metu aptartos Tarpinstitucinio bendradarbiavimo koordinatoriaus funkcijos, švietimo įstaigų bendradarbiavimo galimybės dėl mokyklų vaiko gerovės komisijų funkcijų vykdymo. Organizuotas pasitarimas su seniūnais, socialiniais darbuotojais, Vaiko teisių apsaugos skyriaus, Socialinės paramos skyriaus darbuotojais, Socialinių paslaugų centro atstovais, atsakingais už paslaugų teikimą. Diskusijų metu aptartos koordinuotų paslaugų teikimo būtinybės ir galimybės šeimai. Įvyko 1 Vaiko gerovės komisijos posėdis dėl minimalios priežiūros priemonės skyrimo.

***Prevencinės programos***

2017 metais Pagėgių savivaldybės švietimo įstaigose toliau vykdytos ankstyvosios prevencijos, socialinių emocinių įgūdžių ugdymo, mokyklos nelankymo, alkoholio, tabako ir kitų psichiką veikiančių medžiagų vartojimo prevencinės programos.


Vykdydamos Pagėgių savivaldybės administracijos direktorius 2017 m. rugpjūčio 31 d. įsakymą Nr. A1-756 „Dėl smurto ir patyčių prevencijos ir intervencijos vykdymo Pagėgių savivaldybės mokyklose tvarkos aprašo patvirtinimo“, visos Pagėgių savivaldybės švietimo įstaigos patvirtino Smurto ir patyčių prevencijos ir intervencijos vykdymo mokykloje tvarkos aprašus. Taip pat dalyvavo ankstyvosiose smurto ir patyčių prevencijos programose, tokiose kaip: „Zipio draugai“, „Antras žingsnis“, „Olweus“, „Įveikime kartu“, „Obuolio draugai“.

Norint pagerinti psichologinės pagalbos prieinamumą mokiniams, tėvams ir mokytojams, 2017 m. Pagėgių savivaldybės administracijos Švietimo skyrius teikė paraišką „Dėl psichologo paslaugų mokyklose prieinamumo užtikrinimo, bendradarbiaujant su savivaldybėmis“. Už gautas lėšas − 1731 Eur penkiems Pagėgių savivaldybės mokyklų mokiniams pirktos individualios psichologinės konsultacijos.

***Mokinių ugdymosi pasiekimai ir tolesnė veikla***

Vidurinio ugdymo programą savivaldybėje vykdo dvi gimnazijos – Pagėgių Algimanto Mackaus gimnazija ir Vilkyškių Johaneso Bobrovskio gimnazija. Jose 2016-2017 mokslo metais mokėsi 82 dvyliktokai, brandos atestatą gavo 81, vienas iš jų gavo brandos atestatą su pagyrimu. Abiturientai laikė 10 valstybinių brandos egzaminų.

Abiturientai visus valstybinius brandos egzaminus išlaikė, išskyrus lietuvių kalbos ir literatūros. Šį egzaminą laikiusiųjų skaičius buvo 51, o neišlaikiusiųjų – 11. Lietuvių kalbos ir literatūros mokyklinio brandos egzaminą laikė 32 abiturientai, neišlaikė 4 mokiniai. Lietuvių kalbos ir literatūros mokyklinio brandos egzaminą pakartotinėje sesijoje laikė 14 mokinių, visi egzaminą išlaikė. Į egzaminą neatvyko 1 mokinys. Kitus mokyklinius brandos egzaminus abiturientai išlaikė iš karto. Abiturientų VBE balų vidurkis pateiktas 9 paveiksle.



**9 pav. 2017 m. VBE balų vidurkis**

Kaip matyti 9 paveiksle, geriausiai iš VBE išlaikytas rusų kalbos egzaminas. Balų vidurkis iš 100 yra 92.5 balo. Toliau seka chemijos egzaminas – 79 balai, anglų k. – 55.6, biologijos – 55.2 balo. Blogiausiai laikyti sekėsi fizikos ir informacinių technologijų egzaminus. Jų surinktas balų vidurkis yra 29.

Bendras savivaldybės mokyklų 2017 m. valstybinių brandos egzaminų vidurkis yra 45,6 balo (2016 m. – 36,3 balo).


2017 m. abiturientai laikė ir tris mokyklinius brandos egzaminus. Jų pažymių vidurkis pateiktas 10 paveiksle.



**10 pav. 2017 m. MBE pažymių vidurkis**

10 paveiksle matome, kad geriausiai sekėsi menų (dailės, muzikos) egzaminas (vidurkis 10 balų) ir technologijų egzaminas (9,8 balo). Labiausiai nesisekė mokyklinis lietuvių k. ir literatūros egzaminas, jis nesiekė net teigiamo įvertinimo. Per pakartotinę sesiją rezultatai buvo geresni, balų vidurkis – 5,3.


2016-2017 m. m. iš viso savivaldybės mokyklose mokėsi 106 dešimtokai. Pagrindinio išsilavinimo pažymėjimą gavo 103 dešimtokai, 2 dešimtokai gavo pagrindinio ugdymo pasiekimų pažymėjimus, 1 dešimtokas pažymėjimo negavo. Dešimtųjų klasių mokiniai dalyvavo lietuvių kalbos ir matematikos pasiekimų patikrinimuose. Lietuvių kalbos žinias tikrino 104 dešimtokai, neigiamus įvertinimus gavo 5 mokiniai. Matematikos patikrinimą laikė 103 dešimtokai, neigiamus įvertinimus gavo 26. Rezultatai pateikiami 11 paveiksle.



**11 pav. 2017 m. Dešimtokų pasiskirstymas pagal balus**

Kaip matyti 11 paveiksle, lietuvių k. patikrinimo metu 26,9 proc. dešimtokų gavo 5 balus, 14,4 proc. gavo 8 balus. Matematikos patikrinimo metu 23,3 proc. dešimtokų buvo įvertinti 4 balais, 15,5 proc. – 9 balais. 25,2 proc. dešimtokų buvo įvertinti negiamais įvertinimais. Bendras savivaldybės mokyklų PUPP iš matematikos dalyko vidurkis – 5,3 balo, lietuvių k. – 6,2 balo.


2017 m. dvyliktą klasę baigusių abiturientų tolesnė veikla pavaizduota 12 paveiksle:



**12 pav. Tolesnė abiturientų veikla**

Analizuojant 12 paveikslą matyti, kad iš 81 abituriento 19 mokosi universitetuose, 24 mokosi kolegijose, 7 – profesinėse, 1 – užsienyje, 3 abiturientai dirba Lietuvoje. Užsienyje dirba 10 mokyklą baigusių dvyliktokų, 7 abiturientai pasirinko karinę tarnybą. Visiškai niekur nesimoko ir nedirba 10 baigusių mokyklą dvyliktokų.

Dešimtokų tolesnė veikla pavaizduota 13 paveiksle.



**13 pav. Tolesnė 10-okų veikla**

Kaip matyti 13 paveiksle, iš viso savivaldybės mokyklose buvo 106 dešimtokai. Iš jų: 54 mokslą tęsia toje pačioje mokykloje, 42 – kitose mokyklose, 3 išvyko į užsienį, 1 dirba, 5 niekur nesimoko ir 1 kartoja kursą. Kokiose mokyklose buvę dešimtokai tęsia mokslą, pateikta 14 lentelėje.

**10-okų pasiskirstymas į kitas mokyklas**

**14 lentelė**

|  |  |
| --- | --- |
| **Mokyklos pavadinimas** | **Mokinių skaičius** |
| Pagėgių Algimanto Mackaus gimnazija | **12** |
| Vilkyškių Johaneso Bobrovskio gimnazija | 1 |
| Šilutės Vydūno gimnazija | 2 |
| Tauragės profesinio rengimo centras | 2 |
| Šilutės turizmo ir paslaugų verslo mokykla | **9** |
| Klaipėdos turizmo mokykla | 1 |
| Klaipėdos paslaugų ir verslo mokykla | 5 |
| Klaipėdos Ernesto Galvanausko profesinio rengimo centras | 1 |
| Smalininkų technologijų ir verslo mokykla | 1 |
| Klaipėdos laivų statybos ir remonto mokykla | 2 |
| Klaipėdos technologijų mokymo centras | 3 |
| Skuodo Ylakių gimnazija | 1 |
| Telšių Žemaitės gimnazija | 1 |
| Mokosi Danijoje | 1 |
| **Iš viso:** | **42** |

Analizuojant 14 lentelę matyti, kad daugiausia dešimtokų, t.y. 12, mokslą tęsia Pagėgių Algimanto Mackaus gimnazijoje ir 9 − Šilutės turizmo ir paslaugų verslo mokykloje. Klaipėdos paslaugų ir verslo mokykloje mokslą tęsia 5 dešimtokai. 1 dešimtokas išvyko mokslo tęsti į Daniją.

## 2.6. Jaunimo politikos įgyvendinimas

2017 metais savivaldybėje veikė šešios jaunimo ir su jaunimu dirbančios organizacijos. Tai jaunimo organizacija „Žukų Skalviai“, jaunimo klubas „KEY“, jaunųjų konservatorių lygos Pagėgių skyrius, Jaunųjų šaulių būrelis, neformali jaunimo grupė „Z karta“, neformali jaunimo grupė „VIA“.

Savivaldybėje jaunimo politika įgyvendinama pagal Lietuvos jaunimo politikos nuostatas, nacionalinės ir regioninės jaunimo politikos 2011-2019 metų plėtros programas, kitus dokumentus, susijusius su jaunimo veikla Savivaldybėje.

Lietuvos statistikos duomenimis 2017 metų pabaigoje savivaldybėje jaunų žmonių buvo nuo 14 iki 29 metų amžiaus − 1 873: mieste − 429, kaime − 1 444. Nuo 14 iki 18 metų – 483. Iš viso jauni žmonės sudaro 23,1 %.

Savivaldybės švietimo įstaigose veikia mokinių tarybos. Aktyvesnės yra gimnazijose ir Stoniškių pagrindinėje mokykloje. Jaunimo aplinkos ir užimtumo gerinimui didelį dėmesį skiria Pagėgių miesto bendruomenė ir kai kurios Pagėgių krašto bendruomenės. Su jaunais žmonėmis aktyviai dirba ir į veiklas įtraukia Pagėgiuose veikiantys sporto klubai, imtynių, tinklinio, krepšinio. Su jaunimu aktyviai dirba Pagėgių viešoji biblioteka, kurioje pastaruoju metu daug dėmesio skiriama jaunimui, tvarkomi akreditacijos dokumentai dėl galimybės priimti savanorius. Savanoriai, kurie išdirbs atitinkamą valandų skaičių, gaus pažymėjimus. Pažymėjimai suteiks galimybę gauti 0,25 stojamojo balo. Akreditavimas dėl savanorių priėmimo taip pat tvarkomas ir Pagėgių socialiniame paslaugų centre.

Savivaldybė finansavo 2017 metais socializacijos programą, kuriai skirta 5 tūkstančiai eurų.

Bendradarbiaujama su Tauragės teritorinės darbo biržos Pagėgių skyriumi. Kiekvieną ketvirtį renkami ir pateikiami duomenys Socialinės apsaugos ir darbo ministerijai apie niekur nedirbančius ir nesimokančius ir mokymuose nedalyvaujančius jaunus žmones, gyvenančius Pagėgių savivaldybės teritorijoje − neaktyvius jaunus žmones, kuriuos būtų galima įtraukti į vykdomą projektą „Atrask save“. Bendradarbiaujant su JGI koordinatorėmis per visą „Atrask save“ projekto laikotarpį iš Pagėgių savivaldybės 23 jaunuoliai buvo įtraukti į darbo rinką.

Parengtos ir Socialinės apsaugos ir darbo ministerijai pateiktos Nacionalinės ir regioninės jaunimo politikos plėtros įgyvendinimo ataskaitos.

Pagėgių savivaldybėje rugsėjo 22 d. lankėsi Socialinės apsaugos ir darbo ministerijos viceministras Eitvydas Bingelis, ministerijos Šeimos ir bendruomenių departamento Jaunimo skyriaus vedėja Jolanta Sakalauskienė, vyr. specialistė bendruomenių, savanorystės ir socialinio verslumo klausimais Aurelija Mineikaitė, Jaunimo reikalų departamento prie SADM direktorius Jonas Laniauskas. Susitikimo metu su savivaldybės meru aptarti prioritetai jaunimo politikos srityje, darbo su jaunimu savivaldybėje problemos. Atviros jaunimo erdvės įkūrimo savivaldybėje galimybės. Kalbėta apie savanorystės ir mobilaus darbo su jaunimu galimybes savivaldybėje.

Savivaldybėje vykdyta diskusijų su jaunimo atstovais įvairiomis jaunimo politikos įgyvendinimo temomis. Pagrindinės 2017 metų temos: atviros jaunimo erdvės atsiradimas, jaunimo reikalų tarybos steigimas, jaunimo diskotekų klausimas; tikslinės grupės moksleiviai, studentai.

***Jaunimo veiklos***

Jaunimo klubas „Žukų Skalviai“ 2017 metais organizavo aplinkos tvarkymo akciją „Gražinkime savo aplinką“, kartu įtraukdami ir kaimo gyventojus. Organizavo „Šeimos šventę“, kurioje dalyvavo jaunos šeimos, „Moliūgų šventę“, eglutės įžiebimo šventę, padėjo organizuoti Žukų kaime Žolinės šventę. Jaunimo klubas „Žukų skalviai“ teikė paraišką ir gavo finansavimą 1 000 eurų. Lėšos buvo panaudotos sportinių varžybų organizavimui, apdovanojimams, dalyvių maitinimui. Į sportinį renginį įtraukta buvo apie 100 dalyvių.

Jaunimo klubas „KEY“ aktyviai dalyvavo Vilkyškių miestelio renginiuose. Organizavo renginius jaunimui ir vaikams. Savanoriavo renginiuose. Organizuotas šokių maratonas, pėsčiųjų žygis „Vilkyškių piliakalniai“. Organizavo „Hellovino“ vakarą Vilkyškių jaunimui. Dalyvavo „Pyragų dienoje“, akcijoje „Uždek žvakelę“. Aktyviai būrė ir įtraukė į įvairias veiklas Vilkyškių miestelio jaunus žmones.

Neformali jaunimo grupė „Z karta“ kartu su jaunimo reikalų koordinatore organizavo jaunimui skirtus renginius, akcijas. Vienas iš svarbesnių, tai „Jaunimo naktis“ (balandžio 28-29 d.). „Jaunimo naktis“ renginyje dalyvavo daug jaunimo iš įvairių savivaldybės vietovių, taip pat buvo pakviesti ir aktyviai renginyje dalyvavo Katyčių „KJ loftas“ jaunimas.

## 2.7. Nevyriausybinių organizacijų koordinavimas

2017 m. Pagėgių savivaldybėje veikė 63 nevyriausybinės organizacijos. Pagal Nevyriausybinių organizacijų rėmimo programą, parama suteikta 19 organizacijų. Bendra suteiktos paramos suma – 13 500 Eur.

2017 m. 6 savivaldybės bendruomenės dalyvavo projekte „Dėl nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinime“. Projekto vertė – 6 751 Eur.

2017 m., kaip reglamentuoja NVO tarybos nuostatų 24 punktas, per metus įvyko 2 posėdžiai (gegužės ir spalio mėn.). Vienas iš posėdžių buvo išvažiuojamasis. Aplankytos Pagėgių savivaldybės Piktupėnų, Kentrių ir Natkiškių vietos bendruomenės, susipažinta su jų turimomis patalpomis, jų veikla, nuveiktais darbais, diskutuota iškylančiomis bendruomenėse problemomis. NVO tarybai Socialinių paslaugų centro atestuotos socialinės darbuotojos, organizuojančios Globėjų (rūpintojų) ir įtėvių mokymus, trumpai pristatė Pagėgių savivaldybės situaciją apie globojamus vaikus, kas yra socialinė globa, socialinis globėjas, įvardijo socialinių globėjų trūkumą globojamiems vaikams, trumpai pristatė ką reikia daryti norint globoti vaiką šeimoje.

Antrojo NVO tarybos posėdžio metu aptartas NVO pasiruošimas ir dalyvavimas Lietuvos Nepriklausomybės 100-mečio paminėjime.

Viena iš NVO tarybos funkcijų yra analizuoti, stebėti ir vertinti savivaldybės teisės aktus. Šių įvykusių abiejų posėdžiu metu tai ir daryta − diskutuota dėl galimybės savivaldybei piniginėmis lėšomis prisidėti prie bendruomenių ūkinių reikalų (vandeniui, elektrai apmokėti, skirti lėšų kurui žoliapjovėms ir pan.), diskutuota apie bendruomenių poreikius ir išlaidų kompensavimą, susijusias su bendruomenės patalpų finansiniu išlaikymu. Aptartos NVO tarybos galimybės prisidėti prie informacijos skleidimo apie socialinę globą, socialinius globėjus.

Apie vykdomus NVO tarybos posėdžius ir jų trumpi aprašymai buvo skelbiami savivaldybės internetinėje svetainėje www.pagegiai.lt. Tokiu būdu visuomenė buvo informuojama apie NVO tarybos tikslus ir veiklą.

## 2.8. Kultūra

Įgyvendinant Vietos savivaldos įstatymą, akcentuojama savivaldybės institucijų misija − sudaryti sąlygas gyventojams naudotis kultūros paslaugomis, dalyvauti kultūriniame gyvenime. Tai sąlygoja kultūros valdymo, finansavimo, informacijos kaupimo ir sklaidos veiksmai.

Pagėgių savivaldybėje yra šios kultūros įstaigos: Pagėgių savivaldybės kultūros centras, Pagėgių savivaldybės viešoji biblioteka su aštuoniais filialais, Pagėgių savivaldybės Martyno Jankaus muziejus. Iš viso savivaldybės kultūros įstaigose užimti 30,5 pareigybinių etatų, iš kurių yra 26 kultūros darbuotojai. Pagėgių savivaldybės administracijos vyriausioji specialistė kultūrai vykdo kultūros įstaigų koordinuojamąją veiklą, viešąjį administravimą ir kartu su Savivaldybės kultūros įstaigomis įgyvendina valstybinę ir Savivaldybės kultūros politiką. Vystomas išsamus dialogas su visomis kultūros įstaigomis, kartu planuojamos bei aptariamos būsimos veiklos, renginiai, jų sąmatos. Taip pat analizuojami veiklų rezultatai: išsamiai aptariami būsimi ir jau įvykę renginiai, išskiriamos silpnosios bei stipriosios darbo organizavimo bei vykdymo pusės.

2017 metai Pagėgių savivaldybei buvo palankūs populiarinant kraštą per Tautinio kostiumo ir Lietuvių kalbos metų įgyvendinimo programas. Kultūros įstaigos kūrybiškai, savo įstaigos kompetencijų ir galimybių ribose atskleidė šią pagrindinę metų idėją.

Pagėgių savivaldybės kultūros centre 2017 m. struktūra nesikeitė. Įstaigoje dirbo 11 darbuotojų, iš jų 9 – kultūros ir meno. Visi kultūros ir meno darbuotojai praėjusiais metais kėlė savo profesinę kvalifikaciją. Kultūros centre veikia 16 meno mėgėjų kolektyvų, kurie vienija 145 dalyvius. Pagėgių savivaldybės kultūros centro darbuotojai, kartu su Natkiškių skyriaus darbuotojais suorganizavo 202 renginius, kuriuose apsilankė 25 543 lankytojai. 2017 metais Kultūros centras įsisavino 127 938 eurų. Svarbiausiems Kultūros centro renginiams finansavimas skirtas iš Pagėgių savivaldybės biudžeto, pagal kultūros renginių programą. 2017 metais tai sudarė 18 335 eurų. Taip pat buvo teikiamos paraiškos Kultūros tarybai. Asignavimus taip pat sudarė savivaldybės biudžeto lėšos, ES Viešųjų darbų programa ir kt.

Pagėgių savivaldybės Martyno Jankaus muziejuje 2017 metais dirbo 3 darbuotojai ir 0,5 etato valytojos darbą dirbantis asmuo. Muziejus įsikūręs dviejuose pastatuose, muziejaus lauko ekspozicijų plotas – 3 ha. Pagėgių savivaldybės M. Jankaus muziejuje saugomas 4251 eksponatas. Per ataskaitinius 2017 metus į Pagėgių savivaldybės muziejaus fondus buvo perimta 545 eksponatų. 2017 metų įstaigai skirta 42 787,56 eurų. Svarbiausi Muziejaus renginiai finansuoti iš Savivaldybės renginių programos – jiems skirti 8 056 eurai. Per 2017-uosius metus įvyko 11 renginių, veikė 3 nuolatinės ekspozicijos, buvo suorganizuotos 7 keičiamos parodos. Sukurtos ir vykdytos devynios edukacinės programos ir surengti 69 edukaciniai užsiėmimai, pagal skirtingas 13 temų. Edukacinių užsiėmimų dalyvių skaičius – 938. Parašyti muziejų populiarinantys straipsniai, užmegzti tarptautiniai ryšiai su išeivių spauda ir asmenybėmis. Iš mokslų akademijos Vrublevskių bibliotekos buvo perimtas knygrišybos staklynas papildė nuolatines muziejaus ekspozicijas ir edukacijos centro instrumeriją, kas leido plėtoti knygnešystės ir knygrišybos temą. 2017 metais įveiklintoje Martyno Jankaus muziejaus atstatytoje klėtyje buvo įrengta parodų-konferencijų salė ir edukacijos centras. Muziejus dalyvavo dviejuose tarpinstituciniuose projektuose, kurių rezultatas – sukurtos 2 virtualios ir stacionarios parodos. Kultūros tarybai buvo pateiktos trys paraiškos projektų finansavimui ir gautas finansavimas. Muziejų ir Mažosios Lietuvos paveikslų sodą - galeriją po atviru dangumi per 2017 metus aplankė 9459 lankytojai, o Muziejaus interneto svetainėje www.jankausmuziejus.lt apsilankė 58 700 lankytojų.

Pagėgių savivaldybės viešoji biblioteka ir toliau išlieka vienu svarbiausiu krašto informacijos ir bibliotekinės kraštotyros centru – čia suteikiama atvira prieiga prie informacijos šaltinių, teikiamos kokybiškos informacinės paslaugos, kuriama informacinė ir žinių visuomenė, skatinamas skaitymas ir skleidžiama mokymosi visą gyvenimą idėja. Centrinėje viešojoje bibliotekoje ir filialuose dirba 16 bibliotekininkų ir 2 techniniai darbuotojai. Darbuotojai kvalifikaciją kelia nuotoliniu būdu, savišvieta ir dalyvaujant organizuojamuose mokymuose. Taip pat vykdo įvairias gyventojų mokymo, vaikų ir moksleivių edukacinio užimtumo programas, sėkmingai pritraukė per 10 tūkst. eurų lėšų iš rašomų projektų Lietuvos kultūros ministerijos įvairioms programoms.

Svarbiausi bibliotekos renginiai finansuojami iš Pagėgių savivaldybės biudžeto, pagal kultūros renginių programą. 2017 metais bibliotekai buvo skirta 1 650 eurų. Fizinių ir juridinių asmenų parama bibliotekai 2017 m. sudarė 4 703 eurus. Viešojoje bibliotekoje kartu su filialais suorganizuoti 478 renginiai (konferencijų, parodų pristatymų, literatūrinių popiečių, švenčių, minėjimų ir kt.). 2017 metais bibliotekoje apsilankė 29 ekskursijos, kuriose dalyvavo 499 lankytojai. Suorganizuotos 305 parodos (literatūrinės – 247, meno parodos – 58). Bibliotekoje suorganizuoti 38 vyriausybinių ir nevyriausybinių organizacijų inicijuoti įvairaus pobūdžio seminarai, posėdžiai, susirinkimai, visuotinės iniciatyvos, informaciniai - edukaciniai susitikimai, susirinkimai - minėjimai, akcijos. Bibliotekos interneto svetainėje www.pagegiusvb.lt apsilankė 11 798 lankytojų. Bibliotekos fondų dydis 2017 m. − 99 837 vnt., išduota 47 930 vienetų dokumentų, apsilankė 71 431 lankytojai.

Kultūros įstaigų vadovai rengia, o Savivaldybės specialistė kultūrai teikia informaciją apie kultūrinę veiklą, statistinę ir metines ataskaitas LR kultūros ministerijai, Nacionaliniam liaudies kultūros centrui ir kt. Apie valstybines šventes ir kitus renginius siunčia informaciją Lietuvos savivaldybių asociacijai, Lietuvos Respublikos Seimui, bendradarbiaujama su vietos ir respublikinių leidinių redakcijomis, viešinama informacija apie renginius, tradicijas, Pagėgių krašto kultūros reiškinius periodiniuose leidiniuose „Šilokarčema“, „Pamarys“, „Tauragės kurjeris“, „Savivaldybių žinios“, „Voruta“, taip pat interneto portale „Mažoji Lietuva“. Minėtiems leidiniams bei Savivaldybės interneto svetainei apie kultūros renginius parašyti 93 straipsniai, informaciniai anonsai, atsiliepimai ir kita informacija kultūros plėtotės bei kultūrinių reiškinių Pagėgių krašte temomis.

Specialistė atstovauja Pagėgių kraštą, dalyvaudama Mažosios Lietuvos regioninėje etninės kultūros globos taryboje, yra įtraukta į Mažosios Lietuvos savivaldybių atstovų darbo grupę Mažosios Lietuvos heraldikai sukurti, priklauso Kultūros vadovų asociacijai ir dalyvauja jų suorganizuotuose mokymuose, seminaruose. Paruošė ir pateikė Tarybai svarstyti 5 tarybos sprendimų projektus, parengė 10 administracijos direktoriaus įsakymų kultūrinės veiklos gerinimo klausimais. Analizavo ir rengė dokumentus kultūrinės veiklos klausimais (gauti ir išanalizuoti 68 raštai, į 32 iš jų parengti atsakymai įvairioms institucijoms, pateikti statistiniai ir kt. duomenys ir pan.). Koordinavo Valstybės šimtmečio programos sukūrimą. Nuolat pildo bei atnaujina respublikinį Valstybės šimtmečio paminėjimo virtualųjį žemėlapį, pateikdama informaciją apie Pagėgių krašte vyksiančius renginius šiai datai pažymėti. Prieš valstybinių švenčių minėjimus siunčia informaciją apie renginius į Parlamentarizmo istorinės atminties skyrių, kuri viešinama Lietuvos Respublikos Seimo interneto svetainėje. Specialistė koordinuoja Pagėgių savivaldybės 2016-2018 metų Strateginio veiklos plano 03 kultūros, turizmo ir sporto plėtotės programą, ruošia kvietimus paraiškų teikimui, yra paraiškų atrankos komisijos sekretorė, ruošia dokumentus komisijos posėdžiams.

Kokybišką darbą sąlygoja kokybiškos darbo ir veiklos sąlygos. Problemų ir taisytinų dalykų yra ir kultūros srityje. Martyno Jankaus muziejaus darbuotojams aktyvinti ir įvairinti darbo formas, atidaryti dar nematytas lankytojams erdves pasitarnautų sodybos suvienijimas. Dabartinėse muziejaus patalpose galėtų įsikurti memorialiniai I. Jankutės ir V. Didžio memorialinės ekspozicijos. Viešajai bibliotekai reikėtų didinti finansavimą periodikos įsigijimui. Biblioteka neturi automobilio ir tai taip pat įtakoja bibliotekos ir filialų veiklą, netenkama galimybės dalyvauti aktyviame Lietuvos ir užsienio bibliotekų bendruomenės gyvenime. Visa Centrinės bibliotekos ir filialų kompiuterinė įranga įgyta per įvairius projektus susidėvėjo, todėl reikalinga per metus pakeisti nors po 2-3 kompiuterius skirtus darbuotojams. Vartotojams skirti kompiuteriai atnaujinami per projektus. Pagėgių kultūros centrui trūksta kvalifikuoto šviesos ir garso specialisto bei kvalifikuoto projektų vadovo. Nėra finansinių galimybių dalyvauti Lietuvos nacionalinio kultūros centro vykdomose Instrumentų ir tautinių kostiumų programose. Veiklai įvairinti reikia įsigyti kilnojamųjų parodų eksponavimo įrangą. Būtina motyvuoti meno kolektyvų vadovus, ruošiančius kolektyvus Dainų šventėms ir respublikiniams konkursams. Kultūros centro įranga susidėvėjusi, todėl būtina skirti dėmesį tvarkingai eksploatacijai, vaizdo ir garso aparatūros įsigijimui, atnaujinimui.

Nežiūrint problemų ir trūkumų, Pagėgių krašto kultūrininkai garsina kraštą, daro jį patrauklų kultūrinių paslaugų prasme, aukšto ir respublikinio lygmens įvertinimo sulaukusiais renginiais. Skatindami ir vertindami specialistus, tikimės išlaikyti savo krašto vertybes, kurti kokybiškas, patrauklias kultūrines bei meno paslaugas, skatinti jaunus žmones likti savo krašte, formuoti gerą Pagėgių krašto įvaizdį.

## 2.9. Ekonominė plėtra ir investicijos

### *2.9.1. Architektūra ir teritorijų planavimas*

Pagėgių savivaldybės administracijos Architektūros, gamtosaugos ir paminklosaugos skyriaus darbas, atliekant su teritorijų planavimu, statyba, statinių priežiūra, paminklosauga ir gamtosauga susijusias skyriaus funkcijas, leidžia nuosekliai įgyvendinti Pagėgių savivaldybės bendrojo plano sprendinius ir strateginio planavimo tikslus.

Įgyvendinant bendrojo plano sprendinius ir strateginio planavimo tikslus per ataskaitinius metus skyriuje buvo atlikti šie darbai:

Pagėgių savivaldybės administracijos Architektūros, gamtosaugos ir paminklosaugos skyrius per 2017 metų laikotarpį patvirtino 5 parengtus kaimo plėtros žemėtvarkos projektus. Suteikta paslaugų, susijusių su žemės sklypų formavimo ir pertvarkymo projektų rengimu kaimiškose teritorijose rengiant 69 žemės sklypų formavimo ir pertvarkymo projektą. Sąlygos, reikalavimai ir kitos paslaugos, susijusios su žemės sklypų formavimo projektų rengimu buvo suteikiamos laiku ir kokybiškai per informacinę sistemą ŽPDRIS. Sklypų rengimo metu per informacinę sistemą ŽPDRIS buvo atlikti rengiamų projektų viešinimai arba suinteresuotų asmenų informavimas apie planuojamus žemės sklypus, žemės sklypų formavimo ir pertvarkymo projektai rengiami kaimiškose teritorijose tikrinami, derinami su institucijomis, organizatoriumi ir tvirtinami, kaimo plėtros žemėtvarkos projektai derinami su institucijomis, rengiami įsakymai jų tvirtinimui.

Architektūros, gamtosaugos ir paminklosaugos skyrius per 2017 metų laikotarpį išdavė 28 specialiuosius architektūros reikalavimus, patikrino 67 parengtų techninių statybos projektų atitiktį teisės aktų reikalavimams, per IS „Infostatyba“ išdavė 33 statybos leidimus, iš jų 12 statyti naujus statinius, 16 statinių rekonstrukcijai, 1 leidimas griauti statinį, 4 leidimai atlikti statinio kapitalinį remontą. Specialieji architektūros reikalavimai ir statybą leidžiantys dokumentai buvo išduodami laiku, nei vienas statybos leidimas nėra panaikintas.

2018 metų sausio 11 d. parengta Pagėgių savivaldybės aplinkos apsaugos rėmimo specialiosios programos 2017 m. priemonių vykdymo ataskaita.

Teritorijų planavimo dokumentų registre registruoti 8 TPD.

Parengti 65 direktoriaus įsakymai: 21 direktoriaus įsakymas dėl adresų suteikimo Pagėgių savivaldybės gyvenvietėse, 19 direktoriaus įsakymų dėl žemės sklypų naudojimo būdo ir paskirties keitimo, 17 direktoriaus įsakymų dėl formavimo pertvarkymo projektų rengimo ir 8 direktoriaus įsakymai dėl žemės sklypų pertvarkymo projektų tvirtinimo.

2017 metais buvo kaupiama ir sisteminama geoinformacinių sistemų duomenų bazė. Suderintas 51 topografinis planas, 44 kontroliniai geodeziniai planai. Geodezinės ir kartografinės veiklos savivaldybės teritorijoje priežiūros metu 2017 metais nebuvo nustatyta geodezijos ir kartografijos darbus reglamentuojančių teisės aktų neatitikties atvejų.

Vykdant statinių naudojimo techninę priežiūrą per 2017 metų laikotarpį buvo patikrinti 25 pastatai, surašyta 12 patikrinimo aktų su nuoroda pašalinti statinių techninės būklės ir priežiūros pažeidimus, išduota 1 pažyma apie sunykusius ar sugriuvusius pastatus.

### *2.9.2. Investicinių projektų įgyvendinimas*

***2017 metų veiklos uždaviniai***

1. Inicijuoti, rengti programas ir projektus finansinei paramai gauti, siekiant pagerinti Pagėgių savivaldybės ekonominę plėtrą, turizmo ir verslo vystymąsi.
2. Vykdyti, koordinuoti bei atlikti Pagėgių savivaldybės strateginio planavimo dokumentų ren­gimą ir priežiūrą, dalyvauti Tauragės regiono strateginių planų rengime ir jų monitoringo bei regiono plano priemonių vykdyme.
3. Palaikyti ryšius su valstybinėmis ir nevyriausybinėmis organizacijomis ekonominės plėtros, strateginio planavimo ir bendradarbiavimo klausimais.

***2017 metų veiklos apžvalga***

2017 m. Strateginio plėtros skyriaus darbo veikla buvo nukreipta į 9 sritis:

* projektinių pasiūlymų ir paraiškų rengimą, įgyvendinimo dokumentų derinimą;
* projektų pasirašytų finansavimo sutarčių derinimą ir jų vykdymą;
* viešųjų pirkimų reikalingų projektų įgyvendinimui vykdymą;
* investicinių projektų ir techninių projektų rengimo koordinavimą;
* savivaldybės strateginių planavimo dokumentų rengimą, tikslinimą ir jų priežiūrą;
* sprendimų projektų, savivaldybės tarybai, direktoriaus įsakymų projektų ir raštų instituci­joms rengimą;
* Tauragės regiono planų, susijusių su Pagėgių savivaldybe, stebėseną, ataskaitų rengimą,
* dalyvavimą darbo grupės prie Tauragės regiono plėtros tarybos veikloje;
* užsienio partnerystės palaikymą.

***Projektinė veikla***

Per 2017 m. buvo parengti: 1 investicinis projektas, 3 techniniai projektai, 5 projektiniai pasiūlymai, 13 paraiškų, pasirašytos 7 finansavimo sutartys, atlikta gyventojų nuomonės apklausa.

***Įgyvendinami 2016 – 2017 m. projektai***

2017 m. baigtas įgyvendinti projektas „Sveikatos priežiūros paslaugų teikimo Tauragės, Pagėgių ir Plungės rajonų mokyklose ir ikimokyklinio ugdymo įstaigose gerinimas“ kartu su partneriais iš Tauragės savivaldybės ir Plungės rajono savivaldybės visuomenės sveikatos biuru. Projektas finansuo­jamas 100 proc. vertės pagal 2009-2014 m. Norvegijos finansinio mechanizmo „Visuomenės svei­katai skirtos iniciatyvos“ programą. Projekto vertė – 248.842,66 Eur, Pagėgių savivaldybės biudžeto dalis – 42.324,60 Eur.

**2016-2017 m. įgyvendinami Valstybės investicijų programos projektai:**

* Buvusio Kristijono Donelaičio gimnazijos pastato Vilniaus g. 46, Pagėgiai, aktų salės ir vidaus laiptų paveldosaugos vertingųjų savybių sutvarkymas;
* Pagėgių pradinės mokyklos Vilniaus g. 48 modernizavimas (baseino statyba).

**2017 m. įgyvendinami projektai Regioniniu planavimo būdu:**

* Pėsčiųjų ir dviračių takų įrengimas prie Jankaus gatvės Pagėgiuose;
* Socialinio būsto fondo plėtra Pagėgių savivaldybėje;
* Pagėgių senelių globos namų modernizavimas;
* Kraštovaizdžio apsaugos gerinimas Pagėgių savivaldybėje;
* Apleistos teritorijos už Kultūros centro Pagėgių mieste konversija ir pritaikymas rekrea­ciniams, poilsio ir sveikatingumo poreikiams;
* Pagėgių miesto Turgaus aikštės įrengimas ir jos prieigų sutvarkymas;
* Jaunimo ir Rambyno gatvių Pagėgiuose infrastruktūros sutvarkymas;
* Tauragės regiono komunalinių atliekų tvarkymo infrastruktūros plėtra.

Pagėgių savivaldybės programinio biudžeto IV biudžeto „Strateginio, teritorinio plana­vimo, investicijų ir projektų įgyvendinimo“ programos vykdymas.

Sėkmingam savivaldybės administracijos projektų įgyvendinimui kasmet savivaldybės biudžeto programoje numatomos nuosavo indėlio ir apyvartinės lėšos projektų vykdymui.

2017 m. IV programos biudžete projektų parengimui ir vykdymui buvo skirta 565 000,00 Eur. Projektų vykdymui pasiskolinta 200 000,00 Eur, panaudota apie 130 000,00 eurų.

***Viešieji pirkimai***

Viešųjų pirkimų dokumentų rengimas, procedūrų vykdymas ir dalyvavimas komisijose buvo vykdomas visų skyriuje dirbančių specialistų, valstybės tarnautojų.

2017 metais Strateginio planavimo ir investicijų skyriuje atliktos 53 pirkimų procedūros, iš jų: 40 mažos vertės pirkimai, 6 pirkimai supaprastinto atviro konkurso būdu, 7 CPO priemonėmis.

**2017 m. įvykdyti pirkimai pagal pirkimo rūšį**

**15 lentelė**

|  |  |  |
| --- | --- | --- |
| Pirkimo objekto rūšis | Bendra sudarytųsutarčių vertė (Eur) | Bendras pirkimų skaičius |
| Prekės | 7.132,09 | 5 |
| Paslaugos | 113.934,40 | 28 |
| Darbai | 243.911,50 | 7 |
| **Iš viso:** | **364.977,99** | **40** |

2016 metais Strateginio planavimo ir investicijų skyriuje atliktos 35 pirkimų procedūros, iš jų: 25 mažos vertės pirkimai, 1 pirkimas supaprastinto atviro konkurso būdu, 9 CPO priemonėmis.

**2016 m. įvykdyti pirkimai pagal pirkimo rūšį**

**16 lentelė**

|  |  |  |
| --- | --- | --- |
| Pirkimo objekto rūšis | Bendra sudarytų sutarčių vertė (Eur) | Bendras pirkimų skaičius |
| Prekės | 33.783,25 | 3 |
| Paslaugos | 161.870,73 | 19 |
| Darbai | 214.277,63 | 3 |
| **Iš viso:** | **409.931,61** | **25** |

***Strateginis planavimas***

Viena iš Strateginio planavimo ir investicijų skyriaus vykdomų veiklų – dalyvavimas strateginio plėtros plano rengime, jo priežiūros vykdymas. Esant poreikiui rengiami plėtros plano papildymai, teikiami tvirtinti Pagėgių savivaldybės tarybai.

**2016 m.** parengtas ir Pagėgių savivaldybės taryboje patvirtintas Strateginis veiklos planas 2016-2018 m. (SVP), kurį sudaro 7 veiklos programos. Toliau vykdoma strateginio plano įgyvendi­nimo priežiūra.Per šiuos metus planas buvo tikslintas2 kartus: birželio 22 d. tarybos sprendimu Nr. T-138 ir rugpjūčio 25 d. tarybos sprendimu Nr. T-152. Pravesta SVP 3 programos 4 ir 5 uždavinio įgyvendinimo programų atranka finansavimui iš savivaldybės biudžeto.

**2017 m.** Pagėgių savivaldybės Strateginis veiklos planas 2016-2018 m. nebuvo koreguojamas. Tolimesniam programiniam strateginio planavimo sistemos užtikrinimui atnaujinama strate­ginio planavimo sistema, kuri susieta su buhalterines apskaitos ir finansų valdymo sistemomis.

***Sprendimų rengimas***

**2017 metais** parengta ir Pagėgių savivaldybės tarybos patvirtinta 14 sprendimų projektų. Jie buvo rengiami dėl partnerysčių sutarčių sudarymo, dalyvavimo darbo grupėse, paraiškų rengimo, projektų vykdymo.

**2016 metais** parengta ir Pagėgių savivaldybės tarybos patvirtinta 32 sprendimų projektai. Jie buvo rengiami daugiausiai dėl paraiškų rengimo ir teikimo bei planavimo dokumentų tikslinimo, dalyvavimo darbo grupėse.

***Partnerystė***

Nuo 2016 m. rugsėjo mėnesio Pagėgių savivaldybė bendradarbiauja su Estijos Respublikos Kose savivaldybe ir su Ternopolio srities (Ukraina) Zbaražo rajono valstybine administracija (2016-09-23 pasirašyta Bendradarbiavimo sutartis Nr. A3-350 ir Susitarimas Nr. A3-351).

Aktyvi partnerystė 2017 m. vyko su keturiais partneriais – tai Ilawos savivaldybe, Estijos Respublikos Kose savivaldybe, su Ternopolio srities (Ukraina) Zbaražo rajono valstybine administracija ir Sovetsko miesto administracija.

2017 m. gegužės 19−21 dienomis Administracijos darbuotojai vyko į festivalį Kose savivaldybėje, Estijos Respubliką, o birželio 30 − liepos 3 d. vyko į Ilavos miestą, Lenkijos Respubliką.

2017 m. rugpjūčio mėnesį Pagėgių krašte sulaukta gausaus svečių būrio iš Pagėgių savivaldybės miestų – partnerių: Ternopilio (Ukraina), Ilavos (Lenkija), Kose (Estija). Svečiai bendravo su Administracijos specialistais, keliavo po mūsų kraštą. Turizmo populiarinimo klausimais bendravo Pagėgių krašto turizmo informacijos centre, apžiūrėjo AB „Vilkyškių pieninės“ gamybos linijas, bendravo su įmonės vadovais. Taip pat dalyvavo renginyje „Sueigoje pas Martyną Jankų“, Stoniškių seniūnijos šventėje.

Praėjusių metų rugsėjį Pagėgių Algimanto Mackaus gimnazijos 23 mokiniai bei 4 mokytojai vyko į Bad Iburgą (Vokietija) pagal mainų programą. Mokiniai turėjo galimybę ne tik pabendrauti su Bad Iburge vadovais, aplankyti miesto lankytinas vietas, bet ir su savo draugais dalyvavo pamokose bei rašė projektinius darbus, kurių bendras rezultatas bus pristatytas ateinančiais metais, kai mokyklos minės 25 metų draugystės sukaktį. Šią mainų programą parėmė ir Pagėgių savivaldybės administracija.

2014−2020 metų finansinio laikotarpio kaimynystės bendradarbiavimui skirtos programos (Lietuva − Lenkija, Lietuva – Rusija) įgalino tęsti esamas partnerystes ir ieškoti naujų − dėl naujų idėjų realizavimo. Užmegzta pažintis su Gusevo, Kaliningrado sritis, savivaldybe dėl bendrų sprendimų sveikatos priežiūros srityje.

### *2.9.3. Kelių, elektros, šilumos ūkio priežiūra*

Buvo parengta 17 Savivaldybės administracijos direktoriaus įsakymų ir 3 savivaldybės tarybos sprendimų projektai.

Pagal Ūkio skyriaus nuostatus buvo vykdomos vietinės reikšmės automobilių kelių ir gatvių priežiūros, eksploatavimo ir remonto darbų planavimas, jų atlikimo organizavimas, infrastruktūros ir inžinerinių statinių rekonstravimo, remonto, šilumos ir elektros ūkių priežiūros organizavimo ir kontrolės funkcijos.

***Šilumos ir elektros ūkiai***

2017 m. buvo užtikrintas Pagėgių savivaldybės administracijos administracinių pastatų šilumos įrenginių priežiūros ir remonto paslaugų atlikimas. Atnaujintas (pakoreguotas) šilumos ūkio specialusis planas (priedai).

Buvo pradėtas pirkimas dėl Pagėgių savivaldybės administracinių pastatų elektros įrenginių priežiūros ir remonto paslaugų tiekėjo parinkimo.

***Vietinės reikšmės kelių (gatvių) tiesimas, remontas bei priežiūros vykdymas***

Savivaldybė prižiūri ir remontuoja 498,515 km asfaltuotų, žvyruotų bei grunto kelių ir gatvių, iš jų:

* **Vilkyškių seniūnijoje** – 137,821 km, iš jų: asfaltuoti keliai sudaro 6,082 km, grindiniai sudaro 0,142 km kelių, grunto keliai sudaro 52,880 km, keliai ir gatvės su žvyro danga sudaro 78,717 km;
* **Lumpėnų seniūnijoje** – 77,892 km, iš jų: asfaltuoti keliai sudaro 4,650 km, grunto keliai sudaro 3,045 km, keliai ir gatvės su žvyro danga sudaro 70,197 km;
* **Natkiškių seniūnijoje** – 42,576 km, iš jų: asfaltuoti keliai sudaro 2,331 km, grunto keliai sudaro 6,879 km, keliai ir gatvės su žvyro danga sudaro 33,366 km;
* **Pagėgių seniūnijoje** – 126,146 km, iš jų: asfaltuoti keliai sudaro 14,925 km, cementbetono dangos kelių yra 0,216 km, grindiniai sudaro 1,102 km kelių, trinkelės sudaro 0,261 km, grunto keliai sudaro 5,733 km, keliai ir gatvės su žvyro danga sudaro 103,909 km;
* **Stoniškių seniūnijoje** – 114,080 km, iš jų: asfaltuoti keliai sudaro 8,358 km, cementbetono dangos kelių yra 0,477 km, grindiniai sudaro 0,319 km kelių, grunto keliai sudaro 3,583 km, keliai ir gatvės su žvyro danga sudaro 101,343 km.

***Kelių priežiūros ir plėtros programos (KPPP) finansavimo lėšų administravimas***

Lietuvos automobilių kelių direkcijos prie Susisiekimo ministerijos direktorius 2017 m. balandžio 18 d. įsakymu Nr. V-163 „Dėl Kelių priežiūros ir plėtros programos finansavimo lėšų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti paskirstymo savivaldybėms 2017 metais“ skirta 371.800,00 Eur Pagėgių savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti.

Lietuvos Respublikos susisiekimo ministro 2017 m. gegužės 29 d. įsakymo Nr. 3-248 „Dėl vietinės reikšmės kelių (gatvių) tikslinio finansavimo 2017 metų sąrašo patvirtinimo“. Pagėgių miesto Rambyno gatvei, kuri jungiasi su valstybinės reikšmės rajoniniu keliu Nr. 4201 Pagėgiai – Gudai – Sartininkai, ir Dzūkų gatvei rekonstruoti – 70.900,00 Eur ir valstybinės reikšmės krašto kelio Nr. 141 Kaunas – Jurbarkas – Šilutė – Klaipėda ruožui nuo 135,5 iki 137,16 km, kuris sutampa su Lumpėnų seniūnijos Lumpėnų kaimo Rambyno gatve, rekonstruoti – 18.400,00 Eur.

Lietuvos Respublikos Vyriausybė 2017 m. gegužės 31 d. nutarimu Nr. 401 „Dėl 2017 metų Kelių priežiūros ir plėtros programos finansavimo lėšų rezervo valstybės reikmėms, susijusioms su keliais, finansuoti paskirstymo“ skirta Pagėgių miesto Rambyno gatvei, kuri jungiasi su valstybinės reikšmės rajoniniu keliu Nr. 4201 Pagėgiai – Gudai – Sartininkai, ir Dzūkų gatvei rekonstruoti 79.700,00 Eur.

Iš viso 2017 metais iš Kelių priežiūros ir plėtros programoslėšų vietinės reikšmės kelių (gatvių) tiesimui, rekonstrukcijai, remontui bei priežiūros vykdymui buvo skirta 540.800,00 Eur, iš jų panaudota 531.599,79 Eur.

Iš KPPP skirtos lėšos, vadovaujantis Pagėgių savivaldybės tarybos 2015 m. gruodžio 17 d. sprendimu Nr. T1-222 „Dėl Pagėgių savivaldybės Kelių priežiūros ir plėtros programos (toliau – KPPP) lėšų skirstymo ir naudojimo tvarkos aprašo patvirtinimo“, paskirstytos Pagėgių savivaldybės seniūnijoms.

Parengtos pasirašyti ir pasirašytos finansavimo sutartys Nr. S-0214, Nr. S-0401, S-0402 ir jų priedai tarp Pagėgių savivaldybės administracijos ir Lietuvos automobilių kelių direkcijos prie Susisiekimo ministerijos.

Parengti viešųjų pirkimų dokumentai ir atlikti viešieji pirkimai dėl vietinės reikšmės kelių ir gatvių projektavimo, priežiūros ir remonto bei rekonstravimo darbų.

Lėšoms iš KPPP gauti parengtos paraiškos ir kartu su visa reikalinga apmokėjimo ir kita dokumentacija (viešojo pirkimo procedūrų ataskaitų kopijos, rangos ar paslaugos sutarčių kopijos ir kita) pateiktos Lietuvos automobilių kelių direkcijai.

Parengta ir pateikta paraiškų:

* Pagal finansavimo sutartį Nr. S-0214 – 8 paraiškos;
* Pagal finansavimo sutartį Nr. S-0401 – 4 paraiška;
* Pagal finansavimo sutartį Nr. S-0402 – 3 paraiškos.

**Kelių priežiūros ir plėtros programos lėšų panaudojimas ir atlikti darbai 2017 metais**

**17 lentelė**

|  |  |  |  |  |
| --- | --- | --- | --- | --- |
| **Eil. Nr.** | **Objekto pavadinimas** | **Atliktų darbų apimtys** (fiziniai mato vnt.) | **Skirta lėšų tūkst. Eur** | **Panaudota lėšų eurais, ct** |
|
| **1** | **2** | **3** | **4** | **5** |
| **Finansavimo sutartis Nr. S-0214** | | | **371,80** | **370.763,67** |
| ***Kapitalui formuoti*** | | | | |
| 1. | Pagėgių miesto Aukštaičių, Žemaičių. Nemuno, Naujoji a, Naujoji b, gatvių ir Benininkų kaimo Darželių, Klevų, Alyvų, Lauko, Prūdo gatvių apšvietimo rekonstravimas ir inžinerinės paslaugos *(Parengta techninė dokumentacija, atliktos projekto ekspertizės paslaugos, nutiesta 3205 m. gatvės apšvietimo tinklų ir pastatyta 43 vnt. gatvės apšvietimo atramų. Atliktos techninės priežiūros paslaugos)* | 3205 m | 92,15 | 92.142,70 |
|  | iš jų eismo saugumo priemonės | | 92,15 | 92.142,70 |
| 2. | Vilkyškių seniūnijos privažiavimų Nr. PG2104, PG2105, PG2106 prie daugiabučių namų Vilkyškiuose rekonstravimas ir inžinerinės paslaugos *(Parengtas rekonstravimo darbų projektas, atlikta projekto ekspertizė, įrengtas apsauginis šalčiui atsparus sluoksnis, skaldos pagrindai 20 cm storio ir įrengta 6 cm viensluosnė asfalto danga. Atliktos techninės priežiūros paslaugos)* | 165 m | 45,91 | 45.412,24 |
| 3. | Pėsčiųjų tako prie Darželių gatvės Benininkų kaime Pagėgių seniūnijoje Nr. PG7609 *(Parengtas rekonstravimo darbų projektas, atliktos projekto ekspertizė, atliktas sankasos įrengimas, įrengtas apsauginis šalčiui atsparus sluoksnis, skaldos pagrindai 15 cm storio ir įrengta 6 cm viensluosnė asfalto danga ir 5 cm storio išlyginamoji asfalbetonio danga. Atliktos techninės priežiūros paslaugos)* | 800 m | 36,32 | 36.219,16 |
|  | iš jų eismo saugumo priemonės |  | 36,32 | 36.219,16 |
| 4. | Pagėgių miesto Malūno gatvės rekonstravimas Nr. PG7218, PG7220 *(Parengtas rekonstravimo darbų techninis projektas, atlikta projekto bendroji ekspertizė)* | Inžinerinės paslaugos | 5,32 | 5.311,90 |
| 5. | Malūno g. Pagėgių m., pėsčiųjų tako prie Darželių gatvės Benininkų kaime ir privažiavimų Nr. PG2104, PG2105, PG2106 Vilkyškių miestelyje rekonstravimo darbų techninių projektų eismo saugumo auditų paslaugos | Inžinerinės paslaugos | 1,90 | 1.898,91 |
| 6. | Lumpėnų seniūnijos Lumpėnų kaimo Rambyno gatvės apšvietimo rekonstravimas *(Parengtas apšvietimo rekonstravimo projektas, atlikta projekto bendroji ekspertizė)* | Inžinerinės paslaugos | 7,02 | 7.018,00 |
|  | iš jų eismo saugumo priemonės |  | 7,02 | 7.018,00 |
| 7. | Mokyklos gatvės, Šilgalių kaime, Pagėgių savivaldybėje, apšvietimo rekonstravimo projekto ekspertizės paslaugos | Inžinerinės paslaugos | 0,38 | 0,00 |
|  | iš jų eismo saugumo priemonės |  | 0,38 | 0,00 |
|  | **Iš viso kapitalui formuoti** | | **189,00** | **188.002,91** |
| **Iš jų eismo saugumo priemonės** | | | **135,87** | **135.379,86** |
| ***Einamiesiems tikslams*** | | | | |
| 8. | **Vietinės reikšmės kelių ir gatvių priežiūra žiemą**  *(Sniego valymas)***, iš jų:** |  |  |  |
| Pagėgių seniūnijoje | 15 km | 0,27 | 262,80 |
| Lumpėnų seniūnijoje | 20 km | 0,29 | 290,40 |
| **Viso vietinės reikšmės kelių ir gatvių priežiūra žiemą** | **35 km** | **0,56** | **553,20** |
| 9. | **Vietinės reikšmės kelių ir gatvių su žvyro danga priežiūra**  *(greideriavimas, žvyravimas išdaužų vietose, kelio griovių atstatymas)****, iš jų:*** |  |  |  |
| Pagėgių seniūnijoje | 109 km/ 396 m³ | 21,48 | 21.485,81 |
| Stoniškių seniūnijoje | 104 km/ 225 m³ | 20,95 | 20.951,95 |
| Vilkyškių seniūnijoje | 131 km/ 286 m³ | 16,12 | 16.122,49 |
| Lumpėnų seniūnijoje | 73 km/ 129 m³ | 10,54 | 10.539,86 |
| Natkiškių seniūnijoje | 40 km/ 136 m³ | 6,21 | 6.198,64 |
| **Viso vietinės reikšmės kelių ir gatvių su žvyro danga priežiūra** | **457 km/ 1172 m³** | **75,30** | **75.298,75** |
| 10. | Vietinės reikšmės kelių ir gatvių su asfalbetonio danga priežiūra *(duobės)* | 1242 m² | 20,00 | 19.995,59 |
| 11. | Kelio ženklų įrengimas Pagėgių savivaldybės vietinės reikšmės keluose ir gatvėse | 23 vnt | 2,0 | 2.000,00 |
|  | iš jų eismo saugumo priemonės |  | 2,0 | 2.000,00 |
| 12. | Pagėgių seniūnijos vietinės reikšmės kelio Nr. PG0029 Gudai-Pavilkiai paprastasis remontas *(pralaida L-11 m., Ø 300)* | L-11 m., Ø 300 | 2,87 | 2.866,04 |
| 13. | Vilkyškių seniūnijos vietinės reikšmės kelio Nr. PG2052 privažiavimas prie Sokaičių nuo valstybinės reikšmės rajoninio kelio Nr. 4247 paprastasis remontas *(užaukštėjusio kelkraščio sutvarkymas ir išlyginamojo sluoksnio įrengimas iš smėlio-žvyro mišinio 11cm. storio)* | 650 m | 11,90 | 11.899,47 |
| 14. | Stoniškių seniūnijos Rukų kaimo Aušros g. Nr.PG9506 paprastasis remontas *(išlyginamojo sluoksnio iš asfalbetonio įrengimas h-4 cm ir kelkraščių sutvarkymas)* | 400 m | 19,50 | 19.498,91 |
| 15. | Stoniškių seniūnijos vietinės reikšmės kelio Nr. PG5034 privažiavimas prie Rėžių k. paprastasis remontas *(kelio profilio atstatynas 3146 m², kelio griovių atsatymas, kasimas 1,85 km, šlyginamojo sluoksnio įrengimas iš smėlio-žvyro mišinio 8 cm. storio, pralaida L-5,5 m., Ø 300)* | 924 m | 16,44 | 16.432,76 |
| 16. | Stoniškių seniūnijos vietinės reikšmės keliai PG5029 Rukai-Pakamoniai ir PG5032 Rėžiai-Stumbragiriai paprastasis remontas *(užaukštėjusio kelkraščio sutvarkymas)* | 1890 m | 4,90 | 4.899,99 |
| 17. | Natkiškių seniūnijos Natkiškių kaimo Vilties gatvė Nr. PG1014 paprastasis remontas *(išlyginamojo sluoksnio iš asfalbetonio įrengimas h-5 cm ir kelkraščių sutvarkymas)* | 300 m | 16,73 | 16.728,67 |
| 18. | Lumpėnų seniūnijos vietinės reikšmės kelio PG3033 Lumpėnai-Strazdai paprastasis remontas *(kelio griovių kasimas 155 m, kelio profilio atstatynas ir sutankinimas, išlyginamojo sluoksnio įrengimas iš smėlio-žvyro mišinio 6 cm. storio, pralaidos L-18 m., Ø 400)* | 220 m | 6,94 | 6.936,20 |
| 19. | Lumpėnų seniūnijos Lumpėnų kaimo Topolių g. PG9001 paprastasis remontas *(išlyginamojo sluoksnio iš asfalbetonio įrengimas h-5 cm)* | 110 m | 5,66 | 5651,18 |
|  | **Iš viso paprastasis remontas** |  | **84,94** | **84.913,22** |
|  | **Iš viso einamiesiems tikslams** | | **182,80** | **182.760,76** |
|  |  | **IŠ VISO pagal sutartį:** | **371,80** | **370.763,67** |
|  | **Iš jų eismo saugumo priemomės** | | **137,87** | **137.379,86** |
|  |  | | | |
|  | **Finansavimo sutartis Nr. S-0401** | | **89,30** | **81.136,12** |
| **Kapitalui formuoti** | | | | |
| 20. | Pagėgių miesto Rambyno gatvės, kuri jungiasi su valstybinės reikšmės rajoniniu keliu Nr. 4201 Pagėgiai-Gudai-Sartininkai, ir Dzūkų gatvės rekonstravimas *(Atliktas techninio projekto patikslinimas, papildymas, įrengtas 15 cm storio pagrindas iš skaldos dangos 891m2 , 6 cm pagrindo-dangos asfaltbetonio sluoksnio įrengimas 1775 m2, ženklų įrengimas 18 vnt. Atlikta rekonstrukcijos darbų techninė priežiūra ir techninio projekto vykdymo priežiūra.)* | 844 m | 70,90 | 62.796,28 |
| 21. | Valstybinės reikšmės krašto kelio Nr. 141 Kaunas-Jurbarkas-Šilutė-Klaipėda ruožo nuo 135,5 iki 137,16 km, kuris sutampa su Lumpėnų seniūnijos Lumpėnų kaimo Rambyno gatve rekonstrukcijos darbai *(Atlikti griovio dugno ir šlaitų planiravimo darbai 922 m², esamų požeminių komunikacijų šulinių landų perstatymas į projektinį aukštį 9 vnt., plastmasinių gofruotų įmovinių vamzdžių montavimas 106 m., 5 cm storio asfaltbetonio pagrindo sluoksnio įrengimas 68 m², paviršinio vandens surinkimo kanalų ant paruošto pagrindo ant paruošto pagrindo įrengimas 32 m. Atlikta rekonstrukcijos darbų techninė priežiūra)* | 1660 m | 18,40 | 18.339,84 |
|  | **Iš viso kapitalui formuoti** | | **89,30** | **81.136,12** |
|  | **IŠ VISO pagal sutartį:** | | **89,30** | **81.136,12** |
|  | | | | |
|  | **Finansavimo sutartis Nr. S-0402** | | **79,70** | **79.700,00** |
| **Kapitalui formuoti** | | | | |
| 22. | Pagėgių miesto Rambyno gatvės, kuri jungiasi su valstybinės reikšmės rajoniniu keliu Nr. 4201 Pagėgiai-Gudai-Sartininkai, ir Dzūkų gatvės rekonstravimas *(važiuojamosios dalies, nuovažų ir pėsčiųjų-dviračių tako dugno lovio planiravimas ir sutankinimas 3526 m² , atsparaus šalčiui sluoksnio įrengimas 1432 m³ , 15 cm storio pagrindas iš skaldos dangos 3408 m² , 6 cm asfaltbetonio dangos įrengimas 1991 m² kelkraščių įrengimas 1640 m², įspėjamųjų paviršių įrengimas 11 m²)* | 844 m | 79,70 | 79.700,00 |
| **Iš viso kapitalui formuoti** | | | **79,70** | **79.700,00** |
| **IŠ VISO pagal sutartį:** | | | **79,70** | **79.700,00** |
| **VISO KELIŲ PRIEŽIŪROS IR PLĖTROS PROGRAMOS LĖŠŲ:** | | | **540,80** | **531.599,79** |
| **IŠ JŲ:** | | |  |  |
| ***EINAMIESIEMS TIKSLAMS*** | | | **182,80** | **182.760,76** |
| ***KAPITALUI FORMUOTI*** | | | **358,00** | **348.839,03** |

Buvo atlikti savivaldybės nekilnojamojo turto objektų reikalingi remonto ar rekonstrukcijos darbų lėšų poreikio lokalinių sąmatų skaičiavimai, paprastojo remonto darbų aprašai, bei techninės užduotys:

* 15 lokalinių sąmatų remonto, rekonstrukcijos darbams;
* 12 paprastojo remonto darbų aprašų;
* 5 techninės užduotys.

**Savivaldybės Gyvenamosios aplinkos gerinimo programos ir valstybės biudžeto lėšomis atlikti darbai**

Pagėgių savivaldybės Gyvenamosios aplinkos gerinimo programos lėšomis buvo finansuoti 10 objektų, taip pat apmokėti Benininkų upelio Pagėgių mieste valymo darbai. Nupirkti ir atlikti Stoniškių seniūnijos Šilgalių kaimo Liepų, Sodo ir Geležinkelio gatvių apšvietimo įrengimo darbai, kurie buvo apmokėti 04. Strateginio, teritorijų planavimo, investicijų ir projektų valdymo programos lėšomis (11.771,78 Eur). Būsto pritaikymo neįgaliesiems darbams finansuoti 2017 m. iš valstybės biudžeto skirta 5.749,21 Eur, iš savivaldybės biudžeto 1.400,00 Eur.

**18 lentelė**

|  |  |  |
| --- | --- | --- |
| **Eil. Nr.** | **Objekto pavadinimas** | **Vertė,**  **Eur** |
| 1. | Vilkyškių Johaneso Bobrovskio gimnazijos katilinės remonto darbų, keičiant katilus, užbaigimas. | 14.001,31 |
| 2. | Rambyno ir Dzūkų gatvių Pagėgių mieste ryšių remonto darbai. | 9.175,95 |
| 3. | Benininkų tako rekonstravimas (Savivaldybės dalis). | 13.181,39 |
| 4. | Vilkyškių miestelio privažiavimų Nr. PG2104, PG2105, PG2106 prie daugiabučių namų Bobrovskio g. Nr. 14, 16, 18, 20, 22 ryšių remonto darbai. | 492,66 |
| 5. | Turgaus gatvės ir Aukštaičių gatvės atšakos apšvietimo remonto darbai Pagėgių mieste | 6268,07 |
| 6. | Kabineto, esančio Vilniaus g. 25 pastate, Pagėgiuose, remonto darbai. | 1.000,00 |
| 7. | D. Kašėtos būsto, esančio Kucių k., Stoniškių sen., Pagėgių sav., pritaikymo žmonėms su negalia darbai. | 3.649,21 |
| 8. | Būsto, esančio Jaunimo g. 10-15, Pagėgiuose, pritaikymo žmonėms su negalia darbai. | 3.500,00 |
| 9. | Naujų kapinių įrengimo ir senųjų kapinių tvoros remonto darbai Vilkyškių miestelyje, Pagėgių savivaldybėje. | 24.500,00 |
| 10. | Atlikti Pagėgių vaikų lopšelio – darželio kanalizacijos tvarkymo darbai. | 1.201,08 |
| 11. | Apmokėti Benininkų upelio Pagėgių mieste valymo darbai. | 3.500,00 |
|  | **Iš viso:** | **80.469,67** |

***Viešieji pirkimai***

2017 m. Ūkio skyrius atliko 30 viešųjų pirkimų, iš jų: 26 – mažos vertės pirkimus, per Centrinę perkančiąją organizaciją (CPO.lt katalogą) atliko 4 pirkimus.

**19 lentelė**

|  |  |
| --- | --- |
| **Priemonė, veiklos funkcija** | **2017 m.** |
| **1. Pirkimai per Centrinę perkančiąją organizaciją** | **Pirkimų vertė: 6.443,99 Eur su PVM.** |
| 1.1.Organizuoti prekių, paslaugų ir darbų supaprastinti pirkimai iš Centrinės perkančiosios organizacijos katalogo (CPO.lt). | Skaičius – 4.  Bendra pirkimų vertė: 6.443,99 Eur su PVM  Prekių – 0,00 Eur su PVM  Paslaugų –6.443,99 Eur su PVM  Darbų – 0,00 Eur su PVM |
| **2. Supaprastinti mažos vertės pirkimai:** | **Pirkimų vertė: 674.290,43 Eur su PVM** |
| 2.1. Organizuoti prekių, paslaugų ir darbų supaprastinti mažos vertės pirkimai apklausos būdu. | Skaičius – 26  Bendra pirkimų vertė: 674.290,43 Eur su PVM  Prekių – 0,00 Eur su PVM  Paslaugų –155.248,41 Eur su PVM  Darbų – 519.042,02 Eur su PVM |
| **3. Viešųjų pirkimų dokumentacijos rengimas ir pirkimų vykdymas** | Visų skyriaus organizuojamų viešųjų pirkimų dokumentų rengimas ir pirkimų vykdymas. |
| **4. Informacijos apie 2017 m. skyriaus atliktus viešuosius pirkimus rinkimas ir teikimas atsakingam skyriui** | **Mažos vertės ataskaitos parengimas.** |
| **5. Dalyvavimas kitų administracijos skyrių viešųjų pirkimų komisijose** | **2 pirkimuose.** |

### *2.9.4. Viešieji pirkimai*

Siekdama, kad taupiai ir tikslingai būtų naudojamos valstybės ir savivaldybės biudžetų ir iš kitų finansavimo šaltinių gautos lėšos, Savivaldybės administracija vykdo viešuosius pirkimus. Pagėgių savivaldybės administracijoje per 2017 metus buvo inicijuoti ir atlikti 250 supaprastinti viešieji pirkimai, iš kurių 8 atviri supaprastinti viešieji pirkimai (1 292 953,80 Eur), baigtos vieno supaprastinto atviro pirkimo procedūros, pradėtos 2016 metais, atliktos 242 mažos vertės pirkimų procedūros (vertė − 1 491 294,35 Eur). Neįvyko vienas supaprastintas atviras konkursas, kadangi tiekėjai pasiūlė per dideles nepriimtinas kainas.

Supaprastintų viešųjų pirkimų bendra vertė siekė apie 2 784 248,15 Eur.

Bendrojo ir juridinio skyriaus darbuotojai organizavo, kontroliavo ir vykdė 250 prekių, paslaugų ir darbų supaprastintus viešuosius pirkimus. Iš viso nupirkta prekių už 173 820,68 Eur, paslaugų – 539 645,21 Eur, darbų – 2 070 782,26 Eur.

Administracija 2017 metais savo tinklapyje ir Centrinėje viešųjų pirkimų informacinėje sistemoje (CVP IS) paskelbė Pagėgių savivaldybės administracijos viešųjų pirkimų suvestinę 2017 metams bei savo tinklapyje paskelbė viešųjų pirkimų planą 2017 metams.

**Pagėgių savivaldybės administracijos įvykdyti mažos vertės pirkimai**

**20 lentelė**

|  |  |  |
| --- | --- | --- |
|  | **Įvykdytų pirkimų skaičius** | **Įvykdytų pirkimų vertė (Eur su PVM)** |
| Prekės | 80 | 173 820,68 |
| Paslaugos | 134 | 470 171,21 |
| Darbai | 28 | 847 302,46 |
| **Iš viso** | **242** | **1 491 294,35** |

**Supaprastinto atviro konkurso būdu įvykdyti pirkimai**

**21 lentelė**

|  |  |  |
| --- | --- | --- |
|  | **Įvykdytų pirkimų skaičius** | **Įvykdytų pirkimų vertė (Eur su PVM)** |
| Prekės | - | - |
| Paslaugos | 4 | 69 474,00 |
| Darbai | 4 | 1 223 479,80 |
| **Iš viso** | **8** | **1 292 953,80** |

### 

### *2.9.5. Žemės ūkis*

Pagėgių savivaldybės teritorijoje žemės ūkio funkcijų vykdymas siejamas su Vyriausybės numatytų programinių nuostatų įgyvendinimu. Svarbiausi Pagėgių savivaldybės žemės ūkio plėtojimo privalumai – tai pakankami gamtos ištekliai (bendras žemės plotas − 53700 ha, 38015 ha žemės ūkio naudmenų, 30530 ha melioruotos žemės), užtektinai žemės ūkio produktų perdirbimo įmonių (pvz. pieno perdirbimo įmonė UAB „Vilkyškių pieninė“). Vaizdingas kraštovaizdis, dideli vandens plotai, švarus neužterštas oras – tai puikios sąlygos kaimo plėtrai, alternatyviai veiklai ir kaimo turizmo verslui.

Įgyvendindami iškeltus uždavinius, konsultuojame ir informuojame žemės ūkio veiklos subjektus apie galimybę gauti paramą iš valstybės programų bei Europos Sąjungos struktūrinių fondų, informuojame žemės ūkio veiklos subjektus, kaip pateikti paraiškas tiesioginėms išmokoms už žemės ūkio naudmenas ir pasėlių plotus.

***Žemės ūkio naudmenos***

2017 metais Pagėgių savivaldybėje žemės ūkio naudmenas deklaravo 1619 pareiškėjų, tai 18 pareiškėjų mažiau nei 2016 metais.

**Žemės ūkio naudmenų ir pasėlių plotus deklaravusių pareiškėjų skaičius ir deklaruotas plotas**

**22 lentelė**

|  |  |  |  |
| --- | --- | --- | --- |
| **Metai** | **Pareiškėjų skaičius (vnt.)** | **Deklaruotas plotas(ha)** | **Tenkantys vienam pareiškėjui(ha)** |
| 2007 | 1903 | 30375 | 15,96 |
| 2008 | 1752 | 30107 | 17,18 |
| 2009 | 1725 | 30097 | 17,45 |
| 2010 | 1723 | 31337 | 18,18 |
| 2011 | 1702 | 32113 | 18,87 |
| 2012 | 1609 | 32782 | 20,37 |
| 2013 | 1626 | 32360 | 19,90 |
| 2014 | 1650 | 32551 | 19,73 |
| 2015 | 1639 | 32177 | 19,63 |
| 2016 | 1637 | 32958 | 20,13 |
| 2017 | 1619 | 32553 | 20,12 |



**14 pav. 2007-2017 m. deklaruotas plotas ir pateiktų paraiškų skaičius**

2017 metais bendras deklaruotas plotas − 32553 ha. Deklaruotas plotas sumažėjo 405 ha, lyginant su 2016 metais. Pareiškėjų skaičius mažėja dėl pareiškėjų pasitraukimo iš prekinės žemės ūkio gamybos.

Vidutinis pareiškėjo amžius Pagėgių savivaldybėje − 55 metai, jauniausiam − 16 metų, vyriausiam − 93 metai.

Pagėgių savivaldybėje pareiškėjų grupės pagal amžių.



**15 pav. pareiškėjų grupės pagal amžių**

**Pareiškėjų skaičius, pagal ūkio dydį**

**23 lentelė**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Iki 3 ha** | **Nuo 3-10 ha** | **Nuo 10-20 ha** | **Nuo 20-30 ha** | **Nuo 30-40 ha** | **Nuo 40-50 ha** | **Nuo 50-**  **100 ha** | **Virš 100 ha** | **Iš viso** |
| **Pagėgių sav.** | **507** | **501** | **231** | **113** | **65** | **34** | **83** | **57** | **1618** |



**16 pav. Pareiškėjų skaičius, pagal ūkio dydį**

Reikia pripažinti, kad Pagėgių savivaldybėje vyrauja smulkūs ūkiai, kurie sudaro 76,6 %, nuo visų ūkių.

**2017 m. ūkininkai augino**

**24 lentelė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Pasėlio pav.** | **Metai** | | | | | | |  |
| **2010** | **2011** | **2012** | **2013** | **2014** | **2015** | **2016** | **2017** |
| Rugiai | 866 | 599 | 766 | 993 | 826 | 1047 | 815 | 774 |
| Miežiai vasariniai | 958 | 1229 | 1176 | 1030 | 1093 | 1025 | 1166 | 715 |
| Kviečiai vasariniai | 1617 | 1871 | 1912 | 1675 | 2274 | 2350 | 2828 | 2540 |
| Kviečiai žieminiai | 420 | 330 | 411 | 714 | 604 | 1157 | 569 | 1284 |
| Kvietrugiai vasariniai | 221 | 276 | 372 | 410 | 473 | 503 | 234 | 334 |
| Kvietrugiai žieminiai | 1514 | 788 | 702 | 682 | 688 | 668 | 258 | 233 |
| Avižos | 632 | 654 | 779 | 692 | 772 | 648 | 785 | 745 |
| Lubinai | 133 | 178 | 69 | 95 | 166 | 168 | 197 | 152 |
| Rapsai vasariniai | 1052 | 1370 | 1443 | 1306 | 795 | 222 | 352 | 191 |
| Rapsai žieminiai | 175 | 16 | 198 | 254 | 36 | 67 | 78 | 131 |
| Bulvės | 406 | 444 | 438 | 411 | 444 | 503 | 463 | 417 |
| Kukurūzai grūdams | 8 | 61 | 198 | 227 | 72 | - | - | 77 |
| Kukurūzai silosui | 501 | 534 | 644 | 200 | 105 | 1182 | 1280 | 1293 |
| Atviro grunto daržovės | 32 | 27 | 42 | 35 | 32 | 43 | 49 | 46 |
| Žirniai | - | - | - | 70 | 244 | 458 | 1149 | 1109 |
| Pupos | - | - | - | - | 46 | 87 | 180 | 176 |
| Kanapės | - | - | - | - | - | 33 | 90 | 105 |
| Aromatiniai prieskoniniai augalai | - | - | - | - | 28 | 10 | 18 | - |
| Sodai | - | - | - | - | 7 | 21 | 29 | 16 |
| Iš viso: |  |  |  |  |  |  |  | **10345** |

**Dėl blogų oro sąlygų nenuimta derliaus 2017 m. :**

* Grūdinių – 360 ha.
* Bulvių – 75 ha.
* Morkų – 7 ha.
* Kukurūzų – 370 ha.
* Žieminiai pasėliai 2017/2018 m. – 1232 ha.

***Stambiausi savivaldybės ūkininkai***

***Lumpėnų seniūnija:***

**Žemės Ūkio Kooperatyvas „Lumpėnų Rambynas**“ deklaravo 651,73 ha, iš jų: pievų 131 ha, rapsų 6,15 ha, kviečių 326,81 ha, kukurūzų 122,71 ha, avižų 12,30 ha, žirnių 25,41 ha, pupų 22,30 ha ir mišinio 5,25 ha. Ūkininkas turi 753 galvijus: 26 pieninių veislių buliai, mėsinių veislių 7 buliai, 355 pieninių veislių telyčios, mėsinių veislių 6 telyčios, 359 melžiamos karvės.

**Remigijus Kelneris** deklaravo 251,76 ha žemės, iš jų: pievos 62,52 ha, kviečių 36,46 ha, pupų 15,29 ha, kukurūzų 24,49 ha, rapsų sėjo 32,07 ha, avižų 30,14 ha, miežių 50,79 ha. Ūkininkas turi 59 galvijus: iš jų pieninių veislių bulių - 54, mėsinių veislės bulių - 2 ir pieninių veislių telyčių - 3.

**Donatas Kuskys** deklaravo 179,73 ha žemės: iš jų: pievų 124,15 ha, kviečių 17,66 ha, avižų 3,14 ha, miežių 6,75 ha, rugių 8 ha, liucernos 3,70 ha, bulvių 0,25 ha, kukurūzų 4,20 ha, dobilų 5,90 ha, mišinio 5,98 ha. Laiko 80 galvijų: 10 pieninių veislių bulių, 10 mėsinių bulių, 15 pieninių veislių telyčių, 9 mėsinių telyčių, 39 melžiamas karves.

**Vaidas Mikelis** deklaravo 136,36 ha: pievų 116,53 ha, kviečių 15,57 ha, kukurūzų 3,50 ha, bulvių 0,30 ha, avižų 0,46 ha. Iš viso turi galvijų 82, iš jų: 3 pieninių veislių buliai ir 3 mėsiniai buliai, 27 pieninės telyčios ir 11 mėsinių telyčių, melžiamų karvių 38.

**Raimondas Gudaitis** deklaravo 74,90 ha: pievų 25,36 ha, miežių 7,49 ha, kviečių 12,57 ha, kukurūzų 4,80 ha, rugių 6,16 ha, mišinio 17,02 ha, pūdymo 1,50 ha. Iš viso turi 72 galvijus: 4 pieninių veislių buliai, 2 mėsiniai buliai, 25 pieninių veislių telyčios, 1 mėsinė telyčia, 40 melžiamų karvių.

**Mindaugas Karklelis** deklaravo 151,62 ha. Iš jų: pievų 53,81 ha, miežių 4,37 ha, kukurūzų 27,27 ha, dobilų 17,89 ha, avižų 4,10 ha, garstyčių 5,29 ha, žirnių 26,45 ha, mišinio 12,44 ha. Dalyvauja KPP programoje „Ekstensyvus pievų tvarkymas ganant gyvulius“, „Ražienų laukai per žiemą“. Iš viso ūkininkas turi 206 galvijus: 5 pieninių veislių buliai, 105 pieninių veislių telyčios ir 95 melžiamas karves.

**Audrius Rakšnys** iš viso deklaravo 70,51 ha. Pievų 70,51ha. Galvijų turi 61. Pieninės

veislės bulių 20 ir melžiamų karvių 41.

***Natkiškių seniūnija****:*

**Palmyra Kondrotienė** deklaravo 242,63 ha žemės: 34,20 ha mišinių, vasarinių miežių 1,24 ha, kviečių 11,58 ha, kukurūzų 9,70 ha, žieminių rugių 4,03 ha, 0,11 ha kitų augalų, pievų 181,25 ha. Netinkami paramai plotai sudaro 0,52 ha. Iš viso laikytojas turi 244 galvijus. Iš jų karvių: pieninių – 119, mėsinių – 25; telyčių: pieninių – 64, mėsinių – 22; buliukų: 10 pieninių, 4 mėsinius.

**Remigijus Špečkauskas** deklaravo 228,70 ha žemės: kviečių 39,57 ha, kukurūzų 8,93 ha, žirnių 7,00 ha, grikių 24,52 ha, žieminių rugių 6,54 ha, mišinio 11,99 ha, žaliojo pūdymo 2,78 ha, 73,91 ha pievų. Netinkami paramai plotai sudaro 1,86 ha. Pasodinto miško – 51,60 ha. Laiko 12 mėsinių karvių, 13 mėsinių telyčių, 5 mėsinius buliukus.

**Arūnas Bušniauskas** deklaravo 177,01 ha žemės: 46,27 ha kviečių, kukurūzų 6,86 ha, žirnių 16,68 ha, žieminių rugių 1,09 ha, žieminių kvietrugių 1,16 ha, dobilų 18,20 ha, 6,80 ha vasarinių miežių, 79,95 ha pievų. Iš viso laikytojas turi 111 galvijus. Iš jų: pieninių veislių karvių – 61, telyčių: pieninių – 18, mėsinių – 6, buliukų: pieninių 16 ir 10 mėsinių.

**Kęstutis Marozas** deklaravo 160,07 ha žemės: vasarinių kviečių 3,84 ha, kukurūzų 39,63 ha, žirnių 4,13 ha, 21,34 ha mišinio, 91,13 ha pievų. Iš viso laikytojas turi 215 galvijus. Iš jų karvių: pieninių – 79, mėsinių – 4; telyčių: pieninių – 41, mėsinių – 33; buliukų: pieninių 26 ir 32 mėsinius.

**Janė Andriekienė** deklaravo 157,83 ha žemės: 152,04 ha pievų, 4,00 ha kukurūzų, 1,79 ha mišinio. Iš viso laikytojas laiko 90 galvijų: 51 pieninių veislių karvę; telyčių: pieninių – 9, mėsinių – 17; buliukų: 3 pieninių veislių ir 10 mėsinių veislių.

**Stasė Kvietkienė** deklaravo 101,43 ha žemės: vasarinių kviečių 16,12 ha, kukurūzų 12,14 ha, avižų 2,94 ha, 24,75 ha mišinio, 45,48 ha pievos ir ganyklos. Iš viso laikytojas turi 87 galvijus. Iš jų: pieninių veislių karvių – 33; telyčių: pieninių – 19, mėsinių – 8; buliukų: pieninių 20 ir 7 mėsinius.

***Pagėgių seniūnija****:*

**Romaldas Mančas**. Ūkininko ūkis yra ekologinis. Deklaravo 331,85 ha žemės: pievų – 124,27 ha, dobilų pasėjo 35,43 ha, rugių – 28,44 ha, grūdų mišinio – 10,95 ha, avižų – 51,28 ha, žirnių – 52,15 ha ir pupų – 21,8 ha. R. Mančas augina 190 galvijus, iš jų: 4 buliukus pieninius ir 12 mišrūnų, 83 melžiamas karves ir 6 mėsines karves, augina 66 pienines telyčias ir 19 mėsinių telyčių.

**Egonas Kenklys**. Deklaravo 297,8 ha žemės: pievų – 128,38 ha, varpinių mišinio – 38,55 ha, miežių – 43,22 ha, kukurūzų skirtų silosuoti – 39,52 ha, žirnių – 23,5 ha, kviečių žieminių – 19,17 ha. Ūkyje laikomi 259 galvijai, iš jų: 6 buliukai, 149 melžiamos karvės, 104 telyčaitės (galvijai Lietuvos juodmargių veislės).

**Gintautas Šeputis**. Ūkininko ūkis yra ekologinis. Deklaravo 129,58 ha žemės: pievų – 114,67 ha ir pasėjo įvairių javų 10,62 ha. Galvijų ūkyje laiko 108, iš jų: 40 melžiamos karvės ir 68 telyčios.

**Darius Degutis.** Ūkininkauja ekologiškai. Deklaruoja 117,26 ha pievų, laiko 58 mėsinius galvijus, iš jų 25 mėsinės karvės.

**Algimantas Obrikis**. Deklaravo 85,33 ha žemės: javų – 29,29 ha, kukurūzų sėjo silosui 5,2 ha, žirnių – 6 ha, morkų – 0,32 ha, bulvių – 2,0 ha ir likę pievos – 42,52 ha. Augina 39 pieninių veislės buliukus ir 10 mėsinius bulius, laiko 10 telyčių.

**Žemės ūkio bendrovė „Piktupėnai“** deklaravo 1337,45 ha žemės. Grūdinių kultūrų sėjo 812,09 ha, iš jų: rapsų – 136,41 ha, kviečių – 291,8 ha, miežių – 8,87 ha, kukurūzų – 203,28 ha, avižų sėta 52,37 ha, žirnių 119,36 ha. Bendrovė deklaravo 525,36 ha pievų. Gyvulių laiko 810, iš jų: 290 melžiamos karvės, 312 telyčios ir 208 bulių. Laiko 4 arklius.

**Žemės ūkio bendrovė „Bajėnai“** deklaravo 453,23 ha žemės. Javų augino 323,31 ha, iš jų: rugių – 48,41 ha, miežių – 46,37 ha, sėjo vasarinių kviečių 41,57 ha, kukurūzų – 69,45 ha, žirnių – 27,15 ha, avižų sėjo 26,26 ha, kitų javų sėta buvo 64,10 ha. Deklaravo 129,92 ha pievų. Bendrovėje laikomi 405 Lietuvos juodmargių veislės gyvuliai, iš jų: 112 buliukų, 151 melžiama karvė ir 142 telyčios.

**Žemės ūkio kooperatyvas „Piktupėnų javas“** deklaravo 607,40 ha žemės. Didelį plotą apsėjo kviečiais – 307,82 ha, taip pat sėjo žirnių – 50,3 ha ir rugių – 74,33 ha. Kooperatyvas augino 118,21 ha bulvių, burokėlių – 3,62 ha ir morkų – 11,91 ha. Šienavo 41,21 ha pievų.

**Uždaroji akcinė bendrovė „Rintauta“** deklaruoja 168,26 ha žemės. Šiemet sėjo 54,54 ha vasarinių kviečių, žirnių – 81,3 ha, rugių sėjo 17,57 ha, kiti javai – 14,85 ha.

***Stoniškių seniūnija:***

**ŪKB “Šilgaliai“** pagrindinė šaka – pienininkystė. Deklaravo 382,52 ha, iš jų:

kukurūzų 146,00 ha, žieminių kviečių 10,18 ha, juodojo pūdymo 11,47 ha ir 214,87 ha ganyklų – pievų. Galvijų iš viso – 490, iš jų: pieninių karvių - 241, bulių – 2. Augina įvairių veislių galvijus: Holšteinų veislės - 200, Lietuvos juodmargių - 216, Švedijos žalmargės - 52, Vokietijos juodmargių – 11 ik kt.

**Tomas Ambroza -** ūkis mišrus. Deklaravo 448,02 ha, iš jų: avižų 28,27 ha, grikių 16,59 ha, vasarinių kvietrugių 32,88 ha, žieminių kvietrugių 27.46 ha, kukurūzų 48,88 ha, vasarinių kviečių 63,21ha, žieminių kviečių 36,03 ha, miežių vasarinių 12,73 ha, pupų 3,38 ha, žirnių 31,89 ha, pievų - ganyklų 146,70 ha. Galvijų iš viso – 321, iš jų: pieninių karvių - 107, telyčaičių - 109 , bulių – 105.

**Stasys Sudeikis** – ūkis mišrus. Deklaravo – 432,44 ha, iš jų: bulvių 5,03 ha, kvietrugių vasarinių 22,15 ha, kvietrugių žieminių 8,84 ha, kukurūzų 79,72 ha, kviečių vasarinių 1,97 ha, kviečių žieminių 20,99 ha, miežių vasarinių 10,60 ha, rugių žieminių 38,71 ha, žirnių 33,85 ha, pievų-ganyklų 210,58 ha. Galvijų iš viso: 572, iš jų: pieninių karvių - 163, telyčių – 267, bulių - 142.

**Edgaras Sudeikis** – ūkis mišrus. Deklaravo 201,78 ha, iš jų: grikių 2,70 ha, kukurūzų 47,11 ha, vasarinių kviečių 50.07 ha, žieminių kviečių 17,39 ha, vasarinių miežių 23,98 ha, juodojo pūdymo 12,71 ha, vasarinių rapsų 1,98 ha, žirnių 0,45 ha, pievų – ganyklų 45,09 ha. Galvijų iš viso: 118, iš jų: karvių - 32, telyčaičių - 41, bulių - 45.

**Romanas Ambroza** – ūkis mišrus. Deklaravo 233,80 ha, iš jų: mišinio 23,11 ha, grikių 1,30 ha, vasarinių kvietrugių 12,15 ha, žieminių kvietrugių 6,91 ha, kukurūzų 3,61 ha, pupų 6,66 ha, žirnių 17,06 ha, ganyklų - pievų 160,56, griovių 2,44 ha. Galvijų iš viso: 380, iš jų: pieninių karvių - 125, telyčaičių – 134, bulių – 121.

**Stasys Mickus** –ūkis mišrus. Deklaravo – 220,22 ha, iš jų: žieminių kvietrugių 7,06 ha, kukurūzų 11,18 ha, pūdymo 3,92 ha, rugių žieminių 24,17 ha, pievų - ganyklų 173,89 ha. Galvijų iš viso: 187, iš jų: pieninių karvių - 71, telyčių - 26, bulių - 31, mėsinių galvijų - 59.

***Vilkyškių seniūnija:***

**Gitana Grublienė**. 2004 metais Stygliškiuose ūkininkauti pradėjo kartu su savo sutuoktiniu Rolandu Grubliu. Pagrindinė ūkio kryptis - pienininkystė. Šiuo metu ūkyje naudojamos 172,3 ha nuosavos ir nuomojamos žemės. Didžioji jo dalis - pievos ir ganyklos. Grublių ūkyje šiuo metu yra 167 galvijų banda. Pieninių veislės buliukų - 6, mėsinių veislės buliukų – 21. Telyčaitės: pieninių veislės - 31, mėsinių veislės – 32, pieninių karvių 77.

**Jolanta ir Artūras Kvietkauskai**. Pagrindinė ūkio kryptis - pienininkystė. Šiuo metu bendras naudojamos žemės plotas yra 143,27 ha. Didžioji dalis - pievos ir ganyklos. Jolantos ir Artūro Kvietkauskų ūkyje šiuo metu yra 179 galvijų banda. Iš jų: buliukai pieninių veislės - 16, mėsinių veislės – 28, telyčaitės pieninių veislės – 25, mėsinių veislės – 40, pieninių veislės karvių – 53, mėsinių veislės karvių – 17.

**Tonis Dargelis**. 2004 metais ūkininkauti pradėjęs Žukuose. T. Dargelis šiuo metu turi apie 150,77 ha nuosavos ir apie 114,45 ha nuomojamos žemės iš privačių asmenų ir valstybės. 64,59 ha žemės -deklaruoja daugiametes pievas ganyklas, likusi 200,63 ha žemės yra apsėta javais ir pluoštinėmis kanapėmis. Ūkininkas kelia kvalifikaciją aktyviai dalyvaudamas seminaruose ir mokymuose. Ūkio specializacija - ekologinis ūkininkavimas.

**Jolanta ir Saulius Rukšteliai**. Pagrindinė ūkio kryptis – ekologinis mėsinių galvijų auginimas. Ūkyje auginama 104 limuzinų veislės mėsinių galvijų, iš jų mėsinių veislių buliukų – 36, mėsinių veislių telyčaičių – 25 ir mėsinių veislių karvių - 43. Bendras naudojamos žemės plotas – 158,99 ha. Didžioji dalis 95,96 ha - pievos ir ganyklos, likusi 63,03 ha žemės yra apsėta javais.

**Mindaugas Pocius** ūkininkauja Žukų k., Vilkyškių sen. Pagrindinė ūkio kryptis – pienininkystė. Ūkyje augina 135 galvijus, iš jų buliukai: pieninių veislės - 23, mėsinių veislės – 2; telyčaitės: pieninių veislės - 51, mėsinių veislės – 2, pieninių karvių – 57. M. Pocius dirba 148,78 ha pievų ganyklų, nuosavos ir nuomojamos žemės. Ūkininkas kelia kvalifikaciją aktyviai dalyvaudamas seminaruose ir mokymuose.

***Ekologišką produkciją augina iš viso 29 ūkininkai:***

Gintarė Ciganė, Žilvinas Zakarauskas, Irena Šeputienė, Gintautas Šeputis, Jonas Višinskis, Teofilis Dargelis, Juozas Zakarauskas, Edvinas Kriščiūnas, Vaidotas Degutis, Saulius Rukštelis, Viktor Bergner, Jūratė Strudumskienė, Rita Bergner, Kęstutis Komskis, Paulius Dargelis, Dalia Davidonienė, Tomas Milašauskas, Regina Degutienė, Donatas Aleknavičius, Marius Paleckis, Tautvydas Dargelis, Rimantas Vidra, Laura Mišeikienė, Vytautas Mišeikis, Roland Bergner, Darius Degutis, Laima Aleknevičienė, Birutė Zakarauskienė ir Romaldas Mančas.

**2017 m. Žemės ūkio naudmenų ir pasėlių plotus deklaravusių pareiškėjų skaičius ir deklaruotas plotas savivaldybėse**

**25 lentelė**

|  |  |  |  |
| --- | --- | --- | --- |
| **Savivaldybės** | **Pareiškėjų skaičius (vnt.)** | **Deklaruotas plotas(ha)** | **Tenka vienam pareiškėjui žemės ūkio naudmenų (ha)** |
| Pagėgių | 1624 | 32809 | 20,20 |
| Tauragės | 3080 | 50501 | 16,40 |
| Šilutės | 4521 | 75625 | 16,73 |
| Šilalės | 4871 | 65979 | 13,55 |
| Jurbarko | 2653 | 64068 | 24,15 |



**17 pav. Tenka vienam pareiškėjui žemės naudmenų**



**18 pav. Pareiškėjų sk. ir deklaruotas plotas**

Per 2017 metus atnaujinta pareiškėjų valdų paraiškų priėmimo metu su varnele 1565 ir atnaujinti kaimo valdų registro duomenys suvesti į Žemės ūkio ir kaimo verslo centro duomenų bazę 3197 pareiškėjų valdų.

**Valdų valdytojų skaičius ir valdų atnaujinimas 2007 – 2017 metais**

**26 lentelė**

|  |  |  |
| --- | --- | --- |
| **Metai** | **Valdų skaičius (vnt.)** | **Valdų atnaujinimas (sk.)** |
| 2007 | 2793 | 1893 |
| 2008 | 2803 | 1906 |
| 2009 | 2404 | 1922 |
| 2010 | 2320 | 1975 |
| 2011 | 2128 | 1821 |
| 2012 | 2028 | 2125 |
| 2013 | 2018 | 2914 |
| 2014 | 2048 | 2850 |
| 2015 | 2596 | 3129 |
| 2016 | 2517 | 3248 |
| 2017 | 1964 | 3197 |



**19 pav. Įregistruotas valdų skaičius registre ir jų atnaujinimas**

Lietuvos Respublikos ūkininkų ūkio registre 2017 m. gruodžio 31 d. duomenimis Pagėgių savivaldybėje buvo įregistruota 1269 ūkininkų ūkiai, iš jų jaunųjų ūkininkų iki 40 metų – 185. Per 2017 metus atnaujinti 478 ūkininkų ūkiai ir įregistruoti 23, iš jų jaunųjų – 7. Vidutinis ūkio dydis yra 16,77 ha.

**Parodyti tik veikiantys ūkiai**

**27 lentelė**

|  |  |  |
| --- | --- | --- |
| **Intervalas, ha** | **Ūkių skaičius** | **Naudmenų plotų suma, ha** |
| 0–1 | 78 | 38,71 |
| 1–3 | 349 | 753,58 |
| 3–5 | 271 | 946,32 |
| 5–10 | 192 | 1383,63 |
| 10–20 | 150 | 2107,8 |
| 20–30 | 96 | 2380,36 |
| 30–50 | 56 | 2074,64 |
| 50–100 | 16 | 1126,14 |
| 100–500 | 9 | 1675,7 |
| >500 | 0 | 0 |

***Konkursas „Metų ūkis“***

2017 m. konkurso „Metų ūkis“ pirmos vietos nugalėtojais tapo Raimondas ir Rasvyta Gudaičiai,gyvenantys Lumpėnų seniūnijoje, Bitėnų kaime. Kuriant ūkį, Raimondas pasinaudojo priemone „Nitratų direktyva“ ir tris kartus dalyvavo programoje „Valdų modernizavimas“. Dalyvaudami šiose programose nusipirko traktorių, įvairios technikos, pieno liniją, ir kitokio būtino inventoriaus. Raimondas tobulina savo žinias dalyvaudamas įvairiuose seminaruose. Ūkininkas savo ūkyje plėtoja pienininkystę. Laiko 72 galvijus, iš jų: 4 pieninių veislės buliai, mėsiniai galvijai 3, pieninių veislės telyčių 25 ir 40 melžiamų karvių. 2017 metais deklaravo 74,90 ha žemės, iš kurių pievos ir mišiniai sudarė 42,38 ha, 32,52 ha sudarė grūdinės kultūros.

2017 m. konkurso „Metų ūkis“ antros vietos nugalėtojais tapo Audrius ir Sigita Rakšniai. Audrius ūkininkauti pradėjo 2000 metais ir savo ūkį įkūrė Lumpėnų seniūnijos Strazdelių kaime.

2017 metais deklaravo 70,51 ha pievų. Ūkyje laiko 61 galviją. Augina 20 pieninės veislės bulių ir 41 melžiamą karvę. Ūkininkai aktyviai dalyvauja kvalifikacijos kėlimo seminaruose ir mokymuose.

2017 m. konkurso „Metų ūkis“ trečioji vieta atiteko Laimai Aleknevičienei, ūkininkaujančiai Keleriškių k., Vilkyškių sen. Šiuo metu Laima Aleknavičienė deklaruoja 25,29 ha nuomojamų pievų ganyklų. Užsiima avių auginimu. Turi 87 Lietuvos juodgalves, 2 mišrūnus, iš jų: 21- avinas, 36 – avys, 32 - ėriavedės. Ūkininkė kelia kvalifikaciją, aktyviai dalyvauja seminaruose ir mokymuose Ūkio specializacija-ekologinis ūkininkavimas.

***Respublikinis konkursas „Geriausia melžėja“***

2017 m. rugsėjo 21 d. Lumpėnuose surengtas respublikinis švietėjiškas renginys-konkursas „Geriausia melžėja“, kuriame dalyvavo 9 geriausi savivaldybės melžėjai. Konkurso metu dalyviams teko atsakyti į 20 teorinių klausimų, sanitariškai apdoroti melžtuvę bei pasiruošti melžimui. Buvo vertinamas primelžto pieno švarumas, nustatomas somatinių ląstelių kiekis.

Šiame konkurse pirmąją vietą iškovojo Ričardas Čiužas iš ŽŪK „Lumpėnų Rambynas“, kuris surinko 143,00 balų. Antrąją vietą laimėjo Angelė Kelnerienė iš ŽŪB „Lumpėnų Rambynas“, kuri surinko 134,90 balų ir trečia vieta atiteko Stasio Sudeikių ūkio melžėjai Danutei Jocienei, kuri surinko 133,60 balų.

***Pieno ūkis***

Savivaldybėje sertifikuoti 4 pieno ūkiai, tai: Romaldo Mančo, Egono ir Edverdo Kenklių, ŽŪK „Lumpėnų Rambyno“ ir ŽŪB „Bajėnai“ pieno ūkiai.

Savivaldybėje vidutiniškai iš karvės melžiama 4697 kg, 4,26 % riebumo ir 3,31 % baltymingumo pieno. Per 2017 m. kontroliuota 4731 karvių. Daugiausia iš karvės melžė ŽŪK Lumpėnų Rambynas – 10547 kg, 4,30 % riebumo, 3,25 % baltymingumo pieno; ŽŪK „Bajėnai“ – 8705 kg, 4,04 % riebumo, 3,69 % baltymingumo pieno. Atskirai pagal ūkius produktyvumas siekė: Romaldo Mančo ūkyje – 6920 kg, 4,30 % riebumo ir 3,03 % baltymingumo; Egono ir Edverdo Kenklių ūkyje – 9990 kg, 4,07 % riebumo ir 3,35 % baltymingumo pieno.

**Galvijų ir jų laikytojų skaičiaus palyginimas tarp Tauragės apskrities savivaldybių**

**28 lentelė**

|  |  |  |  |
| --- | --- | --- | --- |
|  | **Galvijų skaičius** | **Laikytojų skaičius** | **Vid. galvijų skaičius tenkantis vienam laikytojui** |
| Pagėgių | 18430 | 723 | 25 |
| Jurbarko | 14433 | 1482 | 10 |
| Šilalės | 42817 | 3128 | 14 |
| Tauragės | 23954 | 1665 | 14 |

Pagėgių sav. gyvulių laikytojai, pagal laikomų gyvulių skaičių pirmauja apskrityje. Vidutiniškai vienam Pagėgių savivaldybės gyvulių laikytojui tenka 25 galvijai, atitinkamai Šilalės r. – 14, Tauragės r. – 14 ir Jurbarko r. – 10 galvijų vienam gyvulių laikytojui.

Daugiausiai mėsinių galvijų augina Palmira Kondrotienė (112 galvijų), Robertas Ūselis (89 galvijai), Edgaras Sudeikis (89 galvijai), Rita Budrikaitė (87 galvijai), Gintarė Ciganė (70 galvijų), Arturas Kvietkauskas (68 galvijai), Vaidas Šeputis (60 galvijus) ir Saulius Rukštelis (51 galviją). Iš viso Pagėgių savivaldybėje auginami 2933 mėsinių veislės ir 2952 pieninių veislės buliai. Mėsinių veislių avių daugiausiai laiko Donatas Aleknavičius (228 avis), Juozapas Stūronas (138 avis), Marius Paleckis (84 avis), Laima Aleknevičienė (74 avis), Ramūnas Tamašauskas (47 avis), Eugenija Valinskienė (46 avis) ir Kęstutis Gečas (41 avis). Iš viso Pagėgių savivaldybėje auginamos 1265 mėsinių veislės avys ir tik 36 ožkos.

**Galvijų skaičiaus dinamika Pagėgių savivaldybėje**

**29 lentelė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2010** | **2011** | **2012** | **2013** | **2014** | **2015** | **2016** | **2017** |
| **Galvijų sk.** | 14637 | 15124 | 16150 | 18080 | 19276 | 19422 | 19483 | 18430 |
| **Karvių sk.** | 7017 | 7136 | 7192 | 7316 | 7663 | 7646 | 7565 | 7434 |



**20 pav. Galvijų skaičiaus dinamika Pagėgių sav.**

Galvijų skaičius Pagėgių savivaldybėje 2017 metais lyginant su 2016 metais sumažėjo 1053 galvijais, o karvių skaičius sumažėjo 131. Galima teigti, kad gyvulių skaičiaus mažėjimą lemia pieno bei galvijų supirkimo kainos mažėjimas.

Pieninių karvių laikytojų yra 592, laikomų karvių yra 7522 vnt.

**Stambiausi pieninių karvių laikytojai:**

* ŽŪB „Lumpėnų Rambynas“ - 364 vnt.
* ŽŪB „Piktupėnai“ - 295 vnt.
* ŪKB „Šilgaliai“ - 254 vnt.
* ŽŪB „ Bajėnai“ - 152 vnt.
* Egonas Kenklys – 151 vnt.
* Stasys Sudeikis – 181 vnt.
* Romanas Ambroza – 124 vnt.

**Arklių laikytojų skaičius, arklių skaičius - 547 vnt.**

* Daugiausiai laiko UAB „Lietuvos žirgynas“ filialas „Nemuno Žirgynas“: 353 vnt. trakėnų veislės žirgus, 60 vnt. Lietuvos sunkiųjų veislės žirgų.
* Vytautas Ališkevičius – 19.
* Almutas Dilba – 8.

**Mėsinių avių laikytojai - 56, avių skaičius - 1211 vnt.**

* Daugiausiai jų laiko Donatas Aleknavičius – 228 vnt.
* Juozapas Stūronas – 138 vnt.
* Marius Paleckis – 84 vnt.

**Kiaulių laikytojų skaičius - 249, laikomų kiaulių skaičius - 611 vnt.**

* Laikoma tik savo reikmėms.

**Bičių laikytojų skaičius - 45, laikomų bičių šeimų - 662 vnt.**

* Daugiausiai laiko Romas Vaivada – 98 šeimas.
* Angelė Falkienė – 50 vnt.
* Sigitas Stonys – 41 vnt.

***Lietuvos kaimo plėtros 2014-2020 m. programos priemonės 2017 m. statistika***

Per 2017 metus Pagėgių savivaldybės ūkininkai, bendrovės, kooperatyvai, žemės ūkio įmonės pateikė 1932 paraiškas pagal įvairias 2014 – 2020 m. kaimo plėtros programos priemones, išmokėta suma - 4802200 Eur. Daugiausiai paraiškų iš kompensacinių priemonių pateikta KPP „Išmokos už vietoves, kuriose esama gamtinių ar kitokių specifinių kliūčių“ 1601 paraišką, išmokėta suma - 1470903 Eur. Iš investicinių programų populiariausia „Parama investicijoms į žemės ūkio valdas“, pateiktos 37 paraiškos, išmokėta suma - 1799821 Eur.

**Pateiktų paraiškų sk. ir išmokėto paramos dydžio pagal Lietuvos kaimo plėtros 2014 – 2020 m. programos priemones 2017 m. statistika Pagėgių savivaldybėje**

**30 lentelė**

|  |  |  |
| --- | --- | --- |
| **Veiklos sritys** | **Gautos paraiškos per 2017 metus** | **Išmokėta per 2017 metus** |
| Parama pasinaudoti konsultavimo paslaugomis |  | 2.526 |
| Žemės ūkio ir maisto produktų kokybės sistemos (tęstiniai KPP 2007-2013) |  | 5.068 |
| Parama investicijoms į žemės ūkio valdas (supaprastinta tvarka) | 37 | 1.799.821 |
| Parama jaunųjų ūkininkų įsikūrimui | 4 | 224.256 |
| Parama ekonominės veiklos pradžiai kaimo vietovėse | 2 |  |
| Parama smulkiesiems ūkiams (2014-2020) |  | 103.356 |
| Pusiau natūrinis ūkininkavimas (tęstiniai KPP 2007-2013) |  | 10.493 |
| Parama investicijoms į visų rūšių mažos apimties infrastruktūrą | 4 |  |
| Parama vietiniams keliams |  | 5.604 |
| Asbestinių stogų dangos keitimas | 6 | 6.816 |
| Miško veisimas | 1 | 23.220 |
| Miško veisimas (tęstiniai KPP 2007-2013 ir KPP 2004-2006) |  | 57.223 |
| Rizikos valdymas | 1 |  |
| Agrarinė aplinkosauga ir klimatas | 118 | 144.219 |
| Nykstančių Lietuvos senųjų veislių gyvulių ir naminių paukščių išsaugojimas (2014-2020) |  | 3.000 |
| Išmokos už vietoves, kuriose esama gamtinių ar kitokių specifinių kliūčių | 1.601 | 1.470.903 |
| Natura 2000 išmokos ir su Bendrąja vandens pagrindų direktyva susijusios išmokos | 128 | 29.900 |
| Ekologinis ūkininkavimas | 30 | 732.762 |
| Miškų aplinkosaugos ir klimato paslaugos ir miškų išsaugojimas (tęstiniai KPP 2007–2013 įsipareigojimai) |  | 1.691 |
| Parama VVG veiklai ir gyventojų aktyvinimui |  | 11.440 |
| Ankstyvas pasitraukimas (tęstiniai KPP 2004–2006 ir KPP 2007–2013 įsipareigojimai) |  | 169.902 |
| **IŠ VISO:** | **1.932** | **4.802.200** |

**Tiesioginių išmokų statistika 2017 m.**

**31 lentelė**

|  |  |  |
| --- | --- | --- |
| **Priemonės**  **pavadinimas** | **Surinkta**  **paraiškų,**  **vnt.** | **Išmokėta suma, Eur** |
| Susietoji parama už pienines karves | 480 | 729 793 |
| Susietoji parama už plotą | 206 | 76 118 |
| Tiesioginės išmokos už pasėlius, išmoka už pirmuosius hektarus ir išmoka jaunajam ūkininkui | 1 607 | 2 996 650 |
| Žalinimo išmoka | 1 607 | 1 565 970 |
| Susietoji parama už mėsinius galvijus, mėsines avis, pieninių veislių bulius, pienines ožkas už 2016 m. | 499 | 468 424 |
| Iš viso: | 2 792 | 6 305 489 |

Daugiausia paraiškų iš tiesioginių išmokų pateikta pagal priemonę „Tiesioginės išmokos už pasėlius, išmoka už pirmuosius hektarus ir išmoka jaunajam ūkininkui“ - 1607 paraiškos, išmokėta suma - 2996650 Eur. Tiek pat paraiškų, t.y. 1607 paraiškų, surinkta „Žalinimo išmokai“ gauti, išmokėta paramos suma - 1565970 Eur.

***Melioracija***

Pagėgių savivaldybėje bendras sausinamas plotas yra 30,53 tūkst. ha. Magistralinių griovių ilgis - 661,3 km, pylimų ilgis - 46,5 km, yra 818 pralaidos, 22 tiltai. Bendras melioracijos įrenginių nusidėvėjimas – 85 %.

Savivaldybėje yra keturi vasaros tipo polderiai: Plaškių, Šilgalių, Nausėdų, Plaušvarių. Iš jų – Plaškių, Nausėdų ir Plaušvarių vandens kėlimo stotys yra nurašytos, veikianti yra tik Šilgalių. Visų polderių sausinamas plotas yra 4293 ha, tai sudaro 16 % viso savivaldybės sausinamo ploto. Griovių ilgis - 83 km, pylimų – 21 km. Bendras polderių nusidėvėjimas siekia 75 %.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2011 m.**  **(Lt)** | **2012 m.**  **(Lt)** | **2013 m.**  **(Lt)** | **2014 m.**  **(Lt)** | **2015 m.**  **(Eur)** | **2016 m.**  **(Eur)** | **2017 m.**  **(Eur)** |
| (VIP) Valstybinės investicinės programos (Melioracijos statinių vertę didinančios lėšos) | 190 | - | 638 | 619 | - | - | - |
| Valstybinės tikslinės paskirties lėšos (Vertės nedidinančios lėšos) | 250,5 | 413 | 413 | 532 | 97,9 | 99 | 93 |

**Melioracijos lėšos ir jų panaudojimas (tūkst.)**

**32 lentelė**

**2017 m. Pagėgių savivaldybėje atlikti melioracijos darbai**

**33 lentelė**

|  |  |  |  |  |
| --- | --- | --- | --- | --- |
| **Melioracijos objektas** | **Melioracijos įrenginys** | **Mato vnt.** | **Kiekis** | **Eur** |
| **STONIŠKIŲ SENIŪNIJA** | | | | |
| Pagėgių sav., Stoniškių sen., buv. Stoniškių v.ū. mel. pl. Nr. 14, griovio G-2 valymo ir jame esančių melioracijos įrenginių remonto darbai | Griovys  Pralaidos | km  vnt. | 1,526  2 | 19 500 |
| Pagėgių sav., Stoniškių sen. Plaškių kaimo Šilgalių vandens kėlimo stoties remontas ir priežiūra | VKS  (siurblinė) | ha  vnt. | 1360  1 | 3 000 |
| Pagėgių sav., Stoniškių sen., buv. Stoniškių v.ū. mel. pl. Nr. 16, griovio G-8 valymo ir jame esančių melioracijos įrenginių remonto darbai | Griovys  Pralaidos | km  vnt. | 1,2  3 | 15 200 |
| **PAGĖGIŲ SENIŪNIJA** | | | | |
| Pagėgių sav., Pagėgių sen., Endriškių k. griovio P-4, valymo ir jame esančių melioracijos įrenginių remonto darbai | Griovys  Pralaidos | km  vnt. | 2,10  2 | 13 400 |
| **VILKYŠKIŲ SENIŪNIJA** | | | | |
| Pagėgių sav., Vilkyškių sen., buv. Vilkyškių t. ū. mel. pl. Nr. 12, griovio GR. 1, valymo ir jame esančių melioracijos įrenginių remonto darbai | Griovys Pralaidos | km  vnt. | 1,32  2 | 8 300 |
| **MELIORACIJOS ĮRENGINIŲ REMONTAS GYVENVIETĖSE** | | | | |
| Pagėgių sav. Lumpėnų sen., Pagėgių sen., Natkiškių sen. Vilkyškių sen., Stoniškių sen. | Grioviai  Pralaidos | km.  vnt. | 0,5  3 | 10 000 |
| **AVARINIAI GEDIMAI** | | | | |
| Pagėgių sav. Lumpėnų sen., Pagėgių sen., Natkiškių sen., Vilkyškių sen., Stoniškių sen. | Pralaidos  Drenažo remontas | vnt.  km. | 5  0,85 | 12 000 |

Pagėgių savivaldybėje 2017 m. melioracijos įrenginių remonto darbams buvo skirta 81 400 Eur.

***Registruojama ūkininkų technika ir techninė apžiūra***

**2009 – 2017 m. įregistruota technikos, atlikta tech. apžiūrų ir per metus atliktų įregistravimo, išregistravimo bei dokumentų keitimo operacijų**

**34 lentelė**

|  |  |  |  |
| --- | --- | --- | --- |
| **Metai** | **Įregistruota technikos** | **Atlikta tech. apžiūrų** | **Įreg., išregist. duomenų keit. operacijų** |
| 2009 | 2321 | 1867 | 295 |
| 2010 | 2515 | 651 | 292 |
| 2011 | 2703 | 1659 | 387 |
| 2012 | 2949 | 741 | 436 |
| 2013 | 3287 | 1830 | 436 |
| 2014 | 3386 | 788 | 320 |
| 2015 | 3457 | 1374 | 246 |
| 2016 | 3457 | 535 | 295 |
| 2017 | 3487 | 1244 | 285 |



**21 pav. 2009 – 2017 m. įregistruota technikos, atlikta tech. apžiūrų ir per metus atliktų įregistravimo, išregistravimo bei dokumentų keitimo operacijų.**

**2008 – 2017 m. surinkta valstybinės rinkliavos už technikos registraciją ir technines apžiūras**

|  |  |
| --- | --- |
| **Metai** | **Surinkta rinkliavos (Eur)** |
| 2008 | 12204 |
| 2009 | 12680 |
| 2010 | 8158 |
| 2011 | 15824 |
| 2012 | 12815 |
| 2013 | 16582 |
| 2014 | 9898 |
| 2015 | 11453 |
| 2016 | 6015 |
| 2017 | 9368 |

**35 lentelė**



**22 pav. Surinkta rinkliavos (Eur)**

Pagėgių savivaldybės administracijos Žemės ūkio skyrius, vykdydamas priskirtas funkcijas ir toliau sieks, kad naujame Lietuvos kaimo plėtros 2014–2020 m. programų laikotarpyje Pagėgių savivaldybės žemdirbiai dar aktyviau dalyvautų įvairiose ES programose, tuo užsitikrindami modernių, gebančių konkuruoti ūkių plėtrą, naujų kooperatyvų, netradicinių verslų, kaimo turizmo sodybų, ekologinių ūkių, įmonių steigimą, užtikrinantį verslumą, užimtumą ir pragyvenimo lygį kaime.

## 2.10. Civilinė sauga ir mobilizacija

2017 m. toliau buvo vykdomas civilinės saugos ir mobilizacijos prevencinių priemonių įgyvendinimas, vadovaujantis civilinės saugos, mobilizacijos ir priimančios šalies paramos įstatymais ir kitais teisės aktais.

2017 m. rugsėjo 26 d., fiksavus augalų žūtį didesniame nei 10 ha plote dėl gausių kritulių, savivaldybės teritorijoje paskelbta ekstremali situacija. Ekstremali situacija iki šiol neatšaukta, nes situacija menkai keitėsi, užtvinę plotai tebėra po vandeniu. 2017 m. buvo sukviesti 4 ekstremaliųjų situacijų komisijos posėdžiai, du iš jų dėl ekstremaliosios situacijos įvertinimo ir paskelbimo. Įvyko 7 ekstremalūs įvykiai dėl rastų nuo karo nesprogusių sprogmenų. 2017 metais savivaldybėje įvykusiuose gaisruose žmonių nežuvo. Išankstiniam gyventojų perspėjimui apie gaisro pavojų, Savivaldybės administracija metų pabaigoje nupirko 60 dūmų jutiklių, kurie artimiausiu metu bus pastatyti seniūnijų seniūnų rekomenduojamuose gyventojų butuose.

Savivaldybėje yra parinkti ir patvirtinti 7 kolektyvinės apsaugos statiniai, kuriuos galėtume panaudoti iškilus gyventojų evakuacijos reikalingumui arba priimant kitų savivaldybių gyventojus. Alternatyvi patalpa operacijų centro darbui ekstremaliųjų situacijų metu yra parinkta, tačiau tai nėra slėptuvė ir neatitinka slėptuvėms keliamų reikalavimų. Gruodžio mėnesio 5 dieną savivaldybėje pravestos civilinės saugos pratybos tema ,,X rajono gyventojų priėmimas laikinam apgyvendinimui savivaldybės teritorijoje“.

2017 metais naujai patvirtintas bendras Pagėgių savivaldybės civilinio mobilizacinio personalo rezervo sąrašas. Metų pabaigoje atlikti būtini pakeitimai savivaldybės mobilizaciniame plane. Gruodžio 14 d. 7 Pagėgių savivaldybės administracijos darbuotojai išklausė įvadinius mokymus, kuriuos pravedė mobilizacijos ir pilietinio pasipriešinimo departamentas prie Krašto apsaugos ministerijos.

Savivaldybėje turime 7 vietinio valdymo gyventojų perspėjimo elektros sirenas. Balandžio 19 d. ir spalio 18 dieną dalyvauta visuotiniame sirenų išbandyme su įjungimu pilnam išbandymo ciklui. Visos sirenos veikė gerai. Greitesniam ir savalaikiam gyventojų perspėjimui, Savivaldybės administracija turi gavusi prieigą prie visuotinės gyventojų perspėjimo sistemos per mobiliuosius telefonus. Gyventojai pastoviai agituojami įsivesti šią paslaugą savo mobiliuosiuose telefonuose, kuri nieko nekainuoja. Kaip tai padaryti, pagal turimą telefoną, galima pasižiūrėti ir Pagėgių savivaldybės interneto svetainės skyrelyje „Informacija“.

## 2.11. Kita veikla

### *2.11. 1. Atstovavimas savivaldybės institucijoms teisme*

Savivaldybės institucijoms įgaliojus, skyriaus darbuotojai atstovauja teismuose, ruošia procesinius dokumentus. 2017 metais atstovauta 1 civilinėje byloje ir 2 administracinėse bylose. Parengta 18 įvairių procesinių dokumentų, susijusių su pirmine teisine pagalba.

### *2.11.2. Pirminė teisinė pagalba*

Pagėgių savivaldybėje pirminė teisinė pagalba buvo teikiama visus 2017 metus. Už pirminės teisinės pagalbos teikimą ir organizavimą atsakingas administracijos Bendrojo ir juridinio skyriaus vyriausiasis specialistas. Pirminei teisinei pagalbai teikti nesudarytos sutartys su advokatais. Šis teisinės pagalbos teikimo būdas pasirinktas siekiant užtikrinti nepertraukiamą pirminės teisinės pagalbos teikimą, nes Savivaldybės teritorijoje nėra juridines paslaugas teikiančių įmonių ar advokatų kontorų.

Savivaldybėje yra užtikrintas teikiamos pirminės teisinės pagalbos prieinamumas asmenims su negalia – Savivaldybės administracija, suteikdama kabinetą savivaldybės pastato pirmame aukšte, sudaro sąlygas savarankiškai kreiptis teisinės pagalbos asmenims, turintiems judėjimo sutrikimų.

Informacija apie galimybę gauti valstybės garantuojamą pirminę teisinę pagalbą skelbiama Savivaldybės interneto svetainėje [www.pagegiai.lt](http://www.pagegiai.lt). Pagėgių savivaldybės pastate, pirmame aukšte, seniūnijų patalpose, platinami Lietuvos Respublikos Teisingumo ministerijos paruošti lankstinukai, skelbiama informacija apie pirminės teisinės pagalbos teikimą.

2017 metais buvo panaudotos šios informavimo priemonės:

**1.** Informacija skelbimų lentose – iškabinti informaciniai pranešimai Pagėgių savivaldybės pastate, pirmame aukšte, seniūnijų patalpose.

**2.** Informacija patalpinta Pagėgių savivaldybės svetainėje [www.pagegiai.lt](http://www.pagegiai.lt).

**3.** Informacija skelbta vietinėje spaudoje.

Pagėgių savivaldybėje 2017 metais pirminė teisinė pagalba buvo suteikta 83 asmenims. Buvo padėta surašyti prašymų suteikti antrinę teisinę pagalbą 35 pareiškėjams. Dėl pirminės teisinės pagalbos teikimo skundų negauta.

Pagėgių savivaldybėje per 2017 m. nei vienam pareiškėjui nebuvo atsisakyta suteikti pirminę teisinę pagalbą ir per ataskaitinius metus pareiškėjų skundų dėl nesuteiktos, netinkamai suteiktos pirminės teisinės pagalbos ar kitų nusiskundimų dėl pirminės teisinės pagalbos teikimo nebuvo gauta.

Antrinę teisinę pagalbą atsisakyta suteikti dviem pareiškėjams (vienas kreipėsi ne dėl savo interesų gynimo, kitam dėl viršijančios pajamų sumos).

Pirminės teisinės pagalbos reikalingumas ir jos teikiama nauda bendruomenės nariams yra akivaizdi. Tinkamas šios funkcijos vykdymas prisideda prie Savivaldybės administracijos, kaip institucijos, padedančios spręsti ir sprendžiančios savivaldybės gyventojų problemas, teigiamo įvaizdžio formavimo, todėl būtina ir toliau skirti pakankamą dėmesį bei lėšų kiekį šiai funkcijai vykdyti.

### *2.11.3. Valstybinė kalba ir archyvas*

Kalbos ir archyvo tvarkytoja kontroliavo, kaip Pagėgių savivaldybėje vykdomas Lietuvos Respublikos valstybinės kalbos įstatymas, kuris nustato valstybinės kalbos vartojimą viešajame gyvenime, valstybinės kalbos apsaugą, kontrolę ir atsakomybę už Valstybinės kalbos pažeidimus. Tikrinama, kad visos Pagėgių savivaldybės institucijos, įstaigos, įmonės ir organizacijos raštvedybą, apskaitos, atskaitomybės, finansinius bei techninius dokumentus tvarkytų valstybine kalba.

Kalbos inspekcijai pateikė valstybės perduotos savivaldybėms valstybinės kalbos vartojimo ir taisyklingumo kontrolės funkcijos atlikimo 2017 metų ataskaitą.

Lietuvos Respublikos reklamos įstatymo 17 straipsnio 2 dalyje nustatyta, kad Vietos savivaldos institucijos yra atsakingos už išorinės reklamos taisyklių laikymąsi. Tikrinta, ar nėra Pagėgių savivaldybės teritorijoje šių įstatymų pažeidimų. Ypatingai didelis dėmesys skirtas iškaboms. Tikrinta, kaip laikomasi Lietuvos Respublikos 2003 m. gegužės 22 d. vartotojų teisių gynimo įstatymo 5 straipsnio papildymo, kuriame reikalaujama, kad prekybai ir paslaugoms teikti skirtų patalpų išorėje būtų valstybine kalba nurodytas parduodamų prekių ar teikiamų paslaugų klasės ar prekybos, paslaugos teikimo vietos rūšinis pavadinimas.

Vykdė Valstybinės kalbos inspekcijos nurodymus ir užduotis.

Konsultavo įmones, įstaigas ir organizacijas, fizinius bei juridinius asmenis kalbos klausimais.

Kalbos ir archyvo tvarkytoja redagavo Savivaldybės Tarybos sprendimus.

Tvarkė Savivaldybės administracijos archyvą. Buvo paruoštas Savivaldybės administracijos dokumentacijos planas, dokumentacijos plano papildymų ir registrų sąrašai. Rūpinosi fondo sudėtimi, darė archyvinių bylų apyrašus. Organizavo archyvinių bylų laikymą ir jų apsaugą, priėmė iš skyrių dokumentus, tikrino jų įforminimą. Teikė informaciją valstybinių archyvų sistemos įstaigoms apie saugomus dokumentus. Pildė nuolatinio, ilgo bei trumpo saugojimo bylų suvestines, dokumentų perdavimo valstybiniam saugojimui, nurašymui ir sunaikinimui aktus. Sudarinėjo saugomų archyvinių dokumentų sąrašus, išdavinėjo pažymas, kontroliavo kaip skyriuose ir tarnybose laikomasi dokumentų saugojimo terminų.

Priėmė likviduotų savivaldybės įmonių archyvinius dokumentus į Pagėgių savivaldybės archyvą, išduodama pažymas Valstybės įmonei Tauragės registrui. Tvarkė Pagėgių savivaldybės likviduotų įmonių archyvą.

Atliko Pagėgių savivaldybės biudžetinių įstaigų, organizacijų, neperduodančių savo dokumentų valstybės archyvams tolimesniam saugojimui, dokumentacijos planų ir dokumentų apskaitos derinimą.

Organizavo respublikinį renginį – Nacionalinį diktantą ir Lietuvių kalbos dienų renginius (2017 m. vasario 16 d. − kovo 11 d.).

# 3. SENIŪNIJOS

## 3.1. Pagėgių seniūnija

2018 m. sausio 1 d. duomenimis Pagėgių seniūnijos gyventojų skaičius buvo 3970 (150 mažiau nei 2017-01-01).

2017 metus Pagėgių seniūnijos kolektyvas pradėjo persikraustymu į naujas patalpas, adresu: Vilniaus g. 46, Pagėgiai. Buvo ženkliai pagerintos darbo sąlygos. Įsteigtas papildomas etatas darbui su rizikos šeimomis, skirtas automobilis. Per 2017 metus Pagėgių seniūnija su savo etatiniais darbuotojais, pasitelkus 2017 metų viešųjų darbų programą, įdarbino 8 darbuotojus (17 darbuotojų mažiau negu 2016 metais). Kartu su 367 (57 atlikėjais mažiau nei 2016 metais) visuomenei naudingų darbų atlikėjų pagalba seniūnija organizavo ir vykdė Pagėgių miesto, Panemunės miesto, Piktupėnų, Kentrių, Būbliškių, Benininkų kaimuose gatvių valymą, gyvenviečių žaliųjų plotų priežiūrą, žolės pjovimą, gatvių ir šaligatvių valymą (30 ha žalių plotų bei valomos kietosios dangos 9,8 ha), memorialo „OFLAGER -53“, karių kapinių priežiūrą. Didelis dėmesys buvo skirtas gyventojams dėl savavališkai pastatytų pastatų nugriovimo. Nugriauta ir išvalyta teritorija prie steigiamo naujo parko. Daug dėmesio seniūnija skyrė Pagėgių miesto puošimui, suformuoti, apsodinti ir prižiūrimi 10 miesto gėlynų, pasodintos gėlės karių bei civilinėse kapinėse. Teikiama pagalba seniūnijos gyventojams išvežant šiukšles, šakas, nupjaunant ligotus medžius.

Dėl didelių 2017 metų sezoninių kritulių kiekio buvo apsunkinama vietinės reikšmės kelių priežiūra. Vietinės reikšmės keliai buvo greideriuojami pagal galimybes, taisomos duobės, valomas sniegas žiemos laikotarpiu. Suprofiliuotos, pažvyruotos kelių dangos atkarpos: Gudų kaime link geležinkelio, Gudų kaime prie pervažos, Genių kaime prie geležinkelio, Montvilaičių kaime, Kentrių kaimo Vilties gatvėje, Užbalių, Būbliškės kaimo Šilo gatvėje, Panemunėje - kelias į prieplauką. Visuose Pagėgių miesto gatvėse vyko gatvių apšvietimo rekonstrukcijos darbai.

Seniūnijos socialinio darbo organizatorės daug laiko skyrė prašymų surinkimui paramai gauti ir maisto produktų išdalinimui, kompensacijoms, nemokamam mokinių maitinimui. 2017 metais priimta ir sutvarkyta 2865 prašymai (siuntimai atlikti visuomenei naudingą veiklą – 367, priimti parašymai socialinei pašalpai – 171, vienkartinė išmoka nėščiai moteriai – 10, gimus vaikui – 42; išmoka vaikui – 166, globos išmokoms – 15, kieto kuro išlaidų, geriamo vandens išlaidų, būsto šildymo kompensacijoms – 287, parama mokinio reikmėms – 98, nepasiturintys asmenys, kuriems priklauso maisto produktai – 629, vienkartinių pašalpų – 24, šeimos lankymo aktai – 197, surašyti buities tyrimo aktai – 38, socialinių paslaugų gavimas: dienos socialinė globa asmens namuose – 12, trumpalaikė socialinė globa institucijoje – 10, ilgalaikė socialinė globa institucijoje – 1, pagalba asmens namuose – 11. Paruošta ir išdalinta 280 naujametinių dovanėlių vaikams. Nuolat lankomos šeimos ir senyvo amžiaus žmonės, domimasi jų gyvenimo sąlygomis. Važiuojama dėl specialiųjų poreikių nustatymo, dėl buities ir gyvenimo sąlygų įvertinimo, išvykus tėvams į užsienį. Suorganizuota 14 posėdžių gyventojų socialinėms problemoms spręsti. Dalyvauta prevencinio darbo grupės veikloje, aplankytos 177 šeimos, surašyti aktai. Padedant kitiems seniūnijos darbuotojams, vykdė ne tik savo tiesiogines funkcijas, bet ir papildomas.

Darbuotojoms, dirbančioms su socialinės rizikos šeimomis, priskirtos 23 socialinės rizikos šeimos, 3 probleminės šeimos. Teikiant socialinę priežiūrą rizikos šeimoms buvo atlikti 23 buities tyrimo aktai, surašyta 930 šeimos lankymo aktų. Padedant Vokietijos Raudonojo kryžiaus organizacijos „Pagalba Lietuvai prie Bad Iburgo gimnazijos“ 58 nepasiturinčios šeimos gavo paramą rūbais, avalyne, buitine įranga, pagalba daiktais (baldais) – 5 šeimoms. Surašyti 15 prašymų socialinėms paslaugoms gauti, surašyti 53 šeimos socialinių paslaugų poreikių vertinimai, paruošta 11 bylų vaikų dienos centrui, surašyti 4 buities tyrimo aktai užsieninei globai. Minimali vaiko priežiūra buvo vykdoma 1 vaikui. Projekto „Vaikų svajonės“ metu, kuris vyko nuo 2017-10-16 iki 2017-12-15, buvo išpildytos 62 vaikų svajonės nuo 0 iki 18 metų amžiaus. Visus 2017 metus buvo teikiama parama rūbais, avalyne, baldais. Šeimoms pagal poreikį buvo teikiamos konsultacijos, tarpininkavimo bei atstovavimo paslaugos, bendraujama bei bendradarbiaujama su mokyklų bendruomene, gydymo įstaigų atstovais, Socialinių paslaugų centru, Socialinės paramos skyriumi, Vaikų teisių apsaugos skyriumi, o taip pat esant poreikiui nukreipiama pas kitus kvalifikuotus specialistus.

Aptarnaujant seniūnijos priskirtos teritorijos gyventojus, vadovaujantis Gyvenamosios vietos deklaravimo įstatymu, seniūnija atliko 1000 gyvenamosios vietos deklaravimo veiksmų (gyvenamą vietą deklaravusių asmenų skaičius – 243, išvykimą deklaravusių asmenų skaičius – 175, išduota pažymų apie asmens gyvenamą vietą – 375, priimtų sprendimų dėl deklaravimo duomenų taisymo, keitimo ir naikinimo – 75, išduotų pažymų apie įtraukimą į GVNA apskaitą gyventojų skaičius – 0, pažymų išduotų gyvenamosios patalpos savininkui – 132.

Paruošta siunčiamų raštų - 644. Užregistruota gaunamų raštų - 124. Išduoti 63 leidimai į kapines; išduotas 31 leidimas saugotinų medžių ir krūmų kirtimui, persodinimui ar kitokiam pašalinimui, genėjimo darbams; užregistruota gyventojų pasiūlymų, skundų – 11; užregistruota prašymų pažymoms gauti – 283; sudaryta būsto nuomos sutarčių – 4; atlikta notarinių veiksmų – 174; užregistruota atliekų priėmimo deklaracijų į Pagėgių ŽAKA-40.

Seniūnija aktyviai dalyvavo visuomeninėje veikloje, Joninių, Mindaugo karaliaus garbei paminėti šventėse ant Rambyno kalno, Pagėgių savivaldybės krašto šventėje (laimėta nominacija), kitose savivaldybės bei bendruomenių šventėse, prisidėta prie rudenį vykusio Žąsų turgaus organizavimo. Sėkmingai seniūnija atstovavo seniūnijų žaidynėse Lumpėnuose, kur komandinėje įskaitoje laimėta pirma vieta. Finaliniame ture Jonavoje laimėta 3 vieta seniūnų trikovės rungtyje.

Šventiškai atrodė Pagėgių miestas su naujomis miesto gatvės papuošimo dekoracijomis Naujametinės eglutės įžiebime.

Seniūnijos darbuotojai vykdė ir atliko daugelį kitų smulkesnių ar kitos apimties darbų, kurie nelabai matomi, bet reikalingi seniūnijos gyventojams.

## 3.2. Lumpėnų seniūnija

Per 2017 metus buvo užregistruoti 168 gauti raštai ar dokumentai, parengti 323 siunčiami raštai. Buvo sudaryta 14 įvairaus pobūdžio sutarčių dėl darbų, paslaugų teikimo.Gautas 101 gyventojų prašymas bei išduota pažymų, liudijančių apie asmenų socialinę padėtį.Sprendžiant gyventojų socialinius klausimus surašyti 5 aktai. Įvyko 7 Lumpėnų seniūnijos gyventojų ir seniūnaičių sueigos susirinkimai. Išduota 10 leidimų kirsti, genėti ar kitaip pertvarkyti sužalotus, pavojų keliančius ar vykdomiems darbams trukdančius želdinius. Išduotas 1 leidimas žemės darbams, kasinėjimams vykdyti (surinkta 1479,2 eurų vietinės rinkliavos). Per praėjusius metus atlikti 32 notariniai veiksmai seniūnijos gyventojams.Nuo 2017 metų sausio 1 dienos mirusių žmonių registras seniūnijoje nebevedamas. Buvo išduoti 2 leidimai laidoti Bitėnų kapinėse. Vykdant gyvenamosios vietos deklaravimo funkcijas buvo užpildytos 56 gyvenamosios vietos deklaracijos, asmeniui pakeitus gyvenamąją vietą LR ar atvykus gyventi į LR, užpildytos 34 išvykimo deklaracijos, kai išvykstama iš LR ilgesniam nei šešių mėnesių laikotarpiui. Gauti 7 prašymai pakeisti, panaikinti deklaravimo duomenis. Išnagrinėjus gautus prašymus buvo priimti 2 sprendimai dėl deklaravimo duomenų keitimo ir 5 sprendimai dėl deklaravimo duomenų panaikinimo. Išduotos 76 pažymos apie asmens deklaruotą gyvenamąją vietą, 36 pažymos gyvenamųjų patalpų savininkams, 1 pažyma apie įtraukimą į gyvenamosios vietos neturinčių asmenų apskaitą.

2017 metais socialinės rizikos grupei priklausančių šeimų sąraše buvo 8 šeimos, jose augo 11 vaikų. Per metus iš šio sąrašo nebuvo išbraukta nei viena šeima, viena šeima įtraukta, joje auga 3 vaikai. Įvyko seniūnijos komisijos, sprendžiančios socialinius klausimus, 17 posėdžių. Siekiant rasti galimybę padėti vargingai gyvenančioms šeimoms ar pavieniams asmenims, įvertinti padėtį šeimose, kuriose dažnai girtaujama, neprižiūrimi vaikai, bei rasti problemų sprendimo būdus per praėjusius metus jose buvo apsilankyta 396 kartus bei surašyti 396 buities tyrimo aktai.Užregistruoti 253 prašymai įvairioms socialinėms išmokoms, paslaugoms bei pažymoms apie socialines išmokas gauti.Tame skaičiuje 7 prašymai vienkartinėms pašalpoms gauti, visi prašymai buvo patenkinti.Išduota 40 pažymų apie gaunamassocialines išmokas. Socialinė parama mokiniams skirta 31 vaikui. Socialinę pašalpą gavo 47 šeimos (90 asmenų).Buvo gauta 111 prašymų Europos Sąjungos paramai maisto produktais gauti. Sudarytos 103 visuomenei naudingų darbų atlikimo sutartys.

2017 metais seniūnijoje pagal viešųjų darbų programą buvo įdarbinti 2 asmenys. Jie atliko seniūnijos teritorijoje esančių parkų, parkelių, poilsio aikštelių, M. Jankaus muziejaus teritorijos, Rambyno kalno, Bitėnų prieplaukos, Šakininkų, Lumpėnų, Užbičių, Bardėnų, Nepertlaukio, Bitėnų kapinių tvarkymo bei priežiūros darbus: buvo išpjauti krūmai, nugenėtos šakos, nušienauta žolė, išvežtos šiukšlės.Ruošė kurą žiemos sezonui (pjovė, kapojo malkas).

**Per praėjusį laikotarpį buvo atlikti vietinės reikšmės kelių priežiūros darbai:**

1. pabarstant smėlio – žvyro mišiniu – 50 m3;
2. greideriavimas – 153,82 km.

**Metų bėgyje buvo organizuojami įvairūs renginiai:**

1. Užgavėnės;
2. Koncertas, skirtas šeimos dienai – „Mano didelė šeima“;

**3)** Lumpėnų seniūnijos vasaros šventė;

**4)** Kalėdinės eglutės įžiebimo ir ikimokyklinio amžiaus vaikučių šventė.

## 3.3. Natkiškių seniūnija

Seniūnijos teritorijoje yra 17 kaimų, kuriuose gyvenamą vietą yra deklaravę 818 gyventojų.

Per 2017 metų laikotarpį į seniūniją gyventojai kreipėsi šiais klausimais:

* Priimta įvairių prašymų pašalpoms, kompensacijoms gauti, pažymoms išduoti – 335;
* Priimta atvykimo deklaracijų – 53;
* Priimta išvykimo deklaracijų – 13;
* Išduota pažymų apie deklaruotą gyvenamąją vietą – 100;
* Priimta sprendimų dėl deklaruotos gyvenamosios vietos duomenų naikinimo, keitimo – 53;
* Atlikta notarinių veiksmų – 93;
* Išmokėta vienkartinių gimdymo pašalpų – 13;
* Išmokėta vienkartinių išmokų iki gimdymo – 3;
* Išmokėta laidojimo pašalpų – 7;
* Išduota leidimų laidoti – 3;
* Išduota leidimų kirsti, genėti ar kitaip pertvarkyti sužalotus, pavojų keliančius ar vykdomiems darbams trukdančius želdinius – 6;
* Išduota įvairių pažymų juridiniams faktams patvirtinti – 21;
* Priimta prašymų Europos Sąjungos paramai gauti – 81;
* Priimti sprendimai, potvarkiai dėl soc. išmokų, soc. paramos mokiniams – 254;
* Surašyta aktų, sprendžiant gyventojų socialines problemas – 3;
* Per 2017 metus už socialinio būsto ir negyvenamų patalpų nuomą surinkta – 247,53 Eur;
* Gauta ir užregistruota dokumentų –195;
* Parengta ir išsiųsta dokumentų – 266;
* Išmokėta vienkartinių socialinių išmokų – 5 asmenims (250,00 Eur);
* Surašyta protokolų – 16;
* Surašyta buities tyrimo aktų – 626;
* Sudaryta visuomenei naudingų darbų sutarčių – 72;
* Surašyta socialinių bylų perdavimo-priėmimo aktų – 60;
* Įvertinta specialiųjų paslaugų poreikis – 23 asmenims;
* Suruošta bylų dėl dienos socialinės globos paslaugų teikimo asmens namuose – 6;
* Sutvarkytos neveikiančios kapinaitės – 4 vnt.;
* Socialinės rizikos šeimų sąraše – 7 šeimos, kuriose auga 11 vaikų;
* Probleminių šeimų sąraše – 5 šeimos, kuriose auga – 12 vaikų;
* Su prevencinio darbo grupe lankytos šeimos – 180 kartų;
* Per 2017 metus pasveikinta garbaus amžiaus gyventojų – 3 asmenys;
* Kalėdinės eglutės šventei ikimokyklinio amžiaus vaikams suruošta dovanėlių – 59 vnt.;
* Kalėdiniu laikotarpiu kartu su seneliu aplankytos visos seniūnijoje gyvenančios šeimos, vieniši asmenys;
* Tarpininkauta ruošiant dokumentus teismui dėl pastatų nuosavybės įteisinimo seniūnijos gyventojui;
* Ropkojų kapinių teritorijoje nupjauti 5 seni ir pavojų keliantys medžiai.

2017 metais seniūnijoje dirbo 3 viešųjų darbų darbininkai. Buvo atliekami šie darbai: kertami pakelėse augantys krūmai, pjaunama žolė, vežamos šiukšlės. Seniūnijos, viešųjų darbų darbininkai ir asmenys, atliekantys visuomenei naudingus darbus, pastoviai tvarkė skverus, Natkiškių gyvenvietės gatves ir šaligatvius, rinko šiukšles grioviuose pakeliui į kaimus, teikė pagalbą neįgaliems ir senyvo amžiaus žmonėms. Žiemos metu buvo valomas sniegas nuo šaligatvių, barstomas smėlis.

Metų bėgyje buvo tarpininkaujama tvarkant dokumentus dėl nuolaidų mokesčiams už komunalinių atliekų išvežimą ir pildant sutartis dėl biodegraduojančių atliekų kompostavimo.

Esant poreikiui organizuojamos talkos, kurių metu sutvarkomos veikiančios Ropkojų kapinės, iškertami krūmai, pjaunama žolė aplink kapines ir bažnyčią.

Per 2017 metų laikotarpį buvo prižiūrimi (valomas sniegas, žvyruojama, greideriuojama) seniūnijos vietinės reikšmės keliai ir gatvės.

Organizuojant socialinį darbą seniūnijoje, bei sprendžiant problemas socialinės rizikos grupei priklausančiose šeimose, buvo glaudžiai bendradarbiaujama su Pagėgių socialinių paslaugų centru, Palaikomojo gydymo ir senelių slaugos ligonine, Pagėgių savivaldybės administracijos Socialinės paramos skyriumi, Vaikų teisių apsaugos skyriumi, Pagėgių policijos komisariatu, Natkiškių Zosės Petraitienės pagrindine mokykla, Natkiškių medicinos punktu. Kartu su socialine darbuotoja darbui su socialinės rizikos šeimomis ir prevencine darbo grupe per 2017 metus buvo lankomos socialinės rizikos šeimos, pensinio amžiaus vieniši žmonės, vaikai su negalia, šeimos globojančios vaikus, daugiavaikės šeimos ir apie tai surašyti buities tyrimo aktai, sprendžiami kiti socialiniai klausimai.

Seniūnijoje vyksta aktyvus sportinis ir kultūrinis gyvenimas. Gyventojai ir svečiai gausiai ir noriai lanko gerai organizuotus, gražius renginius. Seniūnija kartu su kultūros darbuotojais organizuoja šias seniūnijos šventes: vasaros šventę ,,Šv. Ona – duonos ponia“, kurios metu pagerbiamos seniūnijoje gyvenančios Onos, pasveikinami naujagimiai ir jų tėveliai. Pagal galimybes padedame Natkiškių kultūros namų darbuotojams organizuojant kitus renginius. Natkiškių seniūnija kiekvienų metų rudenį, padedant kultūros namų darbuotojams, mokyklos kolektyvui, Natkiškių kaimo bendruomenės nariams, dalyvauja savivaldybės organizuojamoje šventėje „Pagėgiai laiko labirintuose“.

Bendradarbiaujame su Švedų labdaros organizacijos ,,LITAUENHJALPEN” atstovu Tadu Girčiumi, kurio dėka neatlygintinai gauname savo seniūnijos gyventojams įvairių reikalingų priemonių neįgaliesiems, baldų, rūbų ir kitų buities reikmenų.

Seniūnijos darbuotojų kolektyvas kartu su Pagėgių savivaldybės administracija nuoširdžiai sprendžia iškilusias gyventojų problemas, informuoja apie pasikeitimus, naujoves ir atlieka daug įvairių darbų, kurie mažai matomi, bet labai reikalingi žmonėms.

## 3.4. Stoniškių seniūnija

Per 2017 metus socialiniai darbuotojai lankė 11 socialinės rizikos ir 1 problemines šeimas. Į socialinio darbo organizatorę 2017 metais kreipėsi 431 gyventojai dėl įvairių socialinių išmokų, 279 asmenys gavo maisto iš intervencinių atsargų teikimo labiausiai nepasiturintiems asmenims. Per metus 6 gyventojų kreipėsi dėl specialiųjų poreikių lygio nustatymo.

Per 2017 metus išduoti 34 leidimai mirusiųjų laidojimui, išduotos 178 gyvenamosios vietos deklaracijos, išregistruota į užsienio šalis – 72, gyvenamąją vietą deklaravo 104 gyventojų, savininko prašymu panaikinti duomenys 7 gyventojų, priimta prašymų dėl gyvenamosios vietos duomenų keitimo – 50. Išduota 12 leidimų kirsti, genėti želdinius.

Didelis dėmesys buvo skirtas ir yra skiriamas seniūnijos aplinkos gražinimui, tvarkymui.

2017 metais Kucių kaime, padarėme stalą, suolus, šiukšlių dėžes, sutvarkėme sugadintus stalus, suolus, aplink aikštelės esančią teritoriją nupjovėme žolę. Iš miškelio, esančio prie ežero, surinkome šiukšles (tai darome pastoviai), šiek tiek išvalėme pakrantę, prie ežero išlyginome duobes. Iškirtome pakelėse esančius krūmus, nupjovėme žolę.

Šilgalių kaime, gavus leidimą, Parko g. nugenėjome medžių šakas, sutvarkėme gatvę. Pastoviai prižiūrime kaimo aplinką, daug dėmesio skiriame pagrindinės gatvės priežiūrai, pasodinome gėles, jas prižiūrime.

Nupjovėme žolę ir augančius krūmus iš 0,36 ha evangelikų kapinių, esančių šalia katalikų kapinių. Sutvarkėme šiukšlynus aplink kapines.

Parke pasodinome gėlių, gėlių pasodinome ir į esančius vazonus, prižiūrime aplinką, kad būtų pastoviai švaru.

Sutvarkėme pirtyje pečių, atlikome remontą, dalinai atnaujinome inventorių.

Kartu su mokykla ir bendruomenėmis buvo suorganizuotos šios šventės: „Užgavėnės“, „Bitkopis 2017“, Advento popietė, eglės įžiebimas. Paminėjome Karaliaus Mindaugo karūnavimo dieną, dalyvavome Pagėgių miesto šventėje „Laiko labirintai“. Padėjome bendruomenėms ruošiant kitus renginius.

Kaip ir šiais metais, taip ir sekančiais metais sieksime kaip galima daugiau nuveikti seniūnijos gyventojų gerbūviui pagerinti, įgyvendinti jų norus bei lūkesčius.

## 3.5. Vilkyškių seniūnija

2018 m. sausio 2 d. duomenimis Vilkyškių seniūnijoje gyveno 1614 gyventojų.

Seniūnijoje yra 15 vienišų gyventojų, 9 socialinės rizikos ir 3 probleminės šeimos, kuriose auga 15 vaikų. Šios šeimos yra lankomos, surašyti 419 šeimos lankymo aktai ir 112 buities tyrimo aktų.

Per 2017 metus 2 šeimos įtrauktos į rizikos šeimų sąrašą.

Seniūnijoje yra 317 vaikų. 26 daugiavaikės šeimos: 3 vaikai – 23, 4 vaikai – 2, 5 vaikai – 1, iš viso, kuriose auga 82 vaikai. Šešių globojamų vaikų šeimose auga 11 vaikų.

2017 metais išmokėta vienkartinių socialinių išmokų 11 asmenų – 450,00 eurų.

Socialinė pašalpa skirta 81 šeimai bei vienišiems asmenims. Kieto kuro kompensacija skirta 37 šeimoms. Parama mokiniams skirta 28 šeimoms (46 mokiniams). Išmoka vaikui išmokėta 62 šeimoms, išmokėtos 8 vienkartinės išmokos nėščioms moterims, vienkartinę gimimo išmoką gavo 17 šeimų. Specialiųjų poreikių lygis nustatytas 6 asmenims.

Paruošta ir išdalinta 130 naujametinių dovanėlių vaikams.

Išmokėta vienkartinių laidojimo pašalpų 17 asmenų.

6 kartus išvežiota ir išdalinta parama maisto produktais labiausiai nepasiturintiems asmenims – 210 šeimoms.

Visuomenei naudingą veiklą seniūnijoje atliko 55 asmenys, surašytos visuomenei naudingos veiklos atlikimo 152 sutartys.

Įvyko 8 paramos skirstymo komisijos posėdžiai.

Seniūnijoje 2017 metais gimė 17 vaikų, mirė 17 gyventojų.

Atlikti 97 notariniai veiksmai, išduotos 1434 pažymos.

Išduotos 99 gyvenamosios vietos deklaracijos, 74 asmenims deklaravome gyvenamąją vietą, surašytas 61 sprendimas dėl deklaravimo duomenų, taisymo, keitimo ir naikinimo, užpildytos 47 deklaracijos išvykstant gyventojams iš Lietuvos Respublikos. Išduota 31 pažyma gyvenamosios patalpos savininkams.

Išduotas 21 laidojimo leidimas, leidimų kirsti, genėti saugotinus želdinius – 15.

Gruntinių kelių PG 2060, PG 2023, PG 2014, PG 2001, PG 2008, PG 8502, PG 2091, PG 2094 pagerinimas, pabarstant smėlio-žvyro mišiniu. Gruntinių kelių dangos lyginimas, kelkraščių nuėmimas.

Vilkyškių miestelyje išasfaltuoti 3 įvažiavimai į daugiabučių namų kiemus.

Sereikos gatvėje įrengtas naujas gatvės apšvietimas, pastatyti 8 šviestuvai.

Vilkyškių miestelyje prižiūrimi paminklai, tvarkomos kapinės, viešieji plotai, atnaujinamos aikštelės, sodinami želdiniai.

Gerinant sąlygas aktyviam gyventojų poilsiui, prižiūrimos ir tvarkomos trumpalaikio poilsio aikštelės, baidarių prieplaukos.

Bendradarbiavome su įvairiomis institucijomis sprendžiant įvairias seniūnijos problemas. Dalyvavome bendruose renginiuose su kaimo bendruomenėmis, mokykla ir kt.

Organizuotos Kaziuko mugės, Užgavėnių, Vilkyškių miestelio, Žukų „Žolinės“ ir Naujametinės eglutės įžiebimo šventės.

Dirbant kartu su savivaldybės Taryba, meru, Savivaldybės administracijos padaliniais, biudžetinėmis ir kitomis savivaldybės įstaigomis, įmonėmis, organizacijomis, bendruomenėmis 2017 m. Pagėgių savivaldybėje atlikta svarbių darbų, priimta nemažai aktualių sprendimų. Savivaldybės administracija ir ateityje sieks sklandžiai ir operatyviai vykdyti savivaldybės Tarybos sprendimus, dirbti nuosekliai ir atsakingai, atidžiai spręsti gyventojams rūpimus klausimus. Dėkoju visiems už bendrą darbą.

­­­­­­­­­­­­­–––––––––––––––––––––––––––––––